text:
ইমোইনু ইমা লাৎচবগী পোৎলমঃ
- লাইনিংথৌ লাইরেম্বীগী লাংওন শক্তম,
- শেনগী খূৎনেৎ খুদা অনী,
- চফূ ফূহিং মখুম,
- লাইগী ইন্নফি ১,
- তুংগা ফনেক ১,
- ফম্বাল ফি ১,
- কেগাম ১,
- অথেনপোৎ ২,
- লফোয় চঙ থোকপা ২,
- হৈনীং ২,
- হৈগ্রু ২,
- হৈজ্রাং ২,
- চূঙৌ তাঙ্কক ২,
- লৈশং ২,
- খোইজু লৈখাম,
- মেক্রুক মৈরা ৩,
- অকৎশেন ২,
- লৈ খরা,
- নাহৈ চফূ ১,
- তাইরেন,
- পুংফাই,
- হৈরম ৭,
- লৈরম ৭,
- পানাও,
- শিংনাও,
- ফৌ খরা,
- শরেঙ,
- ঙারম ৭,
- চেঙপোৎ ৭ শেমজগনি।
পোৎলমশিং অসি শেম শাবা লোয়রগা অনম অথৌ কোক্কনি। তাইরেন পূংফাইনা খীক্তোক চামথোক্কনি, খূউ লৈতানা ফম্লগা খূবাক অহুম্লক খুদুনা লাইনিংথৌবু হৌদোকচগনি। মরমদি মতম পূম্নমক্তা লাইনিংথৌদি মপাল্লোমদা মায় ওন্দুনা লৈ।
মিংখৈঃ
হৈ লাইনিংথৌ শন্থোং অপানবা ইবুংঙো নহাক্কী মোংবা নশাইগোন্দা লৈজরিবা নচা ননাইশিংনা চীংঙু নঙবু কৌজরিয়ে, থৌজান বিয়ো। হয়ি চক, হয়া চক, লাংবা চক, খুনুং কোন্না চক, চক ৪ গী লাংওন ওইবা হেক লাইয়েংথৌ, মৈ তরং, ঈশিং তরং, নুংশিৎ তরং, ইবুঙোগী নতীক নয়াইনা তরং হীলেন হোল্লিবা, য়াইবী কোনগী মপুথৌ অতিংকোক মরু শিদবা খোয়চুম লাইলুপ লুচিংবা, য়াইবী য়েলহৌঙৈগী অমম লৈশানরকপা হে লাইয়িংথৌ খেরে নূংগুম তকূপহৌ পোইদিংঙু নোংথাঙ তরংলেন তরং লাইজ ইপোকপা, লিন্দাও তাওবী ইরোইননা লাইরেন তাওরোইনাই নুংদু শিদবা, নুঙ্গাং মহারাবা, য়াইবী নুংঙৌ পীমাবা, নোংখোঙ কোয়বা ইবুঙো খুহিং সননা লাইজলেন, সনা ফম্বাল মহিলেন কেকু হায়বসু নহাক্নি ফোঙ-ফোঙ হায়বসু নহাক্নি সনা তিলিলেন কোনজাওবা লাইয়িংথৌ হনবা লৈরুমলে, নোংলুমলে, শৈথাবগী লোইবা নাইদ্রবা লাইয়িংথৌগী নতীক নয়াইনি। ঙাং কুপ ফেৎ চুমথাঙ হাইফেং, তিং-তিং হায়না কৌই। নদাইরেমশিংনা পুনেমজরি।(মী পুম্নমক খুৎ লোন্নদুনা খূউ লৈতানা খুরুমজদুনা নীনিংবা নিজহৌরগনি।) তীন ফত্তবা ঙাকপিয়ো, তীন্দাই লৈতাইনবিরো, হা হুং, হা য়ে ৱাহৈসি হায়রগা খুরুমজগনি। কৎলিবা পোৎলমশিং ইমুং মনুংখক্তনা চাগদবনি। ইমোইনু ইমাদসু পোৎলমসি কৎচগনি।
ইমাগী মিংখৈঃ
হয়া-হে ইমা ইমোইনু অহোঙ অচাওবী ঙসি য়াইফরবা কোরৌ নুমিৎসিদা নশু-নচাশিংনা ঙমজবা হৈরাং-লৈরাং, শংলৌ মনা মশীং, তরা চেঙ, শরেঙ মৈশাংবনচিংবা শংনা চাবা মরম ১০৮, মুল্লগা চাবা মরম ১০৮ লাঙজদুনা কৎচরিবসি পোৎলম শুরে খনবিদুনা লৎনদনা লৌবিয়ু হে ইমা য়াইফবী। হুং পোকপা, হুং পোকপীতু, তকুপ-তকুপ হাওকুপ হাওকুপ লৈহিং, পুন তরেৎ, চিং, হিং, কৌবী থুপ-থুপ কৌবী লয়োল্লাং তনৌবী হে ইমা লেঙশিনবিয়ো নদাইরেমশিংনা কৎচরিবসে লৌশিনবিয়ো লেঙদনবু লৈবিয়ো ইমা।
থৌনিবগী মিংখৈঃ
হে ইমা লৈশিরেল লৈপুংবী, লৈমরেল ময়োন ওইরিবী অচিবী খোং কংদবী, ইমোইনু অহোং অচাওবী, তরাং চক্নিং খাক্না চাকশৌবী, ৱাংলৈ য়েন্নীং খাক্না য়েনশৌবী, ৱায়েন ৱাঙম থৌয়াংবী, হুয়েন লানচেন শাফবী, ঈনগী খূৎচিংলী ওইরিবী পেগী চহুম ওইরিবী, হীপোকপী য়াইপোকপী হীরৈমা য়াইরৈমা হীকুবী য়াইকুবী য়াইস্না কৌনা মীংগৌবী লৈমা ৭ শায়োনবী নাকথা লৈমা পাউতোইবী, ফুরেপ লৈমা লূচাওবী, ফুরোল ৱারোলনুংদা য়াতাবী অয়ুক চারা নোংদম্বী, নুমিদাং চরা নোংখায়বী, তাইবঙ নাউয়োক নাউকোনবী হে ইমা হাওশম তোংদম্নবী ইমোইনু অহোঙ অচাওবী, অরৈনু লৈশীনবিরক্লো, অহুমনু হুমজিনবিরক্লো, কংলা চিরা ৪ মক্তাগী মালেম মায়কৈ ৮ মক্তগী ঈন খুৎ চীংলীগুম চিংশিনবুয়ু, পেগী চহুমগুম শূপচীনবিয়ু, অচি তৎপিগনু, অখোঙ কংবিগনু, হে ইমা ঙাংলৌ থম্বাললৈগুম খোইমোম সনা নখোঙখাদা নমু তাইবঙ নোংমা পানগী নদাইরেম নৱা ঈৱাকপনা মানবী মুকমু লৈতোন কোন্না কাওবী চিরা লূক মালেম থৌরৈ লৈকা পাইনা চাংজৌ লৈপক্ননা খুৎতম্না খোয়মোম নখোঙখাদা চেপ্না লোংনা পূনেমজরিয়ে। হুং পোকপী ইমা ইবেম্ম-ও। ৱাত্ত পাদবা পীবিরো, তুরৈ ঈরৈ চেন্দবা, থক-খা নাইবা, লমচৎ-থৌগল্লোন কায়দববু পীনবিরো, চাক্কৈ লনগৈ থনবা পীনবিরো, ইমাগী তেকফদ্রবা থৌরম থৌদাবু পাঙজরগে, পারী পুরী খঙহনবিরো, থৌরৈ থৌদা শিন্তাকপিরো, থৌরম থৌদা পাঙজবদা য়েক্ন-তুরৈ লাক্কদবা ঙাকথোকপিরো। মীকুপ খুদিং কাউজরোই, মীথোই মীহেন নোংদম্বিরো হে ইমা অহোঙ অচাওবী। লেঙদনা ঙান্থোইবিরো থাবগী লোইবা নাইদ্রবা ইমাগী মিংখৈনি শোনজরবসিনা পেনবিরো, হে ইমা অহোঙ অচাওবী।
পোৎলম কাইথোক্তুনা লূক হৌনবা মিংখৈঃখুবাক অহুম্লক খুগনি,
হৈয়াহে ইমা ইমোইনু অহোঙ অচাওবী খোইমোম লাইরেম্বী, পলেম শিদবী ইমা, কৎচরিবা মনা-মশীং তরা চেঙনচিংবা কাইথোকচরগা তরা লূক হৌজরগে হায়না পাউতাকচরিয়ে হে ইমা হোয়াবিরসি।(পোৎলমশিং লাইনিংথৌদগীসু খুবাক অহুম্লক খুরগা কাইথোক্লগা তরা লূক হৌরগনি মৈ চঙলবা চাক-ইনশাংদি লাইনিংথৌগীদা অমুক হন্না কৎপা য়াদ্রে। লূক হৌবা লোইরগা চবান য়েংবসু লাই লূক কৎপা মতমদা ফি অঙৌবনা ফীজং খনগনি খোইরু থাউমৈ অমা থানগনি মৈদু মুৎলবা মতমদা লূক কাইগনি। লূক কৎপদা চাক-ইনশাং য়াওনা কশাগী নাকথদা হান্না খরা কৎকনি। লূক অদু কাইথোক্লগা মী খুদিংমক্তা খরা খরা থুংনা য়েন্দুনা চামিন্নগনি। )
লূক কাইবগী ৱাহৈঃ
খোইমোক লাইরেম্বী ইমোইনু অহোঙ অচাওবী শিদবী ইমাদা কৎচরিবা লূকলেন অসি নদাইরেম নচা নশুশিংনা ফংজরগে। ইমাগী লেকলেনসিবু ফংজরগা তীনকোক লাইকোক, ৱাত্ত-পাদবা, তীনচেন-লাইচেন্দবা শাম্বা পাঙ্গন কনবা থৌনা-লিংজেল ৱাৎত-পাদবা পুন্সি নুংশাংববু ওইজরগে হোয়াবিরো হে ইমা ইমোইনু অহোঙ অচাওবী। ইমা অহোঙ অচাওবীনা য়াইফরে ।(য়াইফরোনসি শোনবিগদবনি। নুমিৎসিমদি খৎন চৈনবা ইমুং মনুং শুমাং থেলোং মোৎপা য়াদে, লাইবক্তা মালেম লৈশা নম্বিদুনা কোকখূমফি শীজিন্নবিয়ু, লৈমা (মৌ) না ফিদোন চিংখৎকনি খ্বাঙচেৎ মচি লাংগনি, নুমিদাংদা মৈরা মফম খুদিং থানবিগদবনি। লূক কৎপদা চীনখূম ফি কাউফরোইয়ে।)
ইমোইনু ইমাবু থৱায় চঙখোন্না, পুক্নীং চেপ্তনা থৌনিজরবদা পীনহৈবী ইমানা পীবিদবা লৈতে।
রেদিও লিলা ইমোইনু তাবিউ >>> CLICK HERE
-----------------------------------------------
Please Subscribe our YouTube Channel CLICK HERE
Please Subscribe our YouTube Channel CLICK HERE
Download Lakhipuronline Android app CLICK HERE
-----------------------------------------------


c: text/html

text:
Image for illustration for representational purpose Feb 18, 2018, SILCHAR: An e…
আসামগী মাজুলি ঈথৎতা ভারত নোংথক লান্মীগী মাইক্রোইলাইট হেলিকোপ্তার অমা কায়বদা পাইলোত …
ভেলেন্টাইন-দে নুমিত্তা লক্ষনৌ ইউনিভার্সিতি ছুতি পিখ্রে অদুবু নুংশি-নুংওলগা মরী লৈনব…
লাক্লিবা ফেব্রুৱারী তাং ২৭তা পাঙথোক্কদৌরিবা মেঘালয়া বিধানসভা মীখলগী দমক মীরেপ ওইরিব…
কেন্সরগী সেলশিংবু মাংহনবা ঙম্বতা নত্তনা টিউমর তপ্না তপ্না পীকথহনখিবা ঙম্বা হিদাক…
কেন্দ্রগী শেলথুম মন্ত্রী অরুণ জেটলীনা ফেব্রুৱারী তাং ১, ২০১৮ ইরাই নুমিত্তা লোকসভাদ…
ঙসিদগী চহী ১৩ মমাংদা ২০০৩ গী ঙসিগী নুমিৎ অসিদা পুক্নিং শোক্নিঙাই ওইরবা থৌদোক অমদা …

robotstxt: allowed

filter: keep


text:
শেল-থুম মন্ত্রালয়
ইকনোমীগী থবক থৌরমশিং ফগৎলকপা খংহেন হেনগৎলকপা
ৱার্ল্দ ক্লাস ইনফ্রাস্ত্রকচর প্রোজেক্তশিং ইম্প্লিমেন্ত তৌনবা এফ.ৱাই. ২০২০-২০২৫গী নেস্নেল ইনফ্রাস্ত্রকচর পাইপলাইন (এন.আই.পি.)
এফ.ৱাই.২০দা লম্বীগী অপুনবা ইনবেস্তমেন্ত অসি এফ.ৱাই.১৫গী লুপা করোর ৫১৯৩৫গা চাংদম্নবদা লুপা করোর ১৭২৭৬৭দা হেনগৎখ্রে।
বন্দে ভারত মিসন অসি মালেম পুম্বদা পন্দুনা লৈরিবা ভারত মচাশিং পুরক্নবা লোঞ্চ তৌরদুনা দিসেম্বর ২০২০ ফাওবদা পেসেঞ্জর লাখ ৩০গী মথক্তা থুংখ্রে হায়না রিপোর্ত তৌখ্রে।
সাগর্মালা প্রোগ্রামনা দিবেলপমেন্ত প্রোজেক্ত ৫০০ হেন্না ইনবেস্তমেন্ত করোর লাখ ৩.৫৯ হেন্না কার্দতা শিজিন্নরগনি।
লাইচৎ মনুংগী মতমদা কেপাসিতী চাওথোকপা: রেলৱেজনা ২০৫০ ফাওবগী ত্রাফিক্কী মথৌ তাবশিং ফংহন্নবা নেস্নেল রেল প্লান (এন.আর.পি.) লোঞ্চ তৌখ্রে
তেলিকোম্না গ্রাম পঞ্চয়ত (জি.পি.) লাখ ১.৬৩ কভর তৌনবা ওপ্তিকেল ফাইবর কেবল কি.মি. লাখ ৪.৮৭ তিংখ্রে; জি.পি. লাখ ১.৫১ ময়া নক্না সর্ভিস তৌবা য়াবা ফীভমদা লৈখ্রে।
এল.পি.জি. সিলিন্দর করোর ১৪ হেন্না লেম্না য়েন্থোকখ্রে
অপুনবা ইন্সতোল তৌখিবা কেপাসিতী অসি মার্চ-২০১৯গী এম.দবল্যু. ৩,৫৬,১০০দগী মার্চ ২০২০দা এম.দবল্যু. ৩৭০.১০৬দা হেনগৎখ্রে।
প্রধান মন্ত্রী অৱাস য়
Posted On:
29 JAN 2021 3:27PM by PIB Imphal
ইকনোমিক সর্ভেনা তম্বা ঙমদবা কোবিদ-১৯গী লাইচৎ অমসুং মসিগী মখাতারকপা শিংনবশিং লৈজরবসু ভারতকী শেন্মীৎলোনগী ইনফ্রাস্ত্রকচর সেক্তর অসি খোঙজেল য়াংনা ফগৎলকপগী লম্বেল অমদা লাক্লি হায়না তাকখ্রে। সর্ভে অসি কেন্দ্রগী ফাইনান্স অমসুং কোর্পোরেৎ এফিয়র্স মন্ত্রী শ্রীমতী নির্মালা সিতারমন্না ঙসি পার্লিয়ামেন্ততা পুথোকখি।
সর্ভে অসিনা লৈবাক অসিদা ইনফ্রাস্ত্রকচরগী গ্রোত্থ অসিনা সরকার অসিনা অহানবা মীৎয়েং চংলিবা মরুওইবা অমা ওইরি হায়না তাকখ্রে। ইনফ্রাস্ত্রকচর সেক্তরগী অকনবা ফোর্ৱার্দ-বেকৱার্দ লিঙ্কেজশিং ফজনা শেমগৎখ্রে। মরম অদুনা ইনফ্রাস্ত্রকচরদা ইনবেস্তমেন্ত তৌবা অসি শেন্মীৎলোন য়াম্না থুনা অমসুং মপুংফানা চাওখৎহনবদা য়াম্না মরুওইবা অমা ওইরে।
ইকনোমিক সর্ভে অসিনা ৱার্ল্দ ক্লাস ইনফ্রাস্ত্রকচর প্রোজেক্তশিং ইম্প্লিমেন্ত তৌনবা এফ.ৱাই. ২০২০-২০২৫গী নেস্নেল ইনফ্রাস্ত্রকচর পাইপলাইন (এন.আই.পি.) ভারত সরকারনা লোঞ্চ তৌখ্রে হায়না ফোঙদোকখ্রে। মসি শেন্মীৎলোন চাওখৎহন্নবা, থবক্কী খুদোংচাবশিং পীনবা অমসুং ভারতকী শেন্মীৎলোনগী অতোপ্পগা চাংদম্নবা হেনগৎহন্নবা অহানবা মখলগী খোঙথাং অমনি। মসি কেন্দ্র সরকার, রাজ্য সরকারশিং অমসুং লনাই সেক্তরশিংনা পুন্না শেল থাদবনি। এন.আই.পি. অসি ২০২০-২০২৫গী ওইনা লুপা করোর লাখ ১১১ (ত্রিলিয়ন $১.৫)কী প্রোজেক্তেদ ইনফ্রাস্ত্রকচর ইনবেস্তমেন্তগা লোইননা লোঞ্চ তৌখিবনি। ইনর্জী, লম্বীশিং, অর্বান ইনফ্রাস্ত্রকচর, রেলৱেজগুম্বা সেক্তরশিংগী এন.আই.পি.দা অচৌবা শিয়রশিং য়াওরি।
ভারত্তা ইনফ্রাস্ত্রকচরদা লনাইগী ইনবেস্তমেন্ত অসি মরুওইনা পব্লিক-প্রাইবেৎ পার্তনর্শীপ (পি.পি.পি.শিং)গী মওংদা লৈ হায়না ইকনোমিক সর্ভেনা ফোঙদোকখ্রে। পি.পি.পি.শিংনা ইনফ্রাস্ত্রকচরগী অহোবা মেনশিনবগা লোইননা ইনফ্রাস্ত্রকচর সর্ভিস দিলিবরীগী ইফিসেন্সী ফগৎহনবদা মতেং পাংলি। ভারত সরকারনা সেন্ত্রেল সেক্তরদা পি.পি.পি. প্রোজেক্তশিং এপ্রেজ তৌবগী থৌদাং লৌনবা পব্লিক প্রাইবেৎ পার্তনর্শীপ এপ্রেজল কম্মিতী (পি.পি.এ.সি.) লিংখৎখ্রে।
ইনফ্রাস্ত্রকচর সেক্তরদা নৌহৌননা শেমগৎপা অসিনা শেন্মীৎলোন চাওখৎহনবা মরুওইবা মরম অমনি। ইকনোমি সর্ভেগী মতুং ইন্না মসিগী ফগৎলকপা অসি ভারতকী শেন্মীৎলোন খ্বাইদগী ফগৎলকপা মতমগী অহৌবা শরুক অমনি হায়না থাজবা য়াই। ইন্দস্ত্রীগী থবক থৌরমশিংদা মখাতানা ফগৎহনবা অমসুং চেৎশিনহনবা, সরকারগী কেপিতেল এক্সপেন্দিচর হেনগৎহনবা, বেক্সিনেসন দ্রাইব অমসুং মতম কুইনদগী পন্দুনা লাক্লবা রিফোর্ম মীজরশিং মাংলোমদা পুখৎপা অসিনা হৌজিক ফগৎলক্লিবা অসিদা তঙাইফদবা মতেং পীরি। লৈবাক অসিদা পুরক্লিবা অওনবশিং অসি মালেমগী অচৌবা শেন্মীৎলোনশিংগী মরক্তা খ্বাইদগী মপুংফাবা অমনি হায়বদা হায়মনবা থোক্লোই।
এফ.ৱাই.২১দা পি.পি.পি.এ.সি.না পুন্না লুপা করোর ৬৬.৬০০.৫৯গী শেনফম ওইবা প্রোজেক্ত ৭ রিকমেন্ত তৌখ্রে। মসিগী প্রোজেক্ত ৭ অসিগী মনুংদা ১না তেলিকোম সেক্তর প্রোজেক্তনি, ৩ অমনা রেলৱেজ সেক্তর প্রোজেক্তশিংনি (স্তেসন অনি অমুক হন্না শেমগৎনবা প্রোজেক্ত অমসুং পেসেঞ্জর ত্রেন প্রোজেক্ত), ২ অমনা এম.ঐচ.এ. সেক্তর প্রোজেক্তশিংনি (ইকো-তুরিজম প্রোজেক্তশিং) অমসুং ১না পোর্ত সেক্তর প্রোজেক্তনি।
পার্লিয়ামেন্ততা পুথোকখিবা সর্ভে অদুনা ২০২৪-২৫ ফাওবদা অনৌবা মখলগী ইনফ্রাস্ত্রকচরগী বাইএবিলিতী গেপ ফন্দিং (ভি.জি.এফ.) স্কিম অসি মখাতানা চত্থখিনবা অয়াবা পীনবা জি.ও.আই.গী খোঙথাং অদু পুত্থোকখি। প্রপোজ তৌরিবা অনৌবা মখলগী ভি.জি.এফ অসিনা অহেনবা পি.পি.পি. প্রোজেক্তশিংগী পুক্নিং চিংশিনগনি অমসুং সোসিএল সেক্তরশিং (হকশেল, এজুকেসন, ৱেস্ত-ৱাতর, সোলিদ ৱেস্ত মেনেজমেন্ত, ৱাতর সপ্লাইনচিংবা)দা লনাইগী ইনবেস্তমেন্ত ফংহল্লগনি। অনৌবা মখলগী স্কিম অসি মরুওইনা সোসিএল ইনফ্রাস্ত্রকচরদা মরুওইনা লনাই ওইনা শরুক য়ানবা সব-স্কিম অনি হৌদোকপগা মরী লৈনৈ।
ইকনোমিক সর্ভেগী মতুং-ইন্না লম্বী অমসুং হাইৱেশিং, কোয়লা, রেলৱেজ, এভিএসন, তেলিকোম, পোর্তশিং অমসুং ইনর্জী অসি কোবিদকী চহী ওইজরবসু ইনফ্রাস্ত্রকচর সেক্তরদা নৌনা ফগৎহনবগী মরুওইবা থৌদাং লৌরিবা ইনফ্রা সেক্তরশিংনি।
সেক্তর অমমগী ওইবা ই-পাউশিং-
লম্বী অমসুং হাইৱেগী সেক্তরদা থাদখিবা অপুনবা ইনবেস্তমেন্ত অসি এফ.ৱাই.১৫ দগী এফ.ৱাই.২০ ফাওবগী চহি তরুক অসিদা শরুক অহুম হেনগত্তুনা রাজ্য পুম্বদা লম্বীগী মশিংসু হেনগৎহনখ্রে। এফ.ৱাই.২০দা লম্বীগী অপুনবা ইনবেস্তমেন্ত অসি এফ.ৱাই.১৫গী লুপা করোর ৫১৯৩৫কা চাংদম্নবদা লুপা করোর ১৭২৭৬৭দা হেনগৎখ্রে।
লম্বীগা মান্ননা এভিএসন সেক্তরদসু ফজনা হেনগৎপা উৎলি। কোবিদ-১৯না মরম ওইদুনা শিংনবা কয়া লৈরবসু ভারতকী এভিএসনগী ইন্দস্ত্রী অসি অৱা অনা মতম অসিদা খাংবা কনবা অমসুং মতম কুইনগী ওইবা মওংদা ফগৎলকপা ঙম্বা অমসুং মথৌ পাংথোকপদা মপুংফানা কত্থোকপা অদু উৎলি। ভারতকী এভিএসন মার্কেৎ অসি মালেমদা খ্বাইদগী য়াংনা চাওখৎলিবা অমনি। ভারতকী দোমেস্তিক ত্রাফিক অসি চহিদা চাদা ১৪দগী হেন্না হেনগত্তুনা এফ.ৱাই.১৪গী চাওরাক্না মিলিয়ন ৬১দগী শরুক অনি হেনগত্তুনা এফ.ৱাই.২০দা চাওরাক্না মিলিয়ন ১৩৭ ওইখ্রে। বন্দে ভারত মিসন অসি মালেম পুম্বদা পন্দুনা লৈরিবা ভারত মচাশিং পুরক্নবা ২০২০গী মে ৭দা লোঞ্চ তৌখি। মসিনা পুৱারীদা খ্বাইদগী মীশিং য়াম্না হোন্দোরকপা মিসন অমা ওইদুনা দিসেম্বর ২০২০ ফাওবদা পেসেঞ্জর লাখ ৩০ থুংলখি। এয়র পেসেঞ্জর ত্রাবেল অমসুং এয়র মুবমেন্ত অসি সরকার লৌখৎলিনা চেকশিন থৌরাং অমসুং খোঙথাংশিং অসিনা মরম ওইরগা ২০২১গী অহৌবা শরুক্তা কোবিদ মমাংগী ফীভমদা হঞ্জিনলক্লগনি হায়না পানরি।
পোর্তস অমসুং শিপ্পিং সেক্তর অসি মালেম পুম্বদা পোৎচৈ পুত্থোক পুসিন তৌবা অমসুং সর্ভিসশিংগী য়াংলেন শরুনি। ইকনোমিক সর্ভেগী মতুং ইন্না সেক্তর অসিদসু ফজনা ফগৎলকপগী মমি তারি। সাগর্মালা প্রোগ্রামনা পোর্তকী দিবেলপমেন্তগী খুদোংচাবশিং পুরক্কদবা অমসুং ইনফ্রাস্ত্রকচর ইনবেস্তমেন্ত করোর লাখ ৩.৫৯ হেন্না শিজিন্নগনি হায়না পানরিবা দিবেলপমেন্ত প্রোজেক্ত ৫০০ হেন্না খন্দোকখ্রে।
ইন্দিয়ন রেলৱেজগী ৱারী অসি হন্দক চহি ওইনা খাংবা কনবা, মাই পাকপা অমসুং কেপাসিতী চাওথোকপগী ওইখ্রে। রেলৱেজনা “ন্যু ইন্দিয়া ন্যু রেলৱেজ” খোঙথাংগী মখাদা পি.পি.পি. মোদকী খুত্থাংদা প্রাইবেৎ প্লেয়রশিংনা রেলৱেজ সেক্তরদা মথৌ তৌবা য়াহনখ্রে। খোঙথাং অসিনা লনাই সেক্তরদগী চাওরাক্না লুপা করোর ৩০,০০০গী ইনভেস্তমেন্ত অমা ফংবা ঙম্লগনি হায়না পারি। পার্কিয়ামেন্ততা ঙসি থমখিবা ইকনোমিক সর্ভে অদুনা রেলৱেজ মন্ত্রালয়না তুং কোইনা চৎকদবা মীয়েং অমগা লোইননা নেস্নেল রেল প্লান (এন.আর.পি.) দিবেলপ তৌখ্রে হায়নসু ফোঙদোকখ্রে। মসিনা ২০৫০ ফাওবগী ত্রাফিক্কী মথৌ তাবশিং ফংহন্নবা ২০৩০ ফাওবদা রেল ইনফ্রাস্ত্রকচর মতিক চানা দিবেলপ তৌনবা পান্দম থম্মি।
তেলিকোম সেক্তরদা ভারত সরকারনা দিজিতেল ইন্দিয়া কেম্পেনগী শরুক অমা ওইনা পুম্নমক্কী ব্রোদবেন্দ পীনবা অহেনবা মীৎয়েং চংলি হায়না সর্ভে অসিনা পুথোকখি। ভারতকী নাগরিক খুদিংমক্তা ইন্তর্নেৎ মপুংফানা ফংহন্দুনা দিজিতেল দিবাইদ ফংহন্নবা হোৎনরি। ইন্তর্নেৎ সবক্রাইবরশিংগী মশিং অসি (ব্রোদবেন্দ অমসুং নেরোবেন্দ অনিমক পুল্লগা) মার্চ ২০১৯গী মিলিয়ন ৬৩৬.৭৩গা চাংদম্নবদা সেপ্তেম্বর ২০২০ লোইরকপদা মিলিয়ন ৭৭৬.৪৫ ওইখি। ৱাইয়র্লেস দেতা শিজিন্নবা মশিং অসি ২০১৯গী মনুংদা অঙকপা চাং অমদা হেনগত্তুনা এক্সা বাইত ৭৬.৪৭দা লৈখি। ২০২০গী জানুৱারী-সেপ্তেম্বর ফাওবদা মসি এক্সা ৭৫.৪৭দা মাংজৌননা য়ৌখ্রে। ভারত সরকারনা দিজিতেল ইন্দিয়া প্রোগ্রামগী পান্দম ফংনবা ভারতনেৎ য়াওনা অনৌবা থৌরাং কয়ামরুম লৌখৎখ্রে। প্রোজেক্ত অসিগী মখাদা রাজ্যশিং অমসুং লনাই সেক্তরগা খুৎশম্নরগা নাগরিকশিং অমসুং খুঙ্গংগী লমগী ইন্সতিত্যুসনশিংদা নন-দিস্ক্রিমিনেতরী বেসিসতা ব্রোদবেন্দ হাইৱেজ এক্সেস তৌবা য়ানবা নেতৱার্ক ইনফ্রাস্ত্রকচর শেমগৎলি। ১৫.০১.২০২১ ফাওবদা গ্রাম পঞ্চয়ত (জি.পি.) লাখ ১.৬৩ কভর তৌনবা ওপ্তিকেল ফাইবর কেবল কি.মি. লাখ ৪.৮৭ তিংখ্রে অমসুং জি.পি. লাখ ১.৫১ ময়া নক্না সর্ভিস তৌবা য়াবা ফীভমদা লৈখ্রে।
ইকনোমিক সর্ভে অসিনা ভারত অসি মালেমদা য়ু.এস.এ. অমসুং চাইনাগী মতুংদা খ্বাইদগী ইনর্জী শিজিন্নবা লৈবাক অমনি হায়না পনখি। মালেমগী প্রাইমরী ইনর্জী কঞ্জুমসনগী চাদা ৫.৮ শিয়র তৌরদুনা ভারতকী ইনর্জী কঞ্জমসন অসি কোয়লা অমসুং ক্রুদ ওইলনা মরুওইনা খুদুম চল্লি। ভারতকী মশাগী ওইবা ক্রুদ ওইল পুথোকপগী চাং অসি এফ.ৱাই.১৯গী ৩৪.২০ এম.এম.তি.গা চাংদম্নবদা এফ.ৱাই.২০দা ৩২.১৭ মিলিয়ন মেত্রিক তন্দা (এম.এম.তি.)দা হন্থখ্রে। পুথোকপদা হন্থরকপগী মরম অসি মরুওইনা কোবিদ-১৯ শন্দোরকপননি। মরম অদুনা পুথোকপগী চাং অসি হান্নগুম হঞ্জিল্লক্তুনা শেন্মীৎলোন ফগৎহল্লগনি।
এফ.ৱাই.২০গী মনুংদা রিফাইনরী অয়াম্বা ক্বালিতী অপগ্রেত তৌবগী প্রোজেক্তশিং ইম্প্লিমেন্ত তৌনবা থোং লোনখি। এপ্রিল-দিসেম্বর ২০২০গী মনুংদা ক্রুদ ওইল প্রোসেস তৌবা অসি এপ্রিল-দিসেম্বর ২০২০গা চাংদম্নবদা চাদা ১৫.৮ হন্থদুনা ১৬০.৩৬ এম.এম.তি. ওইখি। মসিগী মথক্তা সরকার অসিনা কোবিদ-১৯ লোকদাউন মনুংদা লাইরবা ইমুংশিংগী তঙাইফদনা চংদ্রবা য়াদ্রবা এল.পি.জি. শিলিন্দর লেম্না করোর ১৪ হেন্না য়েন্থোকখি অমসুং লৈবাক শিনবা থুংনা থাও ফংহনখি।
ইকনোমী সর্ভেনা ইকনোমিক্কী থবক থৌরম ফগৎহনবদা মরু ওইরিবা ইলেক্ত্রিসিতীগী চাওনা ফগৎলকপা অদু উৎখি। ভারত্তা ইলেক্ত্রিসিতী পুথোকপা অমসুং ত্রান্সমিসন তৌবদা চাওনা খুমাং চাওশিল্লক্লি। অপুনবা ইন্সতোল তৌখিবা কেপাসিতী অসি মার্চ-২০১৯গী এম.দবল্যু. ৩,৫৬,১০০গা চাংদম্নবদা মার্চ ২০২০দা এম.দবল্যু. ৩৭০.১০৬দা হেনগৎখি। মখাতানা পুথোকপগী চাং অসি ওক্তোবর-২০২০দা এম.দবল্যু. ৩,৭৩,৪৩৬তা হেনগৎখ্রে অমসুং মসিগী মনুংদা থর্মলগী এম.দবল্যু. ২,৩১,৩২১, হাইদ্রোগী এম.দবল্যু. ৪৫,৬৯৯, ন্যুক্লিয়রগী এম.দবল্যু. ৬,৭৮০ অমসুং রিন্যুৱেবল অমসুং অতোপ্পগী এম.দবল্যু. ৮৯,৬৩৬ য়াওরি। মখাতানা লৈবাক অসিনা মমিং ওইনা পল্লবদা দীন দয়াল উপাধ্যয় গ্রাম জোতী য়োজনাগী মখাদা খুঙ্গংশিংগী চাদা ১০০গী ইলেক্ত্রিফিকেসন অমসুং প্রধান মন্ত্রী সাহজ বিজলি হর ঘর য়োজনাগী মখাদা য়ুনিভর্সেল হাউসহোল্দ ইলেক্ত্রিফিকেসন (শোভাগ্য) হায়রিবা মরুওইবা খুঙ্গংগী ইলেক্ত্রিফিকেসন এরেনা অনি মপুংফানা লোইশিনখ্রে।
ভারত অসি লেপ্পা লৈতনা অর্বানাইজেসন তৌরি। ২০১১গী সেন্সসকী মতুং ইন্না ভারতকী অর্বান্দা লৈবা মীশিং অসি করোর ৩৭.৭ ওইখ্রে অমসুং ২০৩০ করোর ৬০ ওইগনি হায়না পানরি। সর্ভে অসিনা প্রধান মন্ত্রী অৱাস য়োজন-অর্বান (পি.এম.এ.ৱাই.-য়ু)না ২০২২দা মীপুম খুদিংমক্তা পক্কা য়ুম অমা পীনবগী পান্দম অদু ফংনবগী লেপ্পা লৈতনা চংশিল্লি হায়না ফোঙদোকখ্রে। হৌজিক ফাওবদা এপ্রুব তৌখিবা য়ুম লাখ ১০৯গী মনুংদা য়ূম লাখ ৭০ হেনবনা শানবা উরেপ উয়ুং তমখ্রে। য়ুম লাখ ৪১ হেনবনা শাবা লোইরদুনা খুৎশিন্নখ্রে। ভারত সরকারনা আত্মানির্ভর ভারত ৩.০গী মখাদা স্কিম অসিগী বজেতরী এলোকেসন অমসুং এক্সত্রা বজেতরী রিসোর্সশিংগী খুত্থাংদা এফ.ৱাই.২১ চহিগী অহেনবা শেনফম ওইনা লুপা করোর ১৮,০০০ কাইথখ্রে। মখাতানা পি.এম.এ.-ৱাই.গী মখাদা সব স্কিম অমা ওইরিবা এফোর্দেবল রেন্তেল হাউস কম্প্লেক্সেস (এ.আর.ঐচ.সি.শিং) মাইগ্রেন্ত ৱার্করশিংগী থবক মফমশিংগী মবাদা অহোংবা মমলদা অফবা মখলগী ভারাগী য়ুম ফংহন্নবা হৌদোকখ্রে।
ইকোনিক সর্ভে অসিনা মপুংফানা শৌগৎপগী তঙাইফদবশিং, মেন্যুফেকচরিং ইনফ্রাস্ত্রকচর সেক্তরদা অনৌবা থৌরাংশিং, মফম চাবশিংদা পব্লিক অমসুং প্রাইবেৎকী পার্নরশীপশিং অমসুং শেন্মীৎলোনগী হীরম খুদিংমক্তা অওনবা পুরকপগা মরী লৈনবশিং উৎখি।
*****
(Release ID: 1693467)
Visitor Counter : 33


text:
ত্রান্সজেন্দর কাংলুপশিং অসি লৈবাক অসিগী খ্বাইদগী তোঙান্না লৈবা মীহুৎশিংগী মনুং চল্লি মরমদি মখোয় জেন্দরগী ‘ নুপা ’ অমসুং ‘ নুপী ’ গী স্তেরিওতাইপ কেতাগোরীদা ফিৎ ওইদে । মরম অসিনা খুন্নাইগী ওইবা হন্থবা মিয়েংদগী হৌদুনা মীওইবগী খেন্নবা ফাওবা , মহৈ মসিংগী অৱাৎপা , থবক ফংদবা , হকশেলগী ওইবা খুদোংচাবশিংগী অৱাৎপা অসিনচিংবা অৱাবশিং অসি মায়োক্নৈ ।
বিল অসিনা স্তেকহোল্দর পুম্নমকপু মসিগী পান্দম অসিবু পাংথোক্নবা থৌদাং অমসুং দায়িত্ব শিন্নগনি । মসিনা কেন্দ্র সরকার অমসুং রাজ্য সরকারশিং/য়ু তিশিংগীদমক্তা ত্রান্সজেন্দর কাংলুপশিংগা মরি লৈনবা ৱাফমশিংদা য়ারিবমখৈ দায়িত্ব লেপথোক্কনি । (পিআইবি -20-July, 2016 )


text:
Saknairaba Actor Oinam Biramangol Singha April thagi tang 27, 2019 thangja numitta …
লখিপুরওনলাইন দিজিটেল দেস্কঃ চীংনবা ইপাউ অমবু অচুম্বনি অরানবনি হায়বগী মতাংদা তাংদাং…
লখিপুরওনলাইন দিজিটেল দেস্কঃ ভারতনা মশাগী মিসাইল থাগৎতুনা নেম্না পাইরিবা কান্নদ্রবা…
ঈপাউ ফাওনবগী লমদা য়াম্না নৌবা টেক্নোলোজি শিজিন্নরগা ইরায় লায়না পৃথিবী অমসুং শুন্দ্র…
পাবজি (PUBG) শান্নবদা তুম্বা হীপ্পা অমত্তা চঙদ্রে হায়না হৌখিবা লৈবাকপোকপা নুমিত্তা …
মীখলগা মরী লৈননা প্রধান মন্ত্রী নরেন্দ্র মোদী, কংগ্রেসকী সভাপতী রাহুল গান্ধী অমসু…
লখিপুরওনলাইন দিজিটেল দেস্কঃ ইরাই নুমিত্ মীরেপচে লৌথোকপগী অরোইবা নুমিত্তা শিলচর লোক…


text:
শেল-থুম মন্ত্রালয়
ইনকম তেক্স দিপার্তমেন্তনা কেরলাদা থি-হুম্বগী থবক চৎথখ্রে
Posted On:
06 NOV 2020 3:12PM by PIB Imphal
ইনকম তেক্স দিপার্তমেন্তনা ০৫.১১.২০২০দা কেরলাগী থীরুবল্লাদা মশানা মশাবু এবানজেলিস্তনি হায়জবা মীয়াম্না খংনরবা অমসুং মহাক্কী কাংলুপকী মখল কয়াগী থ্রসশিংনা, ইনকম তেক্স এক্ত ১৯৬১গী মখাদা চেরিতেবল/ধর্ম গী মিংদা ইনকম তেক্স থীরমদবগী মথক্তা থি হুম্বগী থবক চৎথখ্রে অমসুং পোৎ-চৈ ফাগৎখ্রে। কাংবু অসিনা লৈবাক অসিগী য়াম্লবা স্কুল অমসুং কোলেজশিং, কেরলাদা লৈবা মেদিকেল অমা অমসুং হোস্পিতেল অমদা লাই খুরুমফম মফম থমদুনা লাৎখি। পাংথোক্লিবা থবক অসি কেরলা, তামিল নাদু, ৱেস্ত বেঙ্গাল, কর্নাতকা, চান্দিগর, পঞ্জাব অমসু তেলঙ্গানাদা লৈবা মফম ৬৬তনি।
থি-হুম্বগী থবক অসি থাজবা য়াবা পাও অমা ফংবদগী হায়বদি কাংবু অসিনা মপাল লৈবাকশিংদগী লায়রবা অমসুং ধর্মগী ওইবা হীরমদা দোনেসন কয়া অমা খোমগৎলি অদুবু হায়রিবা তেক্স ককখ্রবা ফন্দশিং অসি পৈশা ওইনা লান্না লৌথোক্তুনা মশাগী লনাইগী ওইবা অমসুং আইন্না য়াদবা মওংদা রিএল ইস্তেত্তা শিজিন্নরমখি।
কাংবু অসিনা লৈবাক শিন্বা থুংনা থ্রস ৩০মুক থবক চৎথরমখি অমসুং অয়াম্বনা চেদা লৈবা ওইনা থেংনখি অমসুং হায়রিবা অসি থীবদা য়াওদবা ফন্দশিং অসি লান্না শিজিন্নবা থেংনখি।
কাংবু অসিনা য়াম্না ফজনা শিন-লাংদুনা অতোপ্পা কাংলুপ অমগী মতেং লৌদুনা চাদিংশিং অসি হেনগৎহনবা থেংনখি, হায়রিবা শেনফম অসি মথৌ পাংথোক্লিবা কাংবু অসিদা দোমেস্তিক হাৱালা চেন্নেলগী খুত্থাংদা অমুক হন্দোরক্লি। হায়রিবা অতোপ্পা কাংলুপ অসিশু থি হুম্বা অসিদা য়াওরি। থি-হুম্বগী থবক অসি চৎথরিঙৈ মনুংদা সিস্তেমেতিক ওইনা চাদিংশিং অসি হেনগৎনা পোৎ লৈরম্বা মদুদি নোংমগী শিজিন্নবা পোৎলম, য়ুম-কৈ শাবগী চাদিং, রিএল ইস্তেত চাওখৎনবগী চাদিং, সেলরি পীবা অসিদা লৈরম্বগী খুদম ফংই।
থি-হুম্বা অসিদা রিএল ইস্তেত লৈবা-য়োনবা অসিদা মশিং থাদবা শেনফম কয়া অমা পেমেন্ত তৌরম্বা থেংনখি। মরী লৈনবা চে-চাং হায়বদি সেল এগ্রীমেন্তস অসিনচিংবা অসি ফাগৎখি। কাংবু অসিনা রিএল ইস্তেত লৈবা-য়োনবগী মমল অসিদশু হেনগৎলখি মসিনা দোনেসনদা লাকপা পৈশাশিং অসি থ্রসকী থৌরম কয়াদা শিজিনখি হায়না উৎলি। ইবিদেন্স অসিনা তাক্লি মদুদি ফন্দ অসিবু লান্না শিজিন্নরম্লিবা শেনফম অসি লুপা করোর চাম্মাগী মথক্তনি।
দিল্লীগী লাই খুরুমফম মফম অমগী লুপা করোর ৩.৮৫ য়াওনা চাওরাক্না লুপা করোর ৬কী শেনফম অমদি মফম খংদনা লৈবা থি হুন্বা অসিদা থেংনখি।
মরুওইবা ইলেক্ত্রোনিক কম্প্যুতিং অমসুং দেতা স্তোরেজশু ফংখি, হায়রিবা অসি য়েংশিল্লি। থি হুম্বগী থবক অসি মখা তানা চৎথরি।
*****
(Release ID: 1670908)
Visitor Counter : 31


text:
ইলেক্ত্রোনিক্স অমসুং আই.তি. মন্ত্রালয়
আরোগ্য সেতু হৌজিক ওপন সোর্স ওইরে
Posted On:
26 MAY 2020 8:18PM by PIB Imphal
এপ্রিল ২, ২০২০দা ইন্দিয়ানা ব্লুতুথতা য়ুম্ফম ওইবা কন্তেক্ত ত্রেসিং তৌদুনা কোবিদ-১৯গী ওইবা য়াবা হোতস্পোত খঙদোক্নবা অমদি মরী লৈনবা ৱাফমশিং মীয়ামদা য়ৌহন্নবা পান্দমদা আরোগ্য সেতু মোবাইল এপ কোবিদ১৯ শন্দোকপা থিংনবগী থৌরাং মপুং ফাহন্নবগীদমক পুথোকখি। এপ অসি মালেমগী অতৈ লৈরিবা কন্তেক্ত ত্রেসিং এপশিংদগী য়াম্না হেন্না মে ২৬ ফাওবদা য়ুজর মিলিয়ন ১১৪গী মথক্তা লৈরে। এপ অসি লোন ১২দা অমদি এন্দ্রোইদ, আই.ও.এস অমসুং কাই.ও.এস. প্লেতফোর্মশিংদা ফংই। লৈবাক শিনবা থুংনা লৈহৌমীশিংনা মখোয় মশা, মখোয়গী নক্ন-চান্নজবা মীওইশিং অমদি লৈবাকসিবু ঙাকথোক্নবগীদমক আরোগ্য সেতু শীজিন্নরি। নহা কয়ানসু সেতু অসিবু মখোয়গী বোদিগার্দ হায়নসু কৌনরি। আরোগ্য সেতু এপকী মরুওইবা য়ূম্বীদি অরোন-অথুপ লৈতবা, লনাই ৱাফমশিংবু ঙাকপা অমদি খুদোং থিনিংঙাই লৈতবা হায়বা ৱাফমশিংসিদা ওইদুনা লাক্লি অমদি ইন্দিয়াগী ওপন সোর্স সোফৱ্যারগী থৌরাংগা চাননা আরোগ্য সেতুগী সোর্স কোদ হৌজিক্তি ওপন সোর্স ওইহল্লে। এপ্লিকেসন অসিগী এন্দ্রোইদ ভর্জনগী সোর্স কোদ য়েংশিন্নবা অমদি কোক চূংশিন্নবগীদমক https://github.com/nic-delhi/AarogyaSetu_Android.git তা ফংলে। এপ্লিকেসন অসিগী আই.ও.এস. ভর্জনসু চয়োল অনিগী মনুংদা ওপন সোর্স ওইনা থাদোক্লগনি অমদি মখা তানা সর্ভর কোদসু থাদোক্কনি। আরোগ্য সেতু শীজিন্নরিবশিংগী চাদা ৯৮দি এন্দ্রোইদ প্লেতফোর্মদনি।
সোর্স কোদ অসি দেবেলপর কম্ম্যুনিতীদা লান্থোকপা অসিনা ঐখোয়গী অরোন-অথুপ লৈতবা অমদি কোক চুংশিন্নবগী ৱাখল্লোনবু হেন্না ময়েক লাহল্লে। আরোগ্য সেতু শেমগৎখিবা অসি লৈঙাক, ইন্দস্ত্রী, একাদমিয়া অমদি লৈহৌমীশিং কোক চুংশিন্নবগী তশেং তশেংলবা খুদম অমা ওইরি। পোত্থোক অসি মালেমগী থাক্তা লৈবা য়াবা অমা ওইহন্নবা নুমিৎ কয়ানি চঙনা হোৎনখিবা ঐখোয়গী লৈবকসিগী নহা ওইরিবা তেক্নোলোজী এক্সপর্তশিংগী হোৎনজমলগী পোত্থোক অমসু ওইরি। মীয়ামগী দোমেনদা সোর্স কোদ অসি থাদোকপগা লোয়ননা ঐখোয়না মখা তানা কোক চুংশিন্নবা হেনগৎনবা অমদি ঐখোয়গী লৈবাকসিগী হৈশিংলবা নহাশিং অমসুং লৈহৌমীশিংগী মকোক থোংবা তেক্নিকেল ব্রেনশিংগী হৈশিবশিং শীজিন্ননবা অমদি লাইচৎ অসি থেংনমিন্নবদা মাঙজিল থানা চঙশিল্লবা হকশেলগী থৌমীশিংদা থবক্তা ঙাক্লৌ পীনবা অচৌবা অমদি চেকশিল্লবা তেক্নোলোজীগী পাম্বৈ অমা শেমগৎনবা পান্দম থম্লি।
এপ অসিনা কোবিদ-১৯গী মায়োক্তা চঙশিনগদবা শুপচিল্লবা থৌরাংশিং য়াওরি অমদি হেক হৌদোকখিবদগী চয়োল নিপানসিদা অহানবা ৱাফম কয়া থেংনখ্রে। এপ অসিনা লায়ওং মেপ্পিং তৌদুনা দেতাদা য়ুম্ফম ওইবা অনৌবা ইপিদেমিওলোজীগী কর্ভ ফ্লেতন তৌনবা থৌরাংগী লমদা লমজিংবা অমা ওইবগা লোয়ননা মালেম অপুনবগী ওইনা লৈরিবা কোবিদ-১৯গী কন্তেক্ত ত্রেসিং অমসুং সেল্ফ-এসেসমেন্ত খুৎলায়শিংগা চাংদম্নবদা এপ অসি খ্বায়দগী মীয়ামদা য়ৌবা ঙম্বা অমদি ইথিল পীবা ঙম্বা অম ওইরি। রেজিস্তর তৌরবা য়ুজর মিলিয়ন ১১৪ হেনবসিগী মনুংদা অহুম থোকপগী অনিদি মখোয়গী কোবিদ-১৯ থেংনরুবগী খুদোংথিবশিং নৈননবা সেল্ফ-এসেসমেন্ত তৌজখ্রে। এপ অসিনা ব্লুতুথ কন্তেক্ত লাখ ৫ রোম মশক খঙদোকপদা মতেং ওইখি। কোবিদ১৯ পোজিতিভ কেসশিংগী মশক খঙদোক্লবা ব্লুতুথ কন্তেক্তশিং অমসুং মতেং মথৌ তাই হায়না খন্দোকলবশিংবু নেসনেল হেল্থ ওথোরিতীনা ঈপাউ ফাওনরি। হৌজিকফাওবদা য়ুজর লাখ ৯ হেনবা য়ৌশিন্দুনা মখোয়দা ক্বারেন্তিন, চেকশিনৱা অমদি তেস্ত তৌবগা মরী লৈনবা পাউতাকশিং পীখ্রে। তেস্ত তৌনবগীদমক হায়খিবা মীওইশিংগী মরক্তা চাদা ২৪দি কোবিদ১৯ পোজিতিব ওইরম্বা থেংনখি। মসি মে ২৬, ২০২০ ফাওবদা তৌখিবা অপুনবা তেস্ত মশিং ৩১২৬১১৯গী মনুংদা কোবিদ পোজিতিব ওইবা মশিং ১৪৫৩৮০গী চাদা ৪.৬৫কী পোজিতিব রেত ফংই। কন্তেক্ত ত্রেসিংনা তেস্ত তৌবা মথৌ তাবা মীওইশিংদা মায় ওনশিনবদা মতেং ওইনরি হায়বসি তশেং তশেংনা তাকপগা লোয়ননা লৈঙাক্না লাইচৎ অসিগী লাকশিন্নবা হোৎৎনরিবা অসিগী চাউনা মতেং ওইরগনি। ব্লুতুথ কন্তেক্ত অমসুং লোকেসন দেতা এনালাইতিকনা কোবিদ কেস মশিং য়ামবা হোৎস্পোৎ ওইরমবা য়াবা মফমশিং খঙদোক্তুনা লাইচৎ অসি শন্দোরকপদগী লাকশিন্নবা মরুওইবা তঙাইফদবা থৌরাংশিং স্তেৎ লৈঙাকশিং, দিস্ত্রিক এদমিনিস্ত্রেসন অমসুং হকশেলগী ওথোরিতীশিংনা লৌখৎনবগী তাঞ্জা পীরি। কোবিদ-১৯ পোজিতিব ওইরবা মীওইশিংগী লম্বী খঙদোকপা অমদি মখোয়না চৎপগী মওং মতৌ খঙদোকপগী পুনশিল্লবা থৌরাংশিংগী খুত্থাঙদা চঙশিল্লিবা লায়ওং মেপ্পিং তৌবগী অনৌবা থৌওং, মী মশিংগী চাংদা ইপিদেমিওলোজী মোদেল্লিং অমসুং লৈবাকসিগী তোঙান তোঙানবা মফমশিংদা কোবিদ-১৯ শন্দোরকপগী মওং মতৌদা য়ুম্ফম ওইদুনা আরোগ্য সেতু কাংবুনা সব-পোস্ত ওফিসকী থাক্তা লৈবা শিনবা থুংবদা হোৎস্পোৎ ৩৫০০ হেন্না খঙদোকখি। আরোগ্য সেতুগী দেতাগা হিস্তোরিক দেতাগা পুনশিন্নদুনা সব পোস্ত ওফিসকী থাক্তা হোৎস্পোৎ ওইরক্কদবা মফমশিং খঙদোকপদা চাওনা মতেং ওইগনি হায়বসি উত্তুনা ঙসিদি অতোপ্পা ফীভম অমদা খঙহৌরমদবা য়াবা হোৎস্পোৎ ওইরক্লিবা মফম ১২৬৪রোম লৈবাক শিনবা থুংবদা খঙদোকপা ঙম্লে। হায়রিবা ওইবা য়াবা হোৎস্পোৎশিং অসিগী মনুংদা মফম কয়ামরুমদি নুমিৎ ১৭তগী ২৫নি ফাওবগী মনুংদা তশেং তশেংবা হোৎস্পোৎনি হায়বা খঙবা ঙমখি। খুদম অমা ওইনা পল্লবদা আরোগ্য সেতু ইঞ্জিননা অকক্নবা তারিখ অমদা শুপ্নতগী কেস ৩খক লৈখিবা দিস্ত্রিক অমবু হোৎস্পোৎ অমা ওইরকপা য়াই হায়না শকখঙখিবা মতুং নুমিৎ ১৫নিগী মনুংদা কেস ৮২ থেংনখি। ব্লুতুথতা য়ুম্ফম ওইবা কন্তেক্ত ত্রেসিং অমদি হোৎস্পোৎ খঙদোকপগী তোপ তোপ্পা অপুনবা থৌরাং অসিদগী ফংবা চপ চাবা ৱাফম অসিনা লায়নাসি শন্দোরকপগী মরী থদৎপা, কর্ভ ফ্লেতন তৌবা অমদি পুন্সি কনবগী পাম্বৈ ওইবা য়াই।
য়ুজর মিলিয়ন ১১৪ হেনবনা চাং নাইনা শীজিন্নরিবা য়াম্না থুনা অহোংবা লাক্লিবা পোত্থোক অমগী সোর্স কোদ থাদোকপা হায়বসিমক অচৌবা শিংনবা অমনি। সোর্স কোদ অসি শেমগৎপা অমদি মথৌ তৌহন্দুনা থমবা হায়বসি আরোগ্য সেতু কাংবু অমদি দেবেলপর কম্ম্যুনিতীগীদমক্তসু অচৌবা থৌদাং অমনি। হৌজিক মীয়ামদা লান্থোক্লিবা রিপোজিতরী অসি তশেংবা প্রদক্সনগী এনভাইরনমেন্ত অদুনি। মখা তারকপা অপদেতশিংসু রিপোজিতরী অসিদা ফংহনগনি।
ওপন সোর্স দেভেলপমেন্ত অসিদা ঙাক্লৌ পীবগী থৌওং অসি মেসনেল ইনফোর্মেতিক্স সেন্তর (এন.আই.সি.)না তৌগনি। কোদ সজেসন পুম্নমক পুল রিক্বেস্ত রিভিউগী খুত্থাঙদা প্রোসেস তৌগনি। আরোগ্য সেতুগী সোর্স কোদ অসি অপাচি লাইসেন্সকী মখাদা লাইসেন্স তৌবনি।
ভর্জন ২.০ অসি হৌজিক ওইরিবা ফীভম অসিদা অদুম ফংহনবনি। কোদতা শেমদোক্তুনা সোর্স কোদ অসিবু শীজিন্নরবদি দেবেলপর অদুনা অহোংবশিং অদুগী চপ চাবা ৱাফম থমগদবনি। অহেনবা ৱারোল https://www.mygov.in/aarogya-setu-app/ তা ফংলিবা ফ্রিক্বেন্তলী অস্ক ক্বেসন্সতা ফংগনি।
কোদ অসি ওপন সোর্স ওইহনবগা লোয়ননা আরোগ্য সেতু অসি হেন্না চাউবা অমদি হেন্না চেকশিনবা অমা ওইহন্নবগীদমক্তা ইন্দিয়া লৈঙাক্না দেবেলপর কম্ম্যুনিতীদগী খুদোংথিনিঙাই ওইবা অমদি হেন্না ফগৎহনবা য়াবা ৱাফমশিং খঙদোক্নবগীদমক মতেং নিরি। পান্দম অসি ফংননবগীদমক সিক্যুরিতী থিজিল্লোইশিং অমসুং ইন্দিয়ন দেবেলপর কম্ম্যুনিতীগা খুৎশম্নদুনা আরোগ্য সেতুগী চেকশিন থৌরাংগী মঙম চাংয়েং তৌনবা অমসুং মসিগী চেকশিন থৌরাংগী ফীভম ফগৎহন্দুনা শীজিন্নরিবশিংগী থাজবা হেনগৎহন্নবা ইন্দিয়া লৈঙাক্না বগ বাউন্তী প্রোগ্রাম অমসু হৌদোক্লি। বগ বাউন্তী প্রোগ্রাম অমদি মসিগা লোয়নবা মনা মথুমগী মরমদা তোখায়না ৱাফম কয়া থম্লি। বগ বাউন্তী প্রোগ্রামগী অকুপ্পা ৱারোল মাইগোভকী ইন্নোভেত পোর্তেল https://innovate.mygov.in/ দা ফংলে।
পোত্থোকসিগী দিজাইন অমসুং কোদ মীয়ামদা লান্থোক্তুনা ইন্দিয়া লৈঙাক্না মালেমগী ওইনা অফবা ৱাফম পুরক্নবগী অচেৎপা ফিরেপসু উৎলে। ইন্দিয়ানা কোবিদ-১৯ থেংনবদা মশাগী তেক্নোলোজীগী লমদা চঙশিনবদা থেংনরকপশিং মীয়ামদা লান্থোকপা পাম্মী অমদি পাম্বৈ অসিগী কানবা অসি মালেম পুম্বদা ফংহনবগা লোয়ননা লৈঙাক অমা হেক্তনা মসিবু লাইচৎ অসি লান্থেংনবদা শীজিন্নবা য়ানগনি। ঐখোয় পুনশিল্লবদি ঙমগনি, অমদি লাইচৎ অসি থেংনবদা দোক্তরশিং অমদি মাঙজিল থানা চঙশিল্লিবা হকশেলগী থৌমীশিংদা মখা তানা ঙাক্লৌ পীখিগনি।
ঙাকথোক্লবা ঐ, ঙাকথোক্লবা ঐখোয় ঙাকথোক্লবা ভারত
*****
(Release ID: 1627130)
Visitor Counter : 42


text:
প্রধান মন্ত্রী শ্রী নরেন্দ্র মোদীনা ঙসি রাষ্ট্রপতি ভবন্দা ৪৯ শুবা রাজ্যপালশিংগী মীফম হৌদোকপগী থৌরমদা ৱা ঙাংখ্রে।
মখল মখা য়াম্লবা কেন্দ্রগী দিবেলপমেন্ত স্কিমশিং অমসুং ইনিসিয়েতিবশিংগী কান্নবশিং অদু মীয়াম্না ফংবা ঙম্নবগীদমক মতৌ করম্না রাজ্যপালশিংনা পুন্সিগী তোঙান তোঙানবা লম্বীশিংদা মখোয়গী এক্সপরিয়েন্স অদু শিজিন্নগনি হায়বগী মরমদা প্রধান মন্ত্রীনা শন্দোক্না ঙাংখি। রাজ্যপালগী ইনস্তিত্যুৎনা ঐখোয়গী লৈবাক অসিগী ফেদরেল স্ত্রকচর অমসুং কনস্তিত্যুস্নেল ফ্রেমৱার্ক্কী মনুংদা পাংথোক্কদবা মরুওইবা থৌদাং অমা লৌরি।
ত্রাইবেলগী মীশিং য়াম্না লৈবা রাজ্যগী রাজ্যপালশিংনা মহৈ-মশিং, শান্ন-খোৎনবা অমসুং ফাইনান্সিয়েল ইনক্লুজনগুম্বা লমশিংদা ত্রাইবেল কমুনিতীনা সরকারগী ইনিসিয়েতিবশিংদগী কান্নবা ফংহনবদা মতেং পাংবা য়াই হায়না মহাক্না ফোংদোকখি। ত্রাইবেল কমুনিতীশিংনা নীং তম্বগী ইহৌদা মরুওইবা থৌদাং লৌখি অমদি মদু ঐখোয়না শকখঙগদবনি অমসুং দিজিতেল ম্যুজিয়মগুম্বা এভেন্যুশিংগী খুত্থাংদা তুংগী মীরোলগীদমক রেকোর্দ তৌগদবনি হায়না মহাক্না হায়খি।
রাজ্যপালশিং অসি য়ুনিবর্সিতীশিংগী চান্সেলরশিংসু ওইরি হায়না মহাক্না ফোংদোকখি। জুন ২১দা পাংথোক্কদৌরিবা ইন্তর্নেস্নেল যোগ নুমীৎ অসি নহাশিংগী মরক্তা হেন্না ফবা এৱ্যর্নেস জেনরেৎ তৌনবা শিজিন্নবা য়াই। মতৌ অদুম্না য়ুনিবর্সিতীশিংনা মহাত্মা গান্ধীগী ১৫০শুবা মপোক কুমওন পাংথোক্নবা ফোকেল পোইন্তসু ওইরকপা য়াই হায়না মহাক্না অকনবা ৱাফম থমখি।
প্রধান মন্ত্রীনা নেস্নেল ন্যুত্রিসন মিশন, খুঙ্গংশিংদা ইলেক্ত্রিক ফংহনবা অমদি শোত্থরিবা জিলাশিংদা পায়খৎলিবা দিবেলপমেন্ত পেরামীতরশিং অসিনচিংবা দিবেলপমেন্তকী মরুওইবা হিরম খরা পনখি।
হন্দক্তা এপ্রিল ১৪দগী হৌখিবা গ্রাম স্বরাজ অভিয়ানগী মখাদা খুঙ্গং ১৬,০০০ হেনবদা সরকারগী মরুওইবা স্কিম তরেৎ মপুং ফানা হৌদোকখ্রে হায়না মহাক্না হায়খি। জন ভাগীদারীগী খুত্থাংদা খুঙ্গংশিং অসিবু প্রোব্লেম তরেৎতগী নান্থোকহল্লে হায়না মহাক্না ফোংদোকখি। গ্রাম স্বরাজ অভিয়ান অসি ওগস্ত ১৫গী তার্গেৎ তারিক অমগা লোয়ননা অহেনবা খুঙ্গং ৬৫,০০০দা চত্থরি হায়না মহাক্না হায়খি।
প্রধান মন্ত্রীনা মথং চহিদা পাংথোক্কদৌরিবা ৫০শুবা রাজ্যপালশিংগী মীফমগীদমক হৌজিক্তগী হৌনা শেম শাননবা ৱাফম হৌদোকখি।


text:
ৱাহৌদোক
শ্রম সুবিধা পোর্টেলনা সিঙ্গল ওনলাইন ৱিন্দো অমদা ব্যুজিনেসমেনশীংবু মখল খুদিংমক্কী রেজিষ্ট্রেসন লৌবা অমসুং লেবর লোগী মখাদা মথৌ তাবা রিটর্নশীং সবমিট তৌবা ঙমহল্লি। মসিনা এনফোর্সমেন্ট এজেন্সি ইন্সপেক্টরশীংনা শেম্বা ইন্সপেক্সন রিপোর্টশীংসু মখোয়দা ওনলাইন ওইনা ফংহল্লি। প্রোসিদ্যুওরশীং লায়থোকহল্লি; ত্রাঞ্জেক্সনগী অচংবা শেনফম হন্থহন্দুনা অমসুং কোম্না ব্যুজিনেস তৌববু প্রোমোট তৌদুনা কমপ্লাইএন্সপু পুক্নিং থৌগৎকদবা ব্যুজিনেস এনভাইরনমেন্ট অমা পীনবা রিটর্ন অমসুং রেজিষ্ট্রেসন ফোর্মশীং পুন্সিল্লে।
শ্রম সুবিধা পোর্টেল অসি ওক্টোবরগী তাং 16, 2014দা হৌদোকখি।
পান্দমশীং
পোর্টেল অসিগী পান্দম অসি লেবর ইন্সপেক্সন অমসুং মসিগী এনফোর্সমেন্টকী ইনফোর্মেসন কন্সোলিদেট (মপাঙ্গল কনখৎহনবা) তৌবনি। মসিনা ইন্সপেক্সনশীংদা ত্রান্সপরেন্সি অমসুং একাউন্টেবিলিটি লৈহনগনি। কমপ্লাইএন্সশীং অসি সিঙ্গল হার্মোনাইজদ ফোর্ম (Single Harmonized Form)দা রিপোর্ট তৌবা য়াহন্দুনা অসিগুম্বা ফোর্মশীং ফাইল তৌরিবা মীওইশীংদা অচম্বা অমসুং অকোম্বা ওইহনগনি। পর্ফোমেন্স অদু কি ইন্দিকেটরশীং শিজিন্নদুনা ইভাল্যুএসন প্রোসেস অদু ওবজেক্টিভ ওইহনগনি। মসিনা ইমপ্লিমেন্টিং এজেন্সি পুম্নমক্না কমন লেবর আইদেন্টিফিকেসন নম্বর (LIN) অমা শিজিন্নববু প্রোমোট তৌই।
পীরিবা সর্ভিসশীং
- এপ্লিকেবল ওইবা লেবর লোশীংগী ইনফোর্মেসন পীরি
- নহাক্কী LIN খংবীয়ু – ভারত সরকারনা ESIC, EPFO, CLC(C) and DGMS etc. গুম্বা তোঙান-তোঙানবা লেবর এনফোর্সমেন্ট এজেন্সিশীংনা ইসু তৌরিবা ইমপ্লোয়র কোদ পুম্নমক লৌথোক্তুনা মখোয়বু অনৌবা লেবর আইদন্টিফিকেসন নম্বর (LIN)না মহুৎ শিন্দোক্নবা লেপ্লে। করিগুম্বা নহাক্কী য়ুনিট অদুগী LIN অমা হান্ননা পীরবা ওইরবদি চানবীদুনা নহাক্কী LINগা লোয়নরিবা ইনফোর্মেসন অদু ভেরিফাই তৌবীয়ু।
- LINগা লোয়নরিবা ইনফোর্মেসন অদু ভেরিফাই অমসুং মোদিফাই তৌবীয়ু।
- ফেসিলিটি অসি শিজিন্ননবগীদমক, ইমপ্লোয়র/ ইষ্টাব্লিসমেন্ট রিপ্রেজেন্টেটিভ অদুনা শ্রম সুবিধা পোর্টেলদা রেজিষ্টর তৌবা মথৌ তাই, করিগুম্বা রেজিষ্টর তৌদ্রিবা ওইরবদি পোর্টেলদা সাইনঅপ তৌবীয়ু।
- ইষ্টাব্লিসমেন্ট রিপ্রেজেন্টেটিভ অদুনা শ্রম সুবিধা পোর্টেলদা, LIN ভেরিফাই তৌরবা ইষ্টাব্লিসমেন্টশীং অদুগী মহুৎ শিনগদবনি (represent)।
- য়ুজর অদুনা ‘নো য়োর LIN’ ওপশনগী খুত্থাংদা LIN অদু থীবা য়াই। করিগুম্বা ইষ্টাব্লিসমেন্টগী LIN অদু হান্ননা লৈরবা ওইরবদি, য়ুজরনা LIN অদু ইষ্টাব্লিসমেন্ট অদুগা, লোগইন তৌরবা মতুংদা ওইথংবা সাইদকী মেন্যুদা লৈরিবা ‘লিঙ্ক ইষ্টাব্লিসমেন্ট’ ওপশন খন্দুনা লিঙ্ক তৌশিনবা মথৌ তাই।
- করিগুম্বা LIN লৈত্রিবা ওইরবদি, য়ুজরনা মপু ওইবা/ মহুৎ শিনবা (owned/represented) ইষ্টাব্লিসমেন্টশীং অদু শেম্বা তাই অমসুং লোগইন তৌরবা মতুংদা ওইথংবা সাইদকী মেন্যুদা লৈরিবা ‘ইষ্টাব্লিসমেন্ট’ ওপশন অদুগী খুত্থাংদা মখোয়দগী LIN রিক্বেষ্ট তৌগদবনি।
অকুপ্পা হেল্প দোক্যুমেন্তকীদমক, মফমসিদা ক্লিক তৌবীয়ু।
সোর্স : শ্রম সুবিধা পোর্টেল
0 রেটিংশিং অমসুং 0 কমেন্টশিং
ষ্টারশিংগী মথক্তা রোল তৌ অদুগা রেট পীনবগীদমক্তা ক্লিক তৌবীয়ু
© 2006–2019 C–DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.


text:
কমর্স অমসুং ইন্দস্ত্রী মন্ত্রালয়
শ্রী পিয়ুশ গোয়লনা পোৎ-য়োনবশিংদা মেক ইন ইন্দিয়াগী পোত্থোকশিং খুমাং চাউশিলহন্নবা কস্তমরশিংগী খঙহনবগী থৌওং পাঙথোক্নবা হায়খ্রে; লোকদাউন মনুংদা মখোয়না পাঙথোকখিবা থৌদাংবু থাগৎখি
নেস্নেল ত্রেদর্স ৱেলফিয়ার বোর্দ অথুবা মতমদা শেম্লগনি
Posted On:
09 AUG 2020 2:29PM by PIB Imphal
কেন্দ্রগী কম্মর্স অমসুং ইন্দস্ত্রী অমসুং রেলৱেজকী মন্ত্রী শ্রী পিয়ুশ গোয়লনা পোৎ-য়োনবগী খুন্নাইশিংনা আত্মানির্ভর ভারত কেম্পেন মায় পাকহনবদা শরুক য়ানবা হায়খ্রে। লৈবাক্কী পোৎ-য়োনবশিংগী নুমিৎকী থৌরমদা ভিদিও কনফরেন্সিংগী খুথাংদা ললোনবা খুন্নাইগী মীওইশিংগা ৱারী শাবদা মখোয়না ভারত্তা শাবা পোত্থোকশিং মীয়াম্না লৈহন্নবা কস্তরমরশিং ভাব তাহনবগী কেম্পেন চত্থগদবনি হায়খ্রে। মহাক্না মখোয়না ফত্তবা থৌওংশিংগী মরমদা মীয়ামদা হায়দোক্কদবনি অমসুং পুকচেল শেংদবা অমসুং মীয়ামদা নমথাক তৌদুনা য়েক্নবা লৈবাকশিংদগী পুশিল্লকপা ফত্তবা পোত্থোক য়োনবা মীওইশিংবু মীয়ামদা তাকথোক্কদবনি হায়খি।
শ্রী গোয়লনা ললোনবগী খুন্নাইনা আত্মানির্ভর ভারত কেম্পেন্দগী খুদোংচাবা কয়া অমা ফংগনি মরমদি ভারত্তা শাবা অফবা পোত্থোকশিং অসিনা শেন্মিৎলোন চাউখৎহন্দুনা মমল হন্থহনবা অমসুং মালেমগী মার্কেত্তা চাংদম্নবা ঙমহনগনি। মসিনা লৈবাক মীয়ামদা থবক হেন্না পীবা ঙমগনি অমসুং মীয়াম্বু নুংঙাই য়াইফহন্দুনা পোৎ লৈবগী চাংসু হেনগৎহনগনি। হৌজিক সরকারনা ঘুক,শান-খোৎনবগী পোত্থোক, তি.ভি., তেলিফোন, তায়রনচিংবা ভারত্তা শাজবা য়াবা পোত্থোক কয়া মীরমদগী পুশিল্লকপদা অথিংবা থমখ্রে হায়না মহাক্না হায়খি। মীরমদগী পুশিল্লকপা লুপা কোতি লাখ ১০গী পোত্থোকশিংদি ভারত্তা পুথোকচবা পোত্থোকশিংনা মহুৎ শিঞ্জবা য়ারবনি হায়খি। মহাক্না পোৎ-য়োনবশিংদা পি.এম.না “ভোকেল ফোর লোকেল”গী খোল্লাও লাওরিবা অসিদসু তেংবাংগদবনি হায়খ্রে।
শ্রী গোয়লনা পোৎ-য়োনবশিং অসিনা কোবিদ লায়চৎ মনুংদা লৌরিবা থৌদাং, মরু ওইনা লোকদাউন মনুংদা থোক্লক্তুনা লৈবাক শিনবা থুংবদা তঙাই ফদ্রবা পোৎ-চৈশিং ফংহনবগী থৌওং পাঙথোকখিবা অসিবু থাগৎখি। অসিগুম্বা লুরবা মতমদা মখোয়না তেংবাংখিবা অসি প্রধান মন্ত্রীনসু খঙই অমসুং মসিগী হীরম অসি মহাক্কী মন কী বাত্তসু পনখ্রবনি। পোৎ-য়োনবশিং অসিনা পোৎ পুথোকপা মীওইশিং অমসুং শিজিন্নবা মীওইশিংগী মরক্তা মরু ওইবা থোং অমা ওইনা তেংবাংলি হায়না হায়খি।
মন্ত্রীনা লৈবাক্কী মফম শিনবা থুংনা লৈবা পোৎ-য়োনবশিংদা অতোপ্পা হীরমগী ললোন ইতিক্কী মীওইসু য়াওহন্দুনা মফম খুদিংদগী পাউতাক খোমজিনবা ঙম্নবা কাংলুপ অমা শেম্নবা হায়খি। ৱাফম অমখক্তনা পুম্নমক্কী মনিং থুংহনবা ঙম্লোই মরম অদুনা তোঙান তোঙানবা পাউতাক ময়াম অমা চংগনি হায়খি। অসিগুম্বা পাউতাকশিং অসি সরকারনা নীংথিজনা য়েংশিনগনি। ওনলাইন্দা লাইসেন্স পীবা, ওনলাইন্দা লাইসেন্স ফী পীবা, লাইসেন্সকী মতম শাংদোকহনবা, আইনশিংবু দিক্রিমিনেলাইজ তৌবা, আইন শেম্বা মীওইনা তৌনিংবতা তৌবা লোইশিনহনবা অমসুং কাঙলোনশিংবু লায়থোকহনবা অসি পোৎ-য়োনবশিংগী অশেংবা দিমান্দশিংনি হায়খি। তৌবতবু ওথোরিতীনা অয়াবা পীববু লান্না শিজিন্নদুনা অরানবা থৌওং তৌবা অমসুং খুন্নাই অসিগী মিংচৎ থীহনবা মীওইশিং অসি খুন্নাই অসিনা মশক খঙদোক্তুনা তোঙান্না থম্বীয়ু হায়না মহাক্না মখা তানা হায়খি।
মন্ত্রীনা পোৎ-য়োনবশিংগী খুন্নাইদা সরকারনা মখোয়দা তেংবাংনবগীদমক্তা হন্দক্তা লাউথোকখিবা আত্মানির্ভর স্কিম য়াওনা খোঙথাং কয়া অমা পায়খৎলি হায়বগী থাজবা পীখি। পার্সেল ত্রেন চেনবা, কিসান ত্রেন চেনবা, পোৎ-পুবা ত্রেনশিংবু হেন্না য়াঙনা চেলহনবা, পোৎ থমফমশিং অপগ্রেদ তৌবা, রেলৱে ওফিস কয়াদা ব্যুজিনেস দিবেলপমেন্ত সেল হাংদোকপনচিংবা পোত্থোক পুশিন তৌবদা মমল হোংথহনগদবা থবক কয়া অমা রেলৱেনা পায়খৎলে হায়না মহাক্না হায়খি।
শ্রী গোয়লনা খুন্নাই অসিদা নেস্নেল ত্রেদর্স ৱেলফিয়ার বোর্দ অমা অথুবা মতমদা শেম্লগনি হায়বগী থাজবা পীখি। মহাক্না পোৎ-য়োনবা মীওইশিংদা মখোয়গী মখাদা থবক তৌরিবা মীওইশিংবুসু ত্রেদর্দ পেন্সন স্কিমদা য়াওহল্লসি হায়খি। মহাক্না মখোয়বু সরকারগী পোৎ লৈবগী পোর্তেল ওইরিবা জি.ই.এম.দা য়াওবীনবসু হায়খি।
******
(Release ID: 1644606)
Visitor Counter : 29


text:
থৌদাম কবিতা দেবী সাউথ এশিয়ান গেমস (সাফ)কী ফেন্সিংগী তীম ইপি ইভেন্তা ভারতনা মায় পাক…
থৌদাম কবিতা দেবী সাউথ এশিয়ান গেমস (সাফ) কী নুপীগী ফেন্সিং ইপি ইভেন্টতা থৌদাম কব…
ইজরাইলদা পাঙথোকপা ফেন্সিং মশান্নদা কবিতা দেবীনা ভারতকী মায় ঙাকখ্রে। ⧭⧪ ➤ ইজরাইল…
জকার্তা এসিয়ান গেমস্ কী ৬নি চনবা নুমিৎ আগস্ট ২৪ ফেন্সিংদা ভারতকী নুপীগী ঈপী তীম মাই…
ইন্দোনেসিয়ানা য়ুম্বু ওইদুনা চৎথরিবা জকার্তা-পালেম্বাং এসিয়ান গেমস্ কী ফেন্সিংগ…
ফেন্সিংদা শরুক য়ারিবী কাছারদগী থৌদাম কবিতা দেবী ইন্দোনেসিয়ানা য়ুম্বু ওইদুনা জাক…
বরাক তম্পাক্কী খোমজিনবা পাউ ২২ - ০৭ - ২০১৮ এশিয়ান গেমসতা থৌদাম কবিতা ফেন…


text:
হৌজিক লৈরিবা ফিবম অসিদা অমসুং নখোয়না পায়খৎলিবা থবকশিংগী মতাংদা নখোয়গী ৱাখল্লোনশিং শরুক য়াবগীদমক শক্নাইরবশিং থাগৎচরি ।
ঐখোয় শাথিরবা অমা মায়োক্নরি হায়বা ঐখোয়না য়ানরে । লাক্কদৌরিবা নুমিৎশিংদা লাইচৎ অসি করি ওইরক্কদগে হায়বা ঐখোয় খঙবা ঙমদে ।
ঐখোয় পুন্না থবক তৌমিন্নগদবনি হায়বা নাখৈ শেংলে । তোখাই তানবগী মহুৎ পুন্না চৎমিন্নবনা ঐখোয়না থেংনবা ঙমগনি । ৱাখল তাদবা নত্তে মতেং পীনবনি; পাখৎপা নত্তে শেম-শাবনি ।
মতেং পীনবগী ৱাখল্লোন অসিদা, মসিগী অপুনবা থবক অসিদা ভারতনা করি মতেং পাংবা ঙমগনি হায়বগী মতাংদা ঐ ৱাফম খর থমজগে ।
ঐখোয়না কোভিদ-১৯ ইমরজেন্সি ফন্দ অমা লিংখৎনবা ঐনা হৌদোক্লি । মসি ঐখোয় খুদিংমক্না ইশান য়ানা পুথোক্নগদবনি । মসিগী ফন্দ অসিদা ভারতনা অহানবা ওইনা য়ু এস দোল্লর মিল্লিয়ন ১০ পুথোক্কনি । ঐখোয়গী মরক্তগী অমনা অথুবা থবক্কী ওইনা ফন্দ অসি শীজিন্নবা য়াগনি । মসিগী ফন্দ অসিগী মতাংদা অরোইবা ওইনা থৌরাং তৌনবা অমসুং থবক হৌনবা ঐখোয়গী এম্বেসিশিংগী খুৎথাংদা ঐখোয়গী ফোরেন সেক্রেতরিশিংনা মতেং পাংগনি ।
তেস্ত তৌনবা খুৎলায়শিং অমসুং অতোপ্পা খুৎলায়শিংগা লোয়ন্না ঐখোয়না ভারত্ত দোক্তরশিং অমসুং স্পিসিয়েলিস্তশিংগী রেপিদ রেসপোন্স তিম অমা লৈরে । করিগুম্বা নখোয়না দরকার ওইরবদি , মখোয় থারক্কনি ।
নখোয়গী ইমরজেন্সি রেসপোন্স তিমশিং ওনলাইন্দা ত্রেনিং পীনবা অথুবগী ওইনা ঐখোয়না থৌরাং তৌরি । মসি ঐখোয়গী ইমরজেন্সি স্তাফশিং ত্রেনিং পীনবা ঐখোয়গী লৈবাক্ত ঐখোয়না শীজিন্নরিবা নোমুনা অদুদা য়ুমফম ওইগদবনি ।
ভাইরস য়াওরবা মীওইশিং অমসুং মখোয়গা শম্নরুবা মীওইশিং খোঙ্গুল লিনবা ঐখোয়না ইন্তেগ্রেতেদ দিজিজ সর্ভেলিয়েন্স পোরতেল অমা লিংখৎলে । ঐখোয়না সার্ক লৈবাকশিংদা মসিগী দিজিজ সর্ভেলিয়েন্স সোফৱায়ার পীগনি অমসুং মসি শীজিন্নবগী ত্রেনিং পীগনি ।
ঐখোয় ময়ামগী মরক্ত খ্বাইদগী ফবা থবকশিং পায়খৎনবা সার্ক দিজাস্তর মেনেজমেন্ত সেন্তরগুম্বা হৌজিক লৈরবা খুদোংচাবশিং অসি ঐখোয় শীজিন্নসি ।
ঐখোয়গী খা নোংপোক এসিয়া লমদমদা লায়নাশিং লাইচৎ ওইনা শন্দোরকপা লাকশিন্নবা রিছাস তৌবদা মতেং পীন্নবা ঐখোয় অমতা ওইবা রিছাস প্লেতফোর্ম অমা শেমসি । অসিগুম্বা থবকশিং অসিদা ইন্দিয়ান কাউন্সিল ওফ মেদিকেল রিছাসনা মতেং পাংগনি ।
কোভিদ-১৯ না মরম ওইদুনা মতম কুইনা শেন-থুমগী ফিবমদা কাইহনগদবশিংগী মতাংদা কোক থাদনবা ঐখোয়গী অখঙ-অহৈশিংদা ঐখোয় হংসি অমসুং মসিগী লাইচৎ অসিদগী কমদৌনা ঐখোয়গী লৈবাক মনুংগী ললোন-ইতিক কনবা ঙমগদগে হায়বা খন্নসি ।
অরোইবা ওইনা, অসিগুম্বা লাইচৎ অসিনা ঐখোয়দা শোকহনগদবা অসি মসিনা অহানবা নৎত্রগা অরোইবা নত্তে ।
অসিগুম্বা ফিবমশিং অসিদা ঐখোয়গী ঙমখৈশিংদা চৎনগদবা য়ানরবা সার্ক পান্দেমিক প্রোতোগোলশিং ঐখোয় থমসি ।
মসিনা ঐখোয়গী লমদম অসিদা অসিগুম্বা লৌনগনবা লায়নাশিং শন্দোকপা থিংবদা মতেং পাংগনি অমসুং ঐখোয়গী লৈবাক মনুংদা মনিংতম্ন চৎথোক-চৎশিন তৌবা য়াহনগনি ।


text:
ইলেক্ত্রোনিক্স অমসুং আই.তি. মন্ত্রালয়
সি.এস.সি লাখ ৩.৭৫গী খুৎথাংদা মীয়ামদা উমং এপ্প ফংহন্নবা এন.ই.জি.দি অমসুং সি.এস.সি ই-গভর্নান্স সর্বিসেস ইন্দিয়া লিমিতেদকী মরক্তা এম.ও.য়ু খুৎয়েক পীনখ্রে
উমং এপকী খুৎথাংদা দিপার্তমেন্ত ১৪০গী ই-গভর্নান্সকী থবকশিং সি.এস.সিশিংগী ভি.এল.ই.শিংনা মীয়ামদা ফংহনগনি
Posted On:
26 AUG 2020 6:58PM by PIB Imphal
দিজিতেল ইন্দিয়াগী মীয়ামদা শক্তি পীনবা পান্দমশিং ফংবা ঙম্নবা অমসুং ভারত শীনবা থুংনা দিজিতেলগী খুদোংচাবশিং ফংহন্নবা, নেসনেল ই-গভর্নান্স দিবিজন(এন ই জি দি), ইলেকত্রোনিক্স অমসুং আই.তি মিনিস্ত্রি অমসুং সি.এস.সি(কমন সর্বিস সেন্তর) ই-গভর্নান্স সর্বিসেস ইন্দিয়া লিমিতেদকী মরক্তা ২০২০গী অগস্ত ২৬দা এম.ও.য়ু অমা খুৎয়েক পীনখ্রে অমসুং মসিগী পান্দমদি সি.এস.সি লাখ ৩.৭৫গী খুৎথাংদা মীয়ামদা উমং এপ ফংহনবনি। উমং এপকী খুৎথাংদা দিপার্তমেন্ত ১৪০গী ই-গভর্নান্সকী থবকশিং সি.এস.সিশিংগী থবক তৌরিবা ভিলেজ লেবেল ওন্ত্রেপ্রেনিউয়রশিং(ভি.এল.ইশিং)না মীয়াম্না ফংহনগনি।মসিনা স্মার্দফোনশিং লৈতবা নৎত্রগা এপ শীজিন্নবা হৈতবা মীয়াম কান্নবা ফংলগনি। এপ অসিগী মতেংনা মীয়াম্না সরকারগী থবকশিংগী খুদোংচাবা ফংবা হেনগৎহনগনি। উমং এপকী থবকশিং অসি অহেনবা শেনফম তিংদনা সি.এস.সিশিংনা পাংথোকপা ঙমগনি অমসুং এন.ই.জি.দিনা হায়রিবা থবকশিং অসি শেন চঙহন্দনা সি.এস.সিশিংদা ফংহল্লে।
ভারতকী খুঙ্গংশিংদা তোঙান-তোঙানবা ইলেকত্রোনিক্সকী থবকশিং ফংহন্নবা অমসুং দিজিতেল ইন্দিয়াগী মরুওইবা লাল্লোং অমা ওইনা মিনিস্ত্রিগী সি.এস.সি স্কিমগী মখাদা কমন সর্বিস সেন্তরশিং লিংখৎখিবনি। উমং(য়ুনিফাইদ মোবাইল এপ্লিকেসন ফোর নিউ-এজ গভর্নান্স) অসি মোবাইল প্লেতফোর্মগী খুৎথাংদা সরকারগী তোঙান-তোঙানবা দিপার্তমেন্তশিংগী থবকশিংগী খুদোংচাবশিং ফংহন্নবা ময়াম পুম্নমক্কী মফম অমনি। উমং অমসুং সি.এস.সিশিংগী থবকশিং অসিনা দিপার্তমেন্ত ১৪০গী থবক ১০০০ হেন্না উমং প্লেতোফোর্মদা ফংগনি। উমংগা শম্নরিবা দিপার্তমেন্ত ১৪০গী খুদোংচাবশিং ওইনা, শেনফম অমতা তিংদনা মখোয়গী থবকশিং মীয়ামদা ফংহনবা ঙমগনি।
উমং অসি ইলেকত্রোনিক্স অমসুং আই.তি মিনিস্ত্রিগী নেসনেল ই-গভর্নান্স দিবিজন(এন ই জি দি)না পুথোকপনি। মসি ২০১৭গী নবেম্বর ২৩দা প্রধান মন্ত্রীনা লৈবাক মীয়ামদা কৎথোকখি। মসি মাইপাক্না শীজিন্নবা হৌবগা অতেনবা মতমগী মনুংদা, ২০১৮গী ফেবুৱারিদা য়ু.এ.ইগী দুবাইদা পাংথোকপা ৬সুবা ৱাল্দ গভর্নমেন্ত সমিৎতা ‘বেস্ত এম-গভর্নান্স সর্বিস’ য়াওনা মনা ৬ মোবাইল এপ অসিনা ফংখি। উমং শেমগৎপগী পান্দমদি মোবাইল এপ্পা অমগী খুৎথাংদা মীয়ামদা সরকারগী থবকশিং লাইনা ফংহনবনি।
উমং মোবাইল এপ অসি এন্দ্রোইদ, আই.ও.এস, ৱেব ব্রাউজর খুদিংমক অমসুং কাইওএসগী অখন্নবা সর্বিস ৫৭দা ফংগনি। মোবাইল নম্বর ৯৭১৮৩-৯৭১৮৩দা মিস কোল পীরগা নৎত্রগা https://web.umang.gov.in/uaw/i/v/ref দা চঙলগা এপ অসি লৌথবা য়াগনি। উমং এপ করোর ৩.১২ হেন্না লৌথখ্রে। হৌজিক উমংদা কেন্দ্রগী দিপার্তমেন্ত ৭০, রাজ্য ২৬গী রাজ্যগী দিপার্তমেন্ত ৭১গী থবক ১,০১১(কেন্দ্রগী ২৯৪, রাজ্যগী দিপার্তমেন্তশিংগী ৪৪১, বিল পেমেন্তগী ৭১) ফংলে অমসুং মাংলোমদা চঙশিল্লি। উমংদা হৌজিক ফাওবদা থবক করোর ১০০ হেন্না পাংথোকখ্রে অমসুং করোর ২০০ হিৎ তৌখ্রে।
উমং অমসুং সি.এস.সিগী অপুনবা থবকশিং অসিনা লৈবাক অসিগী নাগরিক করোর কয়া শক্তি পীরগনি অমসুং মমাংদা অমুক্তা ওইখিদ্রিবা মওংদা থবক কয়া লাইনা ফংহল্লে।
*****
(Release ID: 1648840)
Visitor Counter : 25


text:
খোংচৎ অসিগী নাকল অমদা ত্রেদ বোদীশিংগী মরক্তা মখাগী এমওয়ুশিং অসিদা খুৎয়েক পীনখি:
(১). ইইপিসি ইন্দিয়া অমসুং ইরানগী ত্রেদ প্রমোসন ওর্গনাইজেসনগী মরক্তা এমওয়ু।
(২). ফেদরেসন ওফ ইন্দিয়ান চেম্বর্স ওফ কমর্স & ইন্দস্ত্রী (এফআইসিসিআই) অমসুং ইরান চেম্বর ওফ কমর্স, ইন্দস্ত্রীজ, মাইন্স এ্ন্দ এগ্রীকলচর (আইসিসিআইএমএ)গী মরক্তা এমওয়ু ।
(৩). এসোসিএতেদ চেম্বর্স ওফ কমর্স এন্দ ইন্দস্ত্রী ওফ ইন্দিয়া (এএসএসওসিঐছএএম) অমসুং ইরান চেম্বর ওফ কমর্স, ইন্দস্ত্রীজ, মাইন্স এ্ন্দ এগ্রীকলচর (আইসিসিআইএমএ)গী মরক্তা এমওয়ু ।
(৪). পিঐছদি চেম্বর্স ওফ কমর্স এন্দ ইন্দস্ত্রী অমসুং ইরান চেম্বর ওফ কমর্স, ইন্দস্ত্রীজ, মাইন্স এ্ন্দ এগ্রীকলচর (আইসিসিআইএমএ)গী মরক্তা এমওয়ু ।


text:
Category: টেক
নাসানা থা-দা মী থাবগী প্রোজেক্ট চত্থবা লেপখ্রে
টেক ডেস্কঃ নাসানা থা-দা মী থানবা স্পেসশীপ শেম্বগিদমক ইলন মাস্ককি কোম্পানী স্পেসএক্সকা ক্রোর ২৯০ ডলারগী চুক্তি তৌখি। অদুবু চুক্তি অসিগী মায়োক্তা কোম্পা [...]
অ্যাপল কারগী মরমদা ৱারী শান্নবা লেপখ্রে হুন্দাই
মিরর টেক ডেস্কঃ ওটোমেটেড কার শেম্বগী মরমদা মখোই অ্যাপলগা অতৈ ৱারী শান্নদ্রে হায়না ঙসি নিংথৌকাবা নুমিৎ খা কোরিয়াগী গাড়ী শেম্বা কোম্পানী হুন্দাই মোটর অম [...]
মাইক্রোসফট কৈদৌঙৈদা ওস্ট্রেলিয়া থাদোক্লোই – মাইক্রোসফটকী প্রেসিডেন্ট
মাইক্রোসফটকী প্রেসিডেন্ট ব্র্যাড স্মিথনা ৱারোল অমদা হায়রি, ‘অতৈ টেকনোলোজি কোম্পানি কয়ানা ওস্ট্রেলিয়া থাদোক্লবসু, মাইক্রোসফট কৈদৌঙৈদা অদুগুম্বা ৱা হা [...]
অ্যাপল কার প্রোজেক্ট খুমাং চংশিল্লকই
টেক ডেস্কঃ অ্যাপলগী ইলেক্ট্রিক কারগী মতাংদা ‘রিউমার’ থোকমনখিবনা অসিগী মতাংদা পাউ অমতা অরেপ্পনি হায়বা য়াম্না লুই। অদুবু খরনি মমাংদা রইটার্সকী রিপোর্ট অ [...]
স্মার্টওয়াচ মথৌতাবা পোতশক অমা ওইরক্লে
ডিজিটাল ডিভাইস’মা ওইনা স্মার্টওয়াচ হৌজিক্কি মতমদা মিয়াম্না পাম্নরকপা গ্যাজেট অমা ওইনরক্লে। ইশাগী হকচাংবু শেনবদা মখল কয়াগী টুল নত্রগা প্রোগ্রাম শিজনরক্ [...]
5 / 5 POSTS


text: লখিপুরওনলাইন দিজিতেল দেস্কঃ রাজ্য অসিগী স্তেত ওউন প্রাইওরিতি দেবেলপমেন্ত এসওপিদি জি ২০১৯ ২০২০ গী ওইনা ফিসা লোনশা তৌদুনা শেন্থোক লম্বী ফগৎহনবগী পান্দমদা থা অমা চুপ্না পাঙথোক্কদবা হেন্দলুম ত্রেনিং প্রোগ্রাম অমা ঙরাং দিসেম্বরগী তাং ৭ নিংথৌকাবা নুমিত্তা লখিপুর সাবদিবিজনগী মনুং চনবদা লৈবা লাইরেম্বী সেলফ হেল্প গ্রূপ কাপতানপুর পার্ত সিক্সতা হৌদোকখ্রে। দিরেক্তরেত অফ হেন্দলুম এন্দ তেক্সতাইলস্ আসামগী মখাদা কাছার জিলাগী এসিস্তেন্ট দিরেক্তর হেন্দলুম এন্দ তেক্সতাইলনা শিল্লাংদুনা পাঙথোকপা থৌরম অসিদা লখিপুর বিধান সভা কেন্দ্রগী এমএলএগী মহুৎ শিন্দুনা রাজকুমার সনাহলনা চীফ গেস্ত ওইনা শরুক য়াখি। থৌরমদা হেন্দলুম এন্দ তেক্সতাইল কাছারগী এসিস্টেন্ত দিরেক্তর এল হোরিলাল সিং অমসুং লখিপুর সাবদিবিজন ওবিসি বোর্দকী চেয়ারমেন ইঙুদম কান্ত দাইজতা ফমখি। (Pao asi YouTube ta yengbiyu)


text:
কিংদম ওফ মোরোক্কোগী মিনিস্ত্রী ওফ ইন্দস্ত্রী, ইনবেস্তমেন্ত, ত্রেদ এন্দ দিজিতেল ইকোনোমীদা ফোরেন ত্রেদকী সেক্রেতরী ওফ স্তেত ইন চার্জ, শ্রী রাকিয়া ইদ্দরহম্না প্রধান মন্ত্রী শ্রী নরেন্দ্র মোদীগা ঙসি উনখ্রে।
শ্রী রাকিয়া ইদ্দরহম্না মোরোক্কোগী নিংথৌ হিজ মেজেস্তীগী য়াইফ পাওজেল প্রধান মন্ত্রীগী মফমদা লানথোকখি। প্রধান মন্ত্রীনা হিজ মেজেস্তীগা লোয়ননা মমাংদা মহাক্কা উনখিবা অদু নৌহৌনা নিংশিংখি অমসুং হিজ মেজেস্তীগী মফমদা হকচাক ফনা য়াইফনা লৈনবা অমদি মোরোক্কোগী শান্তি অমসুং প্রজাশিংগী চাওখৎপা পুরক্নবা মহাক্কী ওইবা য়াইফ পাওজেল পীখি।
হৌখিবা চহীশিংদা লৈবাক অনিগী মরক্তা লেগেল এসিস্তেন্স, সাইবর সেক্যুরিতী অমসুং স্পেসতা তেংবাং পীনবা হেঙ্গৎলক্লিবা অদু শ্রী রাকিয়া ইদ্দরহম্না ফোংদোকখি। প্রধান মন্ত্রীনা লৈবাক অনিগী মরক্তা লৈরিবা পুৱারিগী অচেৎপা মরী অদুদা অপেনবা ফোংদোকখি অমসুং মখা তানা ম্যুচেল ইন্তরেস্তকী লমশিংদা লৈবাক অনিগী মরক্তা তেংবাং পীনবা লোয়ন লোয়ননা গুজরাত রাজ্যগা লোয়ননা মোরোক্কোগী ত্রেদ অমসুং ইনবেস্তমেন্তকী মরী হেঙ্গৎহন্নবা হোৎনরিবা অদু তরাম্না ওকখি।


text:
থোইদোক হেন্দোক্না ইকায় খুম্নরবা ইস্রাএলগী প্রধান মন্ত্রী, থোইদোক হেন্দোক্না ইকায় খুম্নরবা নেদরলেন্দ্সকী প্রধান মন্ত্রী, মালেমগী মফমশিংদগী ইকায় খুম্নবদা মতিক চারবা মন্ত্রীশিং, ঐগী মন্ত্রী মন্দলগী মরুপ মপাংশিং, চীফ মিনিস্তরশিং, লেফ্তনেন্ত গভর্নরশিং অমদি শক্নাইরবা মীথুংশিং, থোইদোক হেন্দোক্না ইকায় খুম্নরবা নেদরলেন্দ্সকী প্রধান মন্ত্রীবু মহাক্কী পাউজেল থম্বিবগীদমক্তা ঐনা থাগৎচরি।
অদোম পুম্নমকপু রিইনভেস্তকী অহুমশুবা থৌরমগী শরুক অমা ওইনা উবা ফংবদা নুংঙাইজৈ। মমাঙগী থৌরমশিংদা রিনিউএবূ ইনর্জীগী মতাঙদা মেগাৱাত্তগী গিগাৱাত্তা চঙশিন্নবগী খোঙচৎকী থৌরাংগী মতাঙদা ঐখোয়না ৱারী শানখ্রে। নুমিৎকী ইনর্জী শিজিন্ননবগীদমক্তা ঐখোয়না ‘নুমিৎ অমা, মালেম অমা, গ্রীদ অমা’ হায়বসিদসু ৱারী শানখ্রে। অতেনবা মতমগী মনুংদা হায়রিবা থৌরাংশিং অসিগী মনুংদা কয়া অমদি তশেংবা ওইরক্লি।
মরূপশিং,
হৌখিবা চহী ৬সিদা ভারতনা হান্নগা মান্নদবা খোঙচৎ অমদা চঙশিল্লক্লি। ভারতকী মীপুম খুদিংমক্না মখোয়গী মতিং মপুং ফানা ফুদোকচবা ঙমজনবা ইলেক্ত্রিসিতী ফংহন্নবগীদমক ঐখোয়না ঐখোয়গী মৈ পুথোকপগী চাং অমদি নেতৱর্ক পাকথোক চাউথোকহল্লে। অদুগা অমুকসু ঐখোয়না রিনিউএবল ওইবা হৌরকফমদগী ইনর্জী পুথোকপগী চাংসু খোঙলৈ থুনা হেনগৎহল্লি। অদোমগী মফমদা অচুমবা ৱাফম খরা ঐনা তমজনিংই।
ঙসিদি, ভারতকী রিনিউএবল পৱার মঙম অসি মালেমগী খ্বাইদগী চাউবা ৪শুবা ওইরে। অচৌবা লৈবাকশিংগী মনুংদা ভারতনা খ্বাইদগী খোঙজেল য়াঙনা চেনখৎলক্লি। হৌজিক লৈরিবা ভারতকী রিনিউএবল ইনর্জীগী মঙম অসি গিগাৱাত ১৩৬ ওইদুনা ঐখোয়গী অপুনবা মঙমগী চাদা ৩৬ লোম ওইরি। ইং ২০২২ ফাওবগী মনুংদা রিনিউএবল ইনর্জীগী মঙম গিগাৱাত ২২০গী হেল্লগনি।
ঐখোয়গী চহীগী ওইনা হাপচিল্লক্লিবা রিনিউএবল ইনর্জীগী মঙম অসি ২০১৭দগী হৌরগা কোইলাদা য়ুম্ফম ওইবা থর্মেল পৱারদগী হেন্দুনা লাক্লি হায়বসি খঙবদা অদোম হরাউগনি। হৌখিবা চহী ৬সিদা ঐখোয়গী পানখৎলবা রিনিউএবল ইনর্জীগী মঙম অসি শরুক অনি মখায় হেনগৎহল্লে। হৌখিবা চহী ৬সিদা পানখৎলবা নুমিৎকী ইনর্জীগী মঙম অসি শরুক ১৩ হেনগৎলে।
মরূপশিং,
ভারতনা রিনিউএবল ইনর্জীগী লমদা খোঙজেল য়াঙনা চঙশিল্লিবা অসি ঐখোয়গী অইং অশাগী খল হোংলক্লিবা অসি থেংননবা লেপ্লিবা ফিরেপ অমদি খোঙথাংগী মহৈনি। শেল য়াম্না চঙজরবসু ঐখোয়না রিনিউএবল ইনর্জীদা শেল থাদরি। হৌজিক্তি ঐখোয়না শেল থাদবা অমদি পাক চাউনা পায়খৎলিবা থৌরাংসিনা শেল চঙবসু হন্থহল্লে। অফবা অকোয়বগী ফীভমগী খুজিল থৌরাং অসি অফবা শেন্মিৎলোনসু ওইবা য়াই হায়বা ঐখোয়না মালেমদা উৎলে। ঙসিদি ভারতসু দিগ্রী ২গী কম্প্লাইএন্স পান্দম ফংবগী লম্বীদা চঙশিল্লিবা লৈবাখ খরখক্তুগী মনুংদা অমা ওইরে।
মরূপশিং,
হেন্না তরু তরুবা ইনর্জীগী হৌরকফমলোমদা ঐখোয়না মায় ওনশিল্লক্লিবা অসি এক্সেস, ইফিসিএন্সী অমদি ইভোলুসন্না থৌদুনা পুবনি। ঐনা ইলেক্ত্রিসিতী ফংহনবগী মতাঙদা হায়বা মতমদা মশিং কয়া য়ামগদগে হায়বসি অদোম্না চাউরাক্না পাবা ঙমগনি। হৌখিবা চহী খরসিদা য়ুমথোঙ করোর ২.৫ নৎত্রগা মিলিয়ন ২৫গী মথক্তা ইলেক্ত্রিসিতী কন্নেক্সন পীখ্রে। ঐনা ইনর্জী মরায় কায়বগী মতাঙদা পল্লকপদা ঐখোয়না পান্দম অসি মন্ত্রালয় নৎত্রগা দিপার্তমেন্ত অমখক্তগী থৌদাং ওইনা লৌদে। ৱাফমসি লৈঙাক অপুনবগী পান্দম ওইহন্নবা ঐখোয়না থবক পায়খৎলি। ঐখোয়গী থৌরাং খুদিংমক ইনর্জী মরাং কায়বা ফীভম ফংনবা থৌরাং য়াওরি। মসিদা এল.ই.দি. বল্ব, এল.ই.দি. স্ত্রীত-লাইত, স্মার্ত মিতর, ইলেক্ত্রিক ভেহিকল শীজিন্নবা হেনগৎহনবা অমদি ত্রান্সিসনদা মাঙদা হন্থহন্নবা থৌরাং য়াওরি। ঐনা ইনর্জীগী অওনবা পুরকপগী মতাঙদা পল্লবদা, ঐখোয়না পি.এম.-কুসুমগী মখাদা লৌফমশিংদা নুমিৎকা পৱারনা চলাইবা ঈথৈ লৌখোঙ পীদুনা ঐখোয়গী লৌউ-শিংউগী সেক্তরবু মপাঙ্গল কলহন্নবা হোৎনরি।
মরূপশিং,
ভারত অসি রিনিউএবলশিংগী লমদা শেল থাদবগী পাম্নবা পন্থুংফম অমা ইচঙ থৌনা ওইরক্লি। হৌখিবা চহী ৬সিদা ভারতকী রিনিউএবল ইনর্জী সেক্তরদা চাউরাক্নল লুপা করোর লাখ ৫গী ময়াদা নৎত্রগা দোলর বিলিয়ন ৬৪গী মথক্তা শেল থাদখ্রে। ঐখোয়না ভারতপু রিনিউএবল ইনর্জী সেক্তরদা মালেমগী মেনুফেকচরিং হব অমা ওইহনবা পাম্মী।
করিগীদমক্তা অদোম্না রিনিউএবল ইনর্জীগী লমদা ভারত্তা শেল থাদগদৌরিবনো হায়বসিগী মতাঙদা ঐনা মরম কয়া পীজগে। ভারত্তা রিনিউএবলগী লমদা য়াম্না মনিং মখা তমবা ফোরেন ইনভেস্তমেন্ত পোলিসী লৈ। মপান লমগী ইনভেস্তরশিংনা মখোয় মশাগী ওইবা মওংদা নৎত্রগা ভারতকী খোঙবু অমগা খুৎশম্নরগা শেল থাদদুনা রিনিউএবল ইনর্জীদা য়ুম্ফম ওইবা মৈ পুথোকপগী প্রোজেক্তশিং পায়খৎচবা য়াই। ভারতনা পুং ২৪ চুপ্না রিনিউএবলদগী মৈ পীননবা অনৌবা ৱাখল্লোনগী ওইবা মওংশিংদা মায় ওনশিল্লি। নুংশা-নুংশিৎ হাইব্রিদ প্রোজেক্তশিংসু মায় পাক্না চঙশিল্লি।
লমদমসিদা পুথোকচবা সোলার সেল অমদি মোদ্যুলশিংগী দিমান্দ লাক্কদৌরিবা চহী অহুমসিদা গিগাৱাত ৩৬কী ময়াদা ওইরবা য়াই। ঐখোয়গী থৌরাংশিং তেক্নোলোজী রিভোলুসনগা চুননা চৎলি। ঐখোয়না শুপচিল্লবা নেসনেল হাইদ্রোজেন ইনর্জী মিসন অমা পায়খৎনবা ৱাফম হৌদোক্লি। ইলেক্ত্রোনিক মেনুফেকচরিংগী লমদা পি.এল.আই. মায় পাক্লবা মতুংদা ঐখোয়না মান্নবা ইন্সেন্তিবশিং হায় ইফিসিএন্সী সোলার মোদ্যুলশিংদা পীননবা ফিরেপ লৌরে। “লল্লোন ইতিক তৌবদা কোমহনবা” ফীভম ফংহনবা অসিনা ঐখোয়গী খ্বাইদগী মরুওইবা পান্দমনি। ইনভেস্তরশিং কোমহন্নবদগীদমক্তা ঐখোয়না মন্ত্রালয় খুদিংমক্তা অখন্নবা প্রোজেক্ত দেভেলপমেন্ত সেলশিং অমদি এফ.দি.আই. সেলশিং লিংখৎলে।
ঙসিদি, ভারতকী খুঙ্গং খুদিংমক্তা অমদি য়ুমথোম অয়ামবনা মৈ ফংলে। হয়েংদি, মখোয়গী ইনর্জী দিমান্দ হেনগৎলক্লগনি। অসুম্না ভারত্তা ইনর্জীগী দিমান্দ হেনগৎলক্কনি। মফমসিদা মথংগী চহী তরাগী চাউরবা রিনিউএবল ইনর্জী দিপ্লোইমেন্তকী থৌরাংশিং লৈ। মসিনা হীরমসিদা চহীদা লুপা করোর লাখ ১.৫ নৎত্রগা দোলর বিলিয়ন ২০লোমগী বিজিনেস প্রোস্পেক্ত শেম্লবা য়াই। মসি ভারত্তা শেল থাদনবগী চাউরবা খুদোংচাবা অমনি। ঐনা ইনভেস্তরশিং, দেভেলপরশিং অমদি লল্লোন ইতিকশিংবু ভারতকী রিনিউএবল ইনর্জীগী খোঙচত্তা শরুক য়ারনবা পাউকৎচরি।
মরূপশিং,
থৌরম অসিনা ভারতকী রিনিউএবল ইনর্জী স্তেকহোল্দরশিংবু মালেমগী খ্বাইদগী ফবা ইন্দসস্ত্রী, খুজিল থৌরাং য়াৎপশিং অমদি একাদমিয়াশিংগা শম্নহল্লি। খন্ন-নৈনবা অসিনা মহৈ য়ান্দুনা ভারতপু অনৌবা ইনর্জীগী তুংগী লম্বী অমদা মমায় চুম্বদা মতেং ওইগনি হায়না ঐনা চপ চানা থাজৈ।
অদোমবু থাগৎচরি।


text:
প্রধান মন্ত্রী শ্রী নরেন্দ্র মোদীনা হয়েং ন্যু দিল্লীদা পাংথোক্কদৌরিবা ৱার্ল্দ এনভাইরনমেন্ত দে ২০১৮গী গ্লোবেল সেলেব্রেসন্দা ৱা ঙাংগনি। প্রধান মন্ত্রীনা রাজপথতা পাংথোকপা একজিবিসন্দসু চৎকনি।
চহি অসিগী ৱার্ল্দ এনভাইরনমেন্ত দেগী থিমদি ‘বিৎ প্লাস্তিক পোলুসন’ হায়বা অসিনি। থৌরম অসিগী ৪৩শুবা এদিসনগী গ্লোবেল হোস্ত নেসন অসি ভারতনা ওইরি। এনভাইরনমেন্ত মিনিস্তরশিং, য়ুনাইতেদ নেসন্সকী মীহুৎশিং অমসুং তোঙান তোঙানবা ইন্দস্ত্রী বোদীশিংগী মীহুৎশিংনা থৌরম অসিদা শরুক য়াগনি।
প্রধান মন্ত্রীনা মন কী বাতকী ৪৪শুবা তাঙ্কক্তা ফোংদোকখি মদুদি, ভারতনা ৱার্ল্দ এনভাইরনমেন্ত দে সেলেব্রেসনগী ওফিসিয়েল হোস্ত ওইরিবা অসি ক্লাইমেৎ চেঞ্জগী ইশুশিং মায়োক্নবদা ভারতনা লুচীংদুনা পায়খৎলিবশিং অদু শকখঙবীবনি।


text:
ফ্রেঞ্চ প্রসিদেন্ত ঐচ.ই. ইম্মান্যুএল মেক্রোনগী দিপ্লোমেতিক এদভাইজর মিস্তর ইম্মান্যুএল বোন্না প্রধান মন্ত্রী শ্রী নরেন্দ্র মোদীগা উন্নখ্রে।
প্রধান মন্ত্রীনা কাউন্তর-তেরোরিজম, সাইবর-সেক্যুরিতী, ঙাকশেল অমসুং স্ত্রেতেজিক কোওপরেসন অসিনচিংবা য়াওনা ভারত-ফ্রান্স স্ত্রেতেজিক পার্তনরশিপকী মরু ওইবা হিরমশিংদা লৈবাক অনিনা খুমাং চাউশিনবা অসিদা মহাক্না অপেনবা ফোঙদোকখি।
মিস্তর বোন্না প্রধান মন্ত্রীদা মেরিতাইম অমসুং মল্তিলেতরেল কোওপরেসন য়াওনা তোঙান তোঙানবা রিজনেল অমসুং গ্লোবেলগী সমস্যাশিংদা লৈরিবা ভারত-ফ্রান্স কোওপরেসনগী মতাংদা পাউদমখি।
প্রধান মন্ত্রীনা প্রসিদেন্ত মেক্রোনগা লোইননা হন্দক্তা ৱারী শাখিবা অদু নীংশিংখি অমসুং মহাক হকচাং ফনা লৈনবা য়াইফ পাউজেল পীখি। মহাক্না প্রসিদেন্ত মেক্রোনদা ফীভমনা য়াবগা ভারত্তা অথুবদা লাক্নবা বর্তন তৌখিবা অদু নীংশিংখি।
মিস্তর ইম্মান্যুএল অসি জনুৱারী ৭, ২০২১দা পাঙথোকখিবা ভারত-ফ্রান্স স্ত্রেতেজিক দাইলোগকী খোঙচৎ অমদা ভারত্তা লাকখিবনি।


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯গী তিকা ফংহন্নবা অমসুং য়েন্থোক্নবা থবক্কী লাল্লোংগী মতাংদা কোবিদ-১৯ তিকাগী নেস্নেল এক্সপার্ত গ্রুপনা কুপ্না খন্নখ্রে
Posted On:
12 AUG 2020 5:28PM by PIB Imphal
অহানবা ওইনা ২০২০গী ওগস্ত ১২দা কোবিদ-১৯ তিকাগী নেস্নেল এক্সপার্ত গ্রুপকী মীফম পাংথোকখ্রে। মীফম অদুদা নিতি অয়োগকী মেম্বর দোক্তর ভি.কে পাউলনা লুচিংখি অমসুং হেল্থ অমসুং ফেমিলি ৱেলফিয়ার মিনিস্ত্রিগী সেক্রেতরিনা কো-চিয়র লৌখি।
তিক পুথোকপা অমসুং য়েন্থোকপগী থবকশিং পায়খৎনবা দিজিতেল ইনফ্রাস্ত্রকচর অমা শেমগৎপা য়াওনা খ্বাইদগী লাপ্পা মফম ফাওবদা তিক থাবগী থবকশিং খোঙ্গুল লিনবগী থবকশিং পায়খৎনবগী মতাংদা অখঙ-অহৈশিংগী কাংবু অদুনা খন্নখি। লৈবাক অসিগীদমক কোবিদ-১৯ তিকা কমদৌনা খনগদগে হায়বগী মতাংদা মখোয়না খন্নখি অমসুং নেস্নেল তেক্নিকেল এদভাইজরি গ্রুপ ওন ইম্মুনাইজেসন(এন তি এ জি আই)গী স্তেন্দিং তেক্নিকেল সব-কমিতিদগী মতেং নিখি। লৈবাক অসিনা পুথোকচবা অমসুং মালেমগী লৈবাকশিংনা পুথোকপা কোবিদ-১৯গী তিকা অনিমক লৈনবা থৌরাংশিং কাংবু অদুনা খন্নখি অমসুং করম্বা মীওই কাংলুপশিংদা তিকা থাবগী খুদোংচাবা হান্না পীগদগে হায়বগী মতাংসু খন্নখি।
কোবিদ-১৯ তিকা লৈনবা দরকার লৈবা শেনফম অমসুং হায়রিবা শেনফম অদু ফংনবা তোঙান-তোঙানবা পাম্বৈশিংগী মতাংদা অখঙ-অহৈ কাংবু অদুনা খন্নখি। কোবিদ-১৯গী তিকা থাবগী থবক পায়খৎলকপা মতমদা তিকা য়েন্থোক্নবা থৌরাংশিং, কোল্দ চেন অমসুং মরী লৈনবা মচাক-মথুমশিং ফংহন্নবগী মতাংদা খন্নখি। মখা তানা, মরম চানা অমসুং অরোন-অথুপ লৈহন্দনা তিক ফংহন্নবগী মতাংদা পায়খৎকদবা লাল্লোংশিং অমসুং থবকশিং কুপ্না খন্নখি। তিকা অদু অশোই-অঙাম থোকহন্দবা অমসুং থিজিনবগী মতাংদা অমসুং অরোন-অথুপ লৈতবা ই-পাউ পীদুনা অমসুং ৱাখল তাহন্দুনা মীয়াম শরুক য়াহন্নবা লাল্লোংশিং খন্নখি।
ভারতকা য়ুমলোন্নরিবা লৈবাকশিং অমসুং চাউখৎ-থৌরাংগী মরুপ ওইরিবা লৈবাকশিংদা কোবিদ-১৯ তিকা ফংহন্নবা ভারতনা মতেং পাংনবা খন্নখি। ভারত খক নত্তনা লায়রবা লৈবাকশিংসু মতম চানা তিকা ফংহনবা ঙম্নবা ভারতনা লৈবাক অসিগী তিকা পুথোকপা ঙম্বগী শক্তি হেনগৎহন্নবা অমসুং মালেমগী তিকা পুথোকপা কম্পেনিশিংগা থবক তৌমিন্ননবা অখঙ-অহৈ কাংবু অদুনা খন্নখি।
তিকা লৈনবা তোখাইবা লম্বী শেমদনবা কমিতি অদুনা রাজ্যশিংদা পাউতাক পীখি।
******
(Release ID: 1645390)
Visitor Counter : 51


text:
“নরেন্দ্র মোদীনা সরকারগী মকোক ওইবগী ২০শুবা চহিদা চঙলকপা অসিদা মহাক্না মীয়ামগী থাজবা কয়া হঞ্জিন-হঞ্জিন্না ফংবা ঙম্বগী মতিক-মগুন কয়া অমসু উবা ফংলি। মোদীনা মীয়াম্না খনবা মীহুৎ অমা ওইনা মতম শাংনা লৈবগী ঙম্বগী মরমদি অতোপ্পা মীওই অমনা মঙোন্দা শিংনরকপদগী হেন্না মহাক্না মহাক মশাগা লেপ্তনা চাংয়েংজবা অসিননি”, হায়না জে.পি. নদ্দানা ইরমখি।
ওক্তোবর ৭, ২০০১গী য়েংবদা করিসু তৌদবা মানবা নুমিৎ অসি ভারতকী রাজনীতিগী পুৱারীগী ওইনা য়াম্না মশক থোকপা নুমিৎ অমনি। মসিগী নুমিৎ অসি নরেন্দ্র মোদীনা অহানবা ওইনা গুজরাতকী মুখ্য মন্ত্রী ওইনা ৱাশক লৌখিবা নুমিৎনি। নুমিৎ অসিদগী হৌদুনা মহাক্না রাজ্যগী মকোক অমা ওইবগী মীখল অমত্তদা মায়থিখিদে অমসুং মসিগী মতুংদা লৈবাক্কী প্রধান মন্ত্রী ওইবগী থৌদাংসু লৌরকখি। মসিনা মরম ওইদুনা ওক্তোবর ৭, ২০২০দা নরেন্দ্র মোদীনা সরকারগী মকোক ওইবগী ২০শুবা চহিদা চঙলকখি। মসিনা মহাক্কী মীয়ামগী থাজববু হঞ্জিন-হঞ্জিন্না অমসুং তাঙ্কক খুদিংদা হান্নদগী হেনবা থাজবা ফংবা ঙম্বগী মতিক অসি উৎলি।
অদুম ওইনমক, মীখলদা মায়-পাকপা অমসুং মীয়াম্না পাক-শন্না শক খঙবীবগী থৌওং অসি ময়াম্না তোয়না উরি। মীখলদা মায় পাকপগী মরুমদা লৈরিবা থবক শুবদা নীংহন্নদবা অমসুং অশাংবা মঙলান লৈবগী মগুন-চেনবা অসিনা মোদীবু ঙসি ওইরিবা থাক অসিদা লৈহল্লিবনি।
গুজরাতকী মুখ্য মন্ত্রী ওইরিঙৈগী মতমদগী হৌদুনা মোদীনা মহাক্কী খোঙলোয়শিংগী মরক্তগী তোঙান্না চোঙথোক্তুনা লাক্লি। মৈগী মতাংদা শেমদোকপা অসিনা রাজনীতিগী হীরমদা মশাগী মরায়-চাইথনবা হোৎনবগী থৌওং ওইবগী মতম অদুদা মহাক্না লৌউবশিংগী থাজবা ফংদুনা গুজরাতকী পাৱর সেক্তরদা শেমদোকপা কয়া পুরকখি, গুজরাতকী খুঙ্গং খুদিংদা মৈ ফংহনখি অমসুং রাজ্য অসিবু মৈদা হেন্দোক-পাথোকপা রাজ্যসু ওইহনখি। মহাক্না প্রধান মন্ত্রী অমা মইনা লৈবাক্কী খুঙ্গং অমসুং ইমুং খুদিংদা মৈ ফংহনখি।
লেবাক্কী থাক্তা পাঙথোকপা শেল-থাদবশিংগী মীফম পাঙথোকপা অসি তোয়না থোক্তবা থৌওং ওইবা মতমদা মোদীনা ইং ২০০৩দা ভাইব্রেন্ত গুজরাত ইনভেস্তর সম্মিৎ পাঙথোকখি। মসিদগী হৌদুনা মীফমশিং অমসুং রাজ্য অসি মালেমগী শেল থাদবশিংগী মরক্তা খঙনবা হৌরকখি। মসিগা মান্নবা থৌওং অমা ওইনা মহাক্না প্রধান মন্ত্রী অমা ওইনা হান্নদগী হেনবা এফ.দি.আই. লাকপগী মশক থোকপা থৌওং পাঙথোকখি।
মমিং লৈরবা গুজরাতকী মওং অসিগী মতাংদা অমুক্কা হন্না শক্তাক্ত্রবসু য়ারগনি। রাজ্য অসিনা সেমি-এরিদকী মফমশিংগী মওং চেঞ্জরবসু লৌউ-শিংউগী হীরমদা অমসুং মসিগী ইনফ্রাস্ত্রকচরদা অকনবা অমসুং অথুবা শাহৌ লৌবা ঙমখি। চহি তরাগী খুজিং কয়াগী মতুংদা মোদীনা প্রধান মন্ত্রী ওইনা লৌউবশিংগী নীং-খা তম্বা ফংহনখি অমসুং মহাক্কী লুচিং মখাদা অচৌবা শাহৌ লৌরিবা ভারতকী ইনফ্রাস্ত্রকচর অসি মখা তানা শাহৌ লৌনবা শেম-শাদুনা লৈরি।
মোদীনা অঙাং নুপীমচাশিংবু কনবীবা অমসুং মখোয়গী বেতী বচাও, বেতী পরাওগী খুত্থাংদা মহৈ-মশিং তম্বদা মিৎয়েং চঙলিবা অসিবু মীয়াম খুদিংমক্না থাগৎনখি। অদুম ওইনমক মসিগী থৌওং অসি গুজরাত্তা অঙাং নুপীমচাশিংগী মহৈ তম্বীনবা মহাক্কী কন্যা কেলাবানী প্রোগ্রামগী অহেনবা শরুক অমনি অমসুং মসিদা মুখ্য মন্ত্রীনা লুচিংবা অপুনবা সরকার অসিনা খুঙ্গংশিংদা লৈদুনা নুপীমচাশিংবু স্কুলদা মিং চলহন্নবা পুক্নীং থৌগৎলি।
মোদীনা মীয়াম্না খনবা মীহুৎ অমা ওইনা মতম শাংনা লৈবগী ঙম্বগী মরমদি অতোপ্পা মীওই অমনা মঙোন্দা শিংনরকপদগী হেন্না মহাক্না মহাক মশাগা লেপ্তনা চাংয়েংজবা অসিননি। মহাক্না পান্দম থম্বগী শিংনবা অসি য়াম্না ফোংনা অমসুং অকীবা লৈতনা লৌই। মথৌ তৌদবা পোলিসী লৈবা সরকার অমগী চুক্লি পায়রকখিবা ওইরবসু মোদীনা মহাক্কী ফ্লেগশিপ স্কিম খুদিংগী, মিং ওইনা পল্লবদা সেনিতেসন, খুঙ্গংদা মৈ ফংহনবা, মীয়াম খুদিংগী ময়ুম লৈহনবা, মীয়াম খুদিংদা থক্নবা ঈশিং ফংহনবা নত্ত্রগা লৌউবশিংগী চাগাবু শরুক অনি থোক্না হেনগৎহনবগী অখন্নবা পান্দম অমমম থমখি।
রাজ্য অমসুং কেন্দ্রগী থাক্তা লৈরিবা মহাক্কী লৈঙাক অসি য়াম্না নীংথিজনা মথৌ তৌবা, মায়-পাকপা অমসুং শেমদোকপা নাইবা ওইদুনা লাক্লি। অদুবু মহাক্কী লৈঙাক্কী মতাংদা ৱাফম কয়া লেপ্তনা হায়নীংবা ওইরবসু মহাক্না ইং ২০০১দা মুখ্য মন্ত্রীগী ফম পায়খিবদগী হৌনা মোদীবু তোঙানবা মরম অমগীদমক্তা থাগৎফম থোকই।
মোদীনা লৈঙাক অমসুং রাজনীতিগী হীরমদগী ৱাংমা লান্দুনা লৈবা মতিক মগুনগী শক তাক্লিবনি। মহাক্না খ্বাইদগী ফবা ভারত অমসুং ভারত মচাশিংদা পাউ ফাওরি অমসুং মখোয়শিংবু খ্বাইদগী ফবা থৌওংসু পাঙথোকহল্লি। মহাক্না মীয়ামগী খ্বাইদগী ফবা মতিকপু পুথোকহন্দুনা মখোয়না লু-নান্না লৈববু মীয়ামগী অচৌবা ইহৌ ওইহল্লি। অহেনবা সবসিদী কয়া পীবগী রাজনীতিগী চৎনবী লৈবা লৈবাক অমদা মহাক্না মীয়াম্বু মখোয়না ফংলিবা সবসিদী অসি লৌদনা লায়রবশিংদা গ্যাস কন্নেক্সন লেম্না ফংহন্নবা থৌওং পাঙথোকহনবগী ইথিল পীরি।
ভারত অসি তোঙান-তোঙানবা হীরম লৈবা অমসুং লৌশিনবা সিবিলাইজেসন অমনি অমসুং মসিনা মশাগী শক তাকচবগী থৌওংসু নীংথিনা পাঙথোক্লি। উত্তর প্রদেশকী কন্সতিত্বেন্সী অমাগী মীহুৎ অমসুং গুজরাতি অমা ওইরিবা মোদীনা কাস্ত, খুন্নাই, থাক নত্ত্রগা লমদমগী ওইবা হীরম অমত্তগী খুদোংচাবা য়েংদুনা মশাগী কান্নবা অমত্তা লৌদে। মহাক্কী খোল্লাও অসিনা অসিগুম্বা তোঙান্না খায়দোকপদগী হেন্দুনা চৎলি অমসুং ভারতকী অফবা হায়বা পান্দম অসিখক্তগী য়েংদুনা লৈবাক অসিদা লৈরিবা মীপুম খুদিংবু অমত্তা ওইনা পুন্সিন্নবা হোৎনৈ।
ভারতকী খ্বাইদগী ফবা নাৎ অসিনা য়েংথিনবা অমসুং অমগী মরমদা ফত্তবা হায়নবগী মায়োক্তা লেপ্তুনা পুম্নমকপু ইকায় খুম্নবগী ৱারোলশিং তাক্লি। অচুম্বনা ঙাক্লৌ পীবা তুমিন্না লৈবা, পুক্নীং চেৎপা অমসুং ৱাখল হোংদবগী থৌওংদা ফত্তবা ৱাখল খুদিংবু মায়থিবা পী হায়নসু মসিনা তাক্লি। মসিগী ৱারী অসিগা মোদীনা চাউখৎলকপগসু মান্নৈ। অপুনবা ইকোসীস্তেম অমনা মহাকপু য়েংশিন্দুনা মহাক্কী শন-মান থুগাইনবা চহি তরাগী খুজিং অনিদগী হোৎনদুনা লাক্লি। মহাক্কী অপীকপা অশোইবা অমনা মহাক্কী রাজনীতিগী খোঙচৎ অসি লোইহনবসু য়াই। অসিগুম্বা য়াম্না কুঙনা য়েংশিনবা ফিভমশিং অসিগী মরক্তা মহাক্না মহাক্কী রাজ্যগী অমসুং অকোনবদা মহাক্কী লৈবাক্কী পান্দমশিং ফংনবা থবক কয়া পাঙথোক্তুনা লাক্লিবনি। মহাক্কী ৱাখল চেৎপা অমসুং মিৎয়েং চঙবা অসিনা মহাকপু কনানসু থিংবা ঙমহন্দ্রিবনি।
“অচৌবা মিৎয়েং” য়েংবা মীওইশিং অসিনা মিৎয়েং শানবা মীওইশিং তত্তনা ওইগল্লি অদুবু লেপ্পা লৈতনা হোৎনদুনা মঙলান অদুবু অশেংবা ওইহনবা ঙমদবা কয়া অমসু য়াওই। হান্ননা থমখ্রবা পান্দমদি ফংবা ঙম্বা অদুবু হীরম অদুগী মতাংদা নীংথিনা খঙদবা মীওই কয়া অমসু লৈ। অদুবু মোদীদি হায়রিবা মওং অনি অসি মহাক্কী মনুংদা লোইনমক য়াওই। মহাক অসি মিৎয়েং শানবা অমসুং থবক কন্না শুবা মীওই অনিমক ওই। মঙোন্দা অশানবা মিৎয়েং য়েংবা ঙম্বগী অমসুং মঙলান অদুগী পান্দম ফংবা ঙম্নবা তঙাই ফদনা থেংনগদবা অৱাবা কয়া খাঙবা ঙম্বগী মগুন পুম্নমক চেল্লি।
মহাক্না লৈঙাক্কী মকোক ওইরকপগী ২০শুবা চহিদা চঙলকপা অসিগা লোয়ননা মহাক্না ফংখিবা মায়-পাকপশিং অসি য়াম্না ঙক্নীংঙাই ওইরবসু মহাক্কী খ্বাইদগী ফবশিং অসি হৌজিক ফাওবা লাক্ত্রি অমসুং মসিনা আত্মনির্ভর ভারত অমা শেম্বগী থৌওংনা ওইগদৌরিবনি।


text:
শেনমিৎলোন্দা মন্ত্রীমন্দলগী মীফম (সি.সি.ই.এ.)
কেবিনেতনা রিভেম্প দিস্ত্রিব্যুসন সেক্তর স্কিম এপ্রুব তৌখ্রে: রিফোর্মশিংদা বেজ তৌবা অমসুং রিজল্তশিং লিঙ্ক তৌরিবা স্কিম অমা”
Posted On:
30 JUN 2021 4:20PM by PIB Imphal
প্রধান মন্ত্রী শ্রী নরেন্দ্র মোদীনা থৌবুরেল ওইদুনা ফমখিবা য়ুনিয়ন কেবিনেতনা রিভেম্প দিস্ত্রিব্যুসন সেক্তর স্কিম, রিফোর্মস-বেজ অমসুং রিজল্তস-লিঙ্ক অমা এপ্রুব তৌখ্রে৷ সপ্লাই ইনফ্রাস্ত্রকচর নিংথিনা লৈননবগীদমক স্কিম অসিনা দিস্কোমশিংদা কন্দিস্নেল ফাইনান্সিয়েল এসিস্তেন্স পীদুনা প্রাইভেৎ সেক্তর দিস্কোমশিং য়াওদনা দিস্কোমশিং/পৱার দিপার্তমেন্ত পুম্নমক্কী ওপরেস্নেল ইফিসিয়েন্সীশিং অমসুং ফাইনান্সিয়েল সস্তেনেবিলিতী হেনগৎনবা হোৎনরি৷ মতেং অসি ফাইনান্সিয়েল ইমপ্রুবমেন্তশিংগা মরী লৈননা য়ানখ্রবা ইভালুয়েসন ফ্রেমৱার্ক্কী মতুং ইন্না হোত্তুনা দিস্কোমনা ফংলিবা বেসিক মিনিমম বেঞ্চমার্কশিংগী এচিবমেন্ত অমসুং প্রি-ক্বালিফাইইং ক্রাইতরিয়া ইনবা ঙম্লিবা অদুগী মখা পোল্লগনি৷ “ৱান-সাইজ-ফিতস-ওল” এপ্রোচ অমদগী হেন্না রাজ্য খুদিংমক্তা চৎনরিবা এক্সন প্লান অসিগী মতুং ইন্না স্কিম অসি চৎনরগনি৷
কেন্দ্র সরকারগী লুপা কোতি ৯৭,৬৩১ অসিদগী ইস্তিমেতেদ জি.বি.এস. অমগা লোইননা লুপা কোতি ৩,০৩,৭৫৮গী শেনফম স্কিম অসিনা চাদিং তৌরগনি৷ জম্মু অমসুং কাশ্মীর(জে. অমসুং কে.) অমসুং লদাখকী য়ুনিয়ন তেরিতোরীশিংগী ওইনদি আই.পি.দি.এস., পি,এম,দি.পি.-২০১৫গা লোইননা দি.দি.য়ু.জি.জে.ৱাই.গী স্কিমশিং অসিগী মখাদা হৌজিক লৈরিবা এপ্রুব তৌরবা প্রোজেক্তশিং অসি স্কিম অসিগী মনুং চল্লগনি অমসুং মখোয়গী জি.বি.এস.কী সেভিংশিং (চাওরাক্না লুপা কোতি ১৭০০০) অদু হৌজিক লৈরিবা তর্মশিং অমসুং কন্দিসনশিং অসিগী মতুং ইন্না ২০২২গী মার্চ ৩১ ফাওবগী মনুংদা রিভেম্প দিস্ত্রিব্যুসন সেক্তর স্কিমগী অপুনবা আউতলে অদুগী মনুং চল্লগনি৷ স্কিমশিং অসিগী মখাদা ফংহনগদৌরিবা ফন্দশিং অদু ২০২৩গী মার্চ ৩১ ফাওবদা আই.পি.দি.এস. অমসুং দি.দি.য়ু.জি.ৱাই.গী মখাদা জে. অমসুং কে. অমসুং লদাখকী য়ুনিয়ন তেরিতোরীশিংগীদমক প্রধান মন্ত্রীগী দিবলপমেন্ত প্রোগ্রাম(পি.এম.দি.পি.)গী মখাদা এপ্রুব তৌদুনা হৌজিক হৌজিক চত্থরিবা প্রোজেক্তশিং অমসুং আই.পি.দি.এস.কী মখাদা খন্দোক্লবা প্রোজেক্তশিং অসিগী ওইনা ফংহল্লগনি৷
প্রি-ক্বালিফাইইং ক্রাইতরিয়া অমসুং বেসিক মিনিমম বেঞ্চৱার্কশিং ফংলিবা অদুগী মতুং ইন্না সপ্লাই ইনফ্রাস্ত্রকচর নিংথিনা লৈননবগীদমক রিভেম্প দিস্ত্রিব্যুসন সেক্তর স্কিম অসিনা দিস্কোমশিংদা রিজল্ত-লিঙ্ক ফাইনান্সিয়েল এসিস্তেন্স পীদুনা ওপরেস্নেল ইফিসিয়েন্সীশিং অমসুং ফাইনান্সিয়েল সস্তেনেবিলিতী হেনগৎনবা পান্দম থম্লি৷ স্কিম অসি ২০২৫-২৬ চহি ফাওবা লৈরগনি৷ স্কিম অসি নিংথিনা চৎনননবগীদমক আর.ই.সি. অমসুং পি.এফ.সি. অসি নোদেল এজেন্সীশিং ওইনা খনখ্রে৷
স্কিম ওবজেক্তিবশিং
- ২০২৪-২৫ ফাওবগী মনুংদা এ.তি. অমসুং সি.দা মাংলিবা অদু ১২-১৫%গী পান-ইন্দিয়া লেবেলশিংদা হন্থহনবা৷
- ২০২৪-২৫ ফাওবগী মনুংদা এ.সি.এস.-এ.আর.আর. গেপ অদু জিরোদা হন্থহনবা৷
- মোদর্ন দিস্কোমশিংগীদমক ইন্সতিত্যুস্নেল কেপাবিলিতীশিং শেমগৎপা
- ফাইনান্সিয়েল্লী সস্তেনেবল অমসুং ওপরেস্নেল্লী ইফিসিয়েন্ত দিস্ত্রিবযুসন সেক্তর অমগী খুৎথাংদা কঞ্জুমরশিংদা ফংহল্লিবা পৱার সপ্লাইগী ক্বালিতী, রিলাইএবিলিতী অমসুং এফোর্দেবিলিতী ফগৎহনবা৷
অকুপ্পা মরোশিং
স্কিম অসিনা এ.তি. অমসুং সি. লোসশিং, এ.সি.এস.-এ.আর.আর. গেপশিং, ইনফ্রাস্ত্রকচর অপগ্রেদ পর্ফোমেন্স, কঞ্জুমর সর্ভিসশিং, সপ্লাই তৌবগী পুং, কোর্পোরেত গভর্নেন্স য়াওনা মাংজৌননা পনখ্রবা অমসুং য়ানখ্রবা পর্ফোমেন্স ত্রাজেক্তরীশিংদা দিস্কোম পর্ফোমেন্সকী এনুএল এপ্রাইজেস ফংহল্লি৷ দিস্কোমশিংনা য়ামদ্রবদা ৬০% মার্ক ফংগদবনি অমসুং স্কিম অসিগীদমক চহি অদুদা ফন্দ থাদনবগীদমক ইলিজিবল ওইবা য়ারিবা অখন্নবা পেরামীতরশিংদা মিনিমম বার ক্লিয়র তৌবা দরকার ওই৷
লৌমীশিংদা ইলেক্ত্রিসিতী সপ্লাই নিংথিনা তৌননবা অমসুং এগ্রীকল্চরেল ফিদরশিং সোলারিজেসন তৌদুনা লৌমীশিংদা নুংথিলগী মতমদা ইলেক্ত্রিসিতী পীননবা স্কিম অসিনা মরু ওইনা মীৎয়েং থম্লি৷ স্কিম অসিগী মখাদা, লুপা কোতি ২০,০০০গী শেনফম থাদদুনা এগ্রীকল্চর ফীদর ১০,০০০গী ৱার্কস ওফ সেপেরেসন পাংথোক্লদুনা লৌমীশিংগা কা-হেন্না কান্নবা পীরগনি৷ মসিগী স্কিম অসিনা ফীদর পুম্নমক সোলরাইজ তৌননবা পান্দম থম্লিবা প্রধান মন্ত্রী কিসান উর্জ সুরক্সা ইভেম উতথম মহাভিয়ান(পি.এম.-কুসুম) স্কিমগা পুনশিন্নরগনি অমসুং লৌমীশিংদা অহেনবা ইনকম লাকহন্ননবগীদমক এভেন্যুশিং ফংহল্লগনি৷
পব্লিক-প্রাইভেৎ-পার্তনরশিপ(পি.পি.পি.) মোদতা চৎনগদৌরিবা প্রিপেদ স্মার্ত মীতরিংগী খুৎথাংদা কঞ্জুমর এমপৱার তৌবা অসিনা স্কিম অসিগী মরু ওইবা ফিচর ওই৷ স্মার্ত মীতরশিং পানবা অসিনা লৌমীশিংদা মখোয়না শিজিন্নরিবা মৈগী চাং অদু থা-থাগী ওইনা য়েংবগী মহুৎতা চাং নাইবা রুতিন বেসিত্তা য়েংবা য়াহল্লগনি৷ মসিনা লৌমীশিংদা মখোয়গী অৱাংপা মৈগী চাং অমসুং ফংলিবা রিসোর্চকী মতুং ইন্না শিজিন্নহনবদা মতেং পাংলগনি৷ অদুগা স্কিম পেরিয়র্দ অসিগী মতমদা স্মার্ত মীতর কোতি ২৫ ইন্সতোল্দ তৌনবা প্লান তৌরি, অহানবা ফেসতা মিসন মোদ ওইবা মওংদা প্রিপেদ স্মার্ত মীতরশিং ইন্সতোল্দ তৌনবগী প্রাইয়োরিতী অসি মখাগীশিং অসিদা পীরগনি (i) এ.তি. অমসুং সি. > ১৫% আমরুত শহর ৫০০গী ইলেক্ত্রিসিতী দিবিজন পুম্নমক (ii) য়ুনিয়ন তেরিতোরী পুম্নমক (iii) এম.এস.এম.ই.শিং অমসুং অতোপ্পা ইন্দস্ত্রিএল অমসুং কম্মর্সিয়েল কঞ্জুমর পুম্নমক (iv) ব্লোক লেবেল অমসুং মথক্তা লৈরিবা সরকারগী ওফিস পুম্নমক (v) কা-হেন্না মাংজরিবা অতোপ্পা মফমশিং অসিনি৷ অহানবা ফেসকী ওইনা ২০২৩গী দিসেম্বর থা ফাওবগী মনুংদা চাওরাক্না প্রিপেদ স্মার্ত মীতর কোতি ১০ ইন্সতোল্দ তৌনবা পুথোরকখ্রে৷ প্রিপেদ স্মর্ত মীতরশিং ইন্সতোল্দ তৌবগী থবক অসি মতম চানা লোইশিনবা ঙম্নবা মরু ওইনা সরকারগী ওফিসশিংদা ইন্সতোল্দ তৌবগী থবক অসি য়াম্না চেকশিন্না য়েংশিল্লগনি৷
কঞ্জমরশিংগীদমক প্রিপেদ স্মার্ত মীতরিং অসি মতম চানা পাংথোকপগা লোইননা, অমুক্তদা পি.পি.পি. মোদতা কম্ম্যুনিকেতিং ফিচরগা লোইননা ফীদর অমসুং দিস্ত্রিব্যুসন ত্রান্সফোর্মর(দি.তি.) লেবেলদা সিস্তেম মিতরিং তৌনবসু হৌদোরকখ্রে৷
লোস রিদক্সন, দিমান্দ ফোর্কাস্তিং, তাইম ওফ দে(তি.ও.দি.) তেরিফ, রিনিৱেবল ইনর্জী(আর.ই.) ইন্তিগ্রেসন অমসুং অতোপ্পা প্রিদিক্তিব এনালাইসিস্তা দিস্কোমশিংনা ৱারেপশিং লৌবা ঙম্ননবা থা খুদিংগী ওইনা সিস্তেম জেনেরেতেদ ইনর্জী একাউন্তিং রিপোর্তশিং শেম্ননবা প্রিপেদ স্মার্ত মীতরশিং, সিস্তেম মীতরশিং য়াওনা আই.তি./ও.তি. দিভাইসশিংগী খুৎথাংদা পুথোরক্লিবা দাতা অদু নৈননবা আর্তিফিসিয়েল ইন্তিলিজেন্স শিজিন্নরগনি৷ মসিনা দিস্কোমশিংগী ওপরেস্নেল ইফিসিয়েন্সী অমসুং ফাইনান্সিয়েল স্তেবিলিতী হেনগৎহনবদা অচৌবা থৌদাং লৌরগনি৷ স্কিম অসিগী মখাদা থাদরক্লিবা ফন্দশিং অসি দিস্ত্রিব্যুসন সেক্তরদা আর্তিফিসিয়েল ইন্তিলিজেন্স শিজিন্নবগা মরী লৈননা এপ্লিকেসনশিং শেমগৎপদসু শিজিন্নরগনি৷ মসিনা লৈবাক অসিগী দিস্ত্রিব্যুসন সেক্তরদা স্তার্ত আপশিং শেমগৎ-শাগৎপদা মতেং পাংলগনি৷
অচৌবা কম্পোমেন্তশিং:
- কঞ্জুমর মীতরশিং অমসুং সিস্তেম মীতরশিং
- এগ্রীকল্চরেল কঞ্জুমরশিং নত্তনা কঞ্জুমর পুম্নমক প্রিপেদ স্মার্ত মীতরশিং পানবা
- প্রিপেদ স্মার্ত মীতরিংগী মখাদা কঞ্জুমর কোতি~২৫ মনুং চল্লগনি
- প্রিপেদ স্মার্ত মীতরিংগীদমক আর্বান এরিয়াশিং, য়ু.তি.শিং, আমরুত শহরশিং অমসুং কা-হেন্না মাংলিবা মফমশিংদা প্রাইয়োরিতী পীরগনি, হায়বদি ২০২৩ ফাওবগী মনুংদা প্রিপেদ স্মার্ত মীতর ~কোতি ১০ পাল্লগনি
- ইনর্জী একাউন্তিং তৌবা য়ানবা, লোস রিদক্সনগীদমক দিস্কোমশিংনা হেন্না ফবা প্লানিং তৌবা য়ানবা ফীদরশিং অমসুং দিস্ত্রিব্যুসন ত্রান্সফোর্মর পুম্নমক্কী ওইনা কম্ম্যুনিকেবল এ.এম.আই. মীতরশিং পুথোরকখ্রে
- প্রিপেদ স্মার্ত মীতরশিং ইন্সতোল্দ তৌরকপা অসিনা দিস্কোমশিংগী ওপরেস্নেল ইফিসিয়েন্সীশিং ফহনবদা মতেং পাংলগনি অমসুং দিস্কোমশিংনা কঞ্জুমরশিংদা হেন্না ফবা সর্ভিস পীবদা মতেং পাংলগনি৷
- ফীদর সেগ্রিগেসন
- অনসেগ্রিগেতেদ ফীদরশিংগীদমক ফীদর সেগ্রিগেসনগা ফন্দ থাদনবা স্কিম অসিনা মীৎয়েং থম্লি, মসিনা কুসুমগী মখাদা সোলারিজেসন তৌবা য়াহল্লগনি
- ফীদরশিং সোলারিজেসন তৌবা অসিনা ইরিগেসনগীদমক অহোংবা/ফ্রী দে তাইম পৱার পীবা ঙম্লগনি অমসুং লৌমীশিংদা অহেনবা ইনকম লাকহনবা ঙম্লগনি৷
- আর্বান এরিয়াশিংদা লৈরিবা দিস্ত্রিবযুসন সিস্তেম মোদর্নাইজ তৌবা
- আর্বান এরিয়া পুম্নমক্তা সুপরবাইজরী কন্ত্রোল অমসুং দাতা এক্বুইজিসন(এস.সি.এ.দি.এ.) তৌবা
- আর্বান সেন্তর ১০০দা দি.এম.এস. তৌবা
- রুরেল অমসুং আর্বান এরিয়া ফগৎহনবা
স্পিসিয়েল কেতিগোরী রাজ্যশিংগী প্রোভিজন:
অৱাং-নোংপোক্কী রাজ্য-সিক্কিম, জম্মু অমসুং কাশ্মীর, লদাখ, হিমাচল প্রদেশ, উত্তরখন্দ, অন্দামন অমসুং নিকোবর ইথৎশি, অমসুং লক্সদ্বীপ য়ুনিয়ন তেরিতোরীশিং/রাজ্যশিং অসি য়াওনা স্পিসিয়েল কেতিগোরীদা য়াওরিবা রাজ্য পুম্নমক অসি স্পিসিয়েল কেতিগোরী রাজ্যশিং ওইনা থম্লগনি৷
প্রিপেদ স্মার্ত মিতরিংগী ওইনা, লুপা ৯০০গী গ্রান্ত নত্রগা কঞ্জুমর মীতর অমগী কোস্তকী ১৫%দি “স্পিসিয়েল কিতিগোরীদা য়াওদবা” রাজ্যশিংদা ফংহল্লগনি৷ “স্পিসিয়েল কেতিগোরী” রাজ্যশিংগী ওইনদি, গ্রান্ত অসি লুপা ১৩৫০ নত্রগা কঞ্জুমর অমগী কোস্তকী ২২.৫% ওইরগনি৷
অসিগীসু মথক্তা, দিস্কোমশিংনা ২০২৩গী দিসেম্বর ফাওবগী মনুংদা তার্গেৎ তৌরিবা স্মার্ত মীতর মশিং অদু ইন্সতোল্দ তৌবা ঙম্লবদি মথক্তা পল্লিবা গ্রান্তশিংগী ৫০%দি অহেনবা স্পিসিয়েল ইন্সেন্তিব ওইনা ফংহল্লগনি৷
স্মার্ত মিতরিং নত্তবা অতোপ্পা থবকশিংগী ওইনদি, “স্পিসিয়েল কেতিগোরীগী মনুং চন্দবা” রাজ্যশিংগী দিস্কোমশিংদা পীগদৌরিবা মেক্সিমম ফাইনান্সিয়েল এসিস্তেন্স অদু এপ্রুব কোস্তকী ৬০% ওইরগনি অমসুং স্পিসিয়েল কেতিগোরী রাজ্যশিংগী দিস্কোমশিংগী ওইনা পীগদৌরিবা মেক্সিমম ফাইনান্সিয়েল এসিস্তেন্স অসি এপ্রুব কোস্তকী ৯০% ওইরগনি৷
*****
(Release ID: 1731828)
Visitor Counter : 42
Read this release in:
English
,
Urdu
,
Hindi
,
Marathi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
পাউগী লিখুন মতুং ইন্না ইজরেলগী এনএসও হায়রিবা হেকর কাংবু অসিনা চৎলিবা চহি ২০১৯ গী এপ্রিল থাগী অরোয়বা চয়োলদগী হৌরগা মে থাগী ময়ায় চবুক অদুৱাই ফাওবা ইউজারশিং অদুগী নেটৱার্ক হেক তৌখিবনি। করিগীদমক মখোয়না অসিগুম্বা ফত্রবা থবক অসি চৎথখিবনো হায়বগী মতাংদা তাংদাংবা হায়দোকত্রবসু মাইগৈ মাইগৈদগী ৱাফম কয়ামরুম লেপ্তনা ফোঙদোক্নরকলি। চৎথখিবা থবক অসিগী মতাংদা ৱাটসএপকী মাইগৈদগী ইজরাইলগী লূপ অদুগী মথক্তা লৌখৎপা য়াবা থবক লৌখৎপা হৌ্খ্রে।
ভারতকী মাইগৈদগীসু ইলেক্ট্রোনিক্স এন্দ ইনফোরমেসন টেকনোলোজি মিনিস্ট্রিনা ৱাটসএপকী মফমদা নিংথৌকাবগী মনুংদা লংলা লংজিন খঙহল্লক্নবা দিল্লিদগী অকনবা ৱাহৈনা নোটিস থাখ্রে। এনএসও কী মাইগৈদগী পাউ অসি ইবফাওবদদি মখোয়না করিগুম্বা ৱাফম অমফাওবা ফোঙদোকপা লৈত্রি। হৌজিক লুরিবদি হেকিং তৌখিবগী অসুক কুইরবা মতুংদা ৱাটসএপনা করিগীদমক ৱাফমশিং অসি লোৎশিন্দুনা থম্লম্বনো। করিগীদমক পাউমী, এক্টিভিস্ত, হিউমেন রাইটস্ কী মীওইশিংদমক খল্ল খল্লগা হেক তৌরিবনো। কনানা করিগীদমক তৌহনবনো। মদুসু সাধারন মীখলগী মতম অদুগী মনুংদা ওইখিবা থৌদোকনি।Government of India is concerned at the breach of privacy of citizens of India on the messaging platform Whatsapp. We have asked Whatsapp to explain the kind of breach and what it is doing to safeguard the privacy of millions of Indian citizens. 1/4 pic.twitter.com/YI9Fg1fWro— Ravi Shankar Prasad (@rsprasad) October 31, 2019
হৌজিক্কী মতমদা মেসেজিংগী প্লেটফোর্ম কয়ামরুম লৈরবসু মীয়াম্না ৱাটসএপ পু খ্বাইদগী পাম্না শিজিন্নরি। মসিগী মরম অমখক্তি ৱাটসএপনা ইউজারগী প্রাইভেসি চপ চানা ঙাকতুনা থম্মি হায়বগী থাজবা থম্বা অসিননি। ৱাটসএপনা এন্দ-টু-এন্দ ইনক্রিপসন তৌবনা মেসেজ থানরিবা মীওই নত্তনা মরক্কী মীওই অমত্তনা হায়বদি লো এনফোর্সমেন্টতগী হৌরগা ৱাটসএপকী মীওই অমনফাওবা হায়রিবা মেসেজ অদু য়েংবা ঙমহন্দে। অদুম ওইনমক হন্দক্কী থৌদোক অসিনা অসুক কুইনা মীয়াম্না থম্লম্বা থাজবশিং অদু খরমখৈদি মাংলব্রা হায়দবা ঙমদে।
Pao sing asi ga loinana atei e-pao gi damak
Lakhipuronline android app install toubiyu CLICK HERE
Download Lakhipuronline app HERE
Download Lakhipuronline app HERE


text:
লখিপুরওনলাইন দিজিতেল দেস্কঃ বরাক তম্পাকতা হন্দক খরনি অসি গারী এক্সিদেন্টক…
লখিপুরওনলাইন দিজিতেল দেস্কঃ আসাম মনিপুরী মৈরা পায়বী অপুনবা লূপ (আমপাল) হে…
লখিপুরওনলাইন নিউজ দেস্কঃ ত্রিপুরাগী সিফাইজলা জিলাগী বিশালগর গী মনুং চনবদা …
লখিপুরওনলাইন নিউজ দেস্কঃ স্মাইল চেরিতি এনজিও না শিল্লাংদুনা হৌখিবা দিসেম্…
লখিপুরওনলাইন নিউজ দেস্কঃ শক্নাইরবা নৃত্য গুরু সনসম ধনেশ্বর সিংহ কাছার জিলা…
লখিপুরওনলাইন নিউজ দেস্কঃ অৱাং ত্রিপুরাগী কাঞ্চনবারী খুনগী পুখ্রি অচৌবীগী শ…
লখিপুরওনলাইন নিউজ দেস্কঃ মতম খরগী মমাংদা চাইনানা শাবা মোবাইল এপ কয়া অমা থী…


text:
- সোস্যাল এক্টিভিস্ট মাইবম রাসেলগি অপোকপি ইমা ইমাতন দেবীনা লৈখিদবদা অৱাবা ফোঙদোকখ্রে
- মাউন্ট মণিপুর অথৌবশিংদা কৎপা অশেংবা শ্রদ্ধাঞ্জলিনি — চোংথাম তোম্বা সিংহ
- আগরতলা মিউনিসিপাল কর্পোরেশন মীখলদা মণিপুরী খরা মীরেপ ওইরবা য়াই
- মীতৈ লাইনিংগী মতাংদা মীফম পাঙথোকখ্রে
- বাংলাদেশকী মিং চৎলবা লাইয়েকপা সাইরেম সুদর্শন সিংহনা লৈখিদবদা মায়কৈ কয়াদগী অৱাবা ফোঙদোক্নরকখি
- পুয়া মৈ থাখিবগী নীংশিং থৌরম চম্না পাঙথোকখ্রে
- ২০ শুবা জুনিয়র নেশনেল ৱুশু চেম্পিয়ন্সিপ্তা মণিপুরনা গোল্ড ১৮ য়াওনা মেডেল ৩৬ ফংখ্রে
- মাইচৌ ৭কী মতিক ময়াই শৈথাবা ঈশৈ ফোঙখ্রে
- আগরতলাদা বাংলাদেশ গভর্ণমেন্টকী ফিল্ম ফেষ্টিভেল য়ৈথোকখ্রে
- থানিলগী নুমিদাংৱাইরম অমা অমসুং মণিপুরী শৈরেংগী নুমিৎ থৌরম পাংথোকখ্রে
অখন্নবা
মৈতৈ ময়েক
খোৱাইদগি
মমী অমসুং মমীগি পাও
সোস্যাল মিডিয়া
মার্ক জুকারবার্গ না ফেসবুক, হোয়াটসএ্যাপ অমসুং ইন্সটাগ্রাম সার্ভিস পুঙ খরা য়াখিদবা নুংঙাইতবা ফোঙদোরক্লি
ওয়াশিংটন, অক্টোবর ০৫ : হৌখিবা লৈবাক পোকপা নুমিত্তা ফেসবুক য়াওনা হোয়াটসএ্যাপ অমদি ইন্সটাগ্রাম সার্ভিস পুঙ ৬লোম য়াখিদবা অদুগীদমক টেক জায়েন্ট অসিগী সিইও মার্ক জুকারবার্গনা নুঙাইতবা ফোঙদোরকখিবগা লোয়ননা মীয়ামদা মতম খরা অৱাবা মায়োক্নহনখিবা অদুগীদমক ঙাকপীনবা হায়জরক্লি। হিরম অসিগা মরী লৈননা মার্ক…
‘নুরাবি দি ভার্জিন’ মণিপুরী ওয়েব সিরিজ রাশিয়ান ডাবিং তৌদুনা রাশিয়া অমদি সিআইএস কান্ত্রিশিংদা উৎপা হৌখ্রে
ইম্ফাল, জুন ১৮ঃ আর্ট অমদি কালচারদা মণিপুরগী মফম অমা মালেম অসিদা কন্দুনা লাক্লি অমসুং ঙসিসু ‘নুরাবি দি ভার্জিন’ হায়রিবা পাখংবা ফিল্মস এন্ড ইন্টারটেম্মেন্ট অমসুং সি ই এন টিভি অসি খুৎশম্নদুনা পুথোকপা, জয়চান্দ মোইরাংথেমনা ক্রিয়েট তৌবা ওয়েব সিরিজ অসিনা মণিপুরবু অমুক হন্না…
মিরর ওনলাইন ডেস্কঃ মিনিষ্ট্রি অব ইনফরমেশন এন্ড ব্রডকাস্টিং অমদি নেশনেল ফিল্ম ডিভেলপমেন্ট কর্পোরেশন (এনএফদিসি) না ওর্গানাইজ তৌবা পরাক্রম দিবস-নেতাজি সুভাস চন্দ্র বোসকী মপোক কুমওনগী শরুক অমা ওইনা পাঙথোকপা অনলাইন শর্ট ফিল্ম কম্পিটিউশন অন নেতাজিস ড্রীম ফর ইন্দিয়াদা-মণিপুরী শর্ট ফিল্ম ‘পন্থৌগী…
ৱাশিংটন, ফ্লোরিদাদা হৌখিবা নোংমাইজিং নুমিত্তা পাঙথোকখিবা মিস ইউনিভার্স ফাইনেল রাউন্দদা মিস মেক্সিকো এন্দ্রিয়া মেজানা মহাক্কী কন্টেস্টেন্টশিংবু মায়থিবা পীরমদুনা মিস ইউনিভার্স ২০২১ গী টাইটেল লৌবা ঙমখ্রে। মমাং চহীদা পাঙথোক্কনি হায়না তৌরম্বা মিস ইউনিভার্স কন্টেস কোভিদ-১৯ পেন্ডামিক্না মরম ওইরগা পাঙথোকপা ঙমদনা লাকখিবনি। আমেরিকান…
ইউটিউব চেনেল অমদি সোসিয়েল মিডিয়াশিংদা থাগৎলিবা মণিপুরী মিউজিক ভিডিও খুদিংমক ফিল্ম ফোরাম মণিপুরদা প্রিভিয়ু তৌরবা মতুংদা থাগৎকদবনি হায়না ফিল্ম ফোরাম মণিপুরনা চেরোল অমদা ফোঙদোরক্লি। চেরোলসিনা মখা তারদুনা, চৎলিবা চহি ২০২১ গী এপ্রিল ২০দা ফিল্ম ফোরাম মণিপুরগী এক্সিকিউটিব কমিটিনা হৌজিক সোসিয়েল…


text:
মশাগী ওইজবা খুদিংমক থাদোক্তুনা মণিপুরীশিংগী হিরম খুদিংমক্তা লুচিংখিবা হিজম ইরাবতকী মীতমদা লৈ-শু কৎতুনা ইকাই খুম্নজবগা লোয়ননা নহারোল খোরিরোল সিল্লুপকী প্রেসিদেন্ট য়ুম্নাম ইলাবন্তনা সিল্লুপকী ফিরাল চিংখৎতুনা নুমিৎসিগী থৌরম হৌদোকখি।
অয়ুক্কী থৌরমদা আসাম মনিপুরী সাহিত্য পরিষদ লখিপুর দিস্ট্রিক কমিতিগী প্রেসিদেন্ট নাওরেম কুলজিৎ, পোত্থারবা লেফটেনেন্ট কর্ণেল অরাম্বম গৌরকিশ্বর সিংহ অমসুং সেন্ট্রেল এক্সাইজকী পোত্থারবা এসিস্টেন্ট কমিসনার ইঙুদম তরুণ সিংহনা প্রেসিদিয়ামগী মেম্বর ওইখিবগা লোয়ননা নহারোল খোরিরোল সিল্লুপকী প্রেসিদেন্ট য়ুম্নাম ইলাবন্তনা মীফম মপু ওইনা শরুক য়াখি।
অতিথিশিংনা মৈরা চুখৎলবা মতুংদা লুক্রাম বিরজিৎ অমসুং মহাক্কী কাংবুনা থাঙ্গোল অদো ময়া থাংলো থৌনা হায়না শৈহৌবা শৈহৌ ঈশৈ শকখি।
ইরাবত মেমোরিয়েল সেলেব্রেসন রিসেপসন কমিতিগী চেয়ারমেন ইঙুদম বিনোদনা মীয়ামদা ৱাহৌদোক ৱারোল পিখি।
মনিপুরী লেঙ্গুয়েজ এদভাইজরি বোর্দ সাহিত্য একাদেমী নিউ দিল্লিগী মেম্বর থোকচোম বিশ্বনাথনা ৱাতেমবিদুনা খন্ননৈবগী থৌরম অমসু পাঙথোকখি।
খন্ননৈনবগী থৌরমদা অখন্নবা ৱাঙাংলোই ওইনা জনতা কোলেজ কাবুগঞ্জ সোনাইগী এসি প্রোফেসর ডা. এনদি হোদাম্বা না মপান মনিপুরদা লময়ানবা ইরাবতকী রাজনিতি খোংচৎ হায়বা হীরমদা অদুগা পিকে কোলেজ সিঙ্গেরবন্দগী প্রিন্সিপাল ইঙুদম নীলবীরনা লুচিংবা অমা ওইনা ইরাবত হায়বা হীরমদা চে পাথোকখি।
থৌরমগা মরী লৈননা লময়ানবা হিজম ইরাবতকী মরমদা আসাম মনিপুরী সাহিত্য পরিষদ লখিপুর দিস্ট্রিক কমিতিগী জেনরেল সেক্রেটরী সাগপম বিরেন, সিঙ্গেরবন্দ হায়স্কুলগী হেদমাস্টার কৈসাম চাম্পালাল, কবি ক্ষেত্রিময়ুম নবীন, ইঙুদম সতীসচন্দ্র, লৌখাম মঙ্গী, জি নরহরী শর্মা নচিংবা অখন্নবা মীওইশিংনা ৱা ঙাংখি।
নুংথিলদা শক্নাইরবা কবি য়ুম্নাম ইলাবন্তনা ৱাতেম্বীদুনা সাহিত্যগী থৌরম অমসু পাঙথোকখি।
নহারোল খোরিরোল শিল্লুপ লখিপুরগী জেনরেল সেক্রেতরি কোন্থৌজম নন্দবাবুনা মীয়ামদা থাগৎ ৱাহৈ ফোঙদোকখিবগা লোয়ননা নুমিৎসিগী থৌরম চীঙ লেম্না লোইশিনখি।
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
আসাম পাব্লিক সার্বিস কমিসন (এ.পি.এস.সি.) না লৌবা কম্বাইন কম্পিতেতিব একজামিনেসন (সি.সি.ই.) গী ক্বালিফাইং পেপর (পেপর - এ) দা আসামিস, বেঙ্গলি অমসুং বোড়ো লোনগা লোয়ননা মণিপুরী সু হাপচীন্নবা দাবী তৌরদুনা নভেম্বরগী তাং ২৪ দা লখিপুর খুমন বাস স্টেন্দদা মীয়ামগী ওইবা মীফম অমা পাঙথোকখ্রে। অরাম্বম গৌরগোপাল সিংহনা মীফম মপু ওইদুনা পাঙথোকখিবা মীফম অদুদা জোইন্ট এক্সন কমিটি ফোর প্রোতেক্সন অফ ইন্দিজিনাস মণিপুরী পিপলস্ কী চেয়ারমেন অরাম্বম নন্দবাবু সিংহ, মণিপুরী মুসলিম য়ুথ ফ্রোন্টকী প্রেসিদেন্ট আহমেদ চৌধুরী নচিংবা মরুওইবা মীওই কয়ানা শরুক য়াখি। মীফম অদুনা আসামগী মুখ্যমন্ত্রীগী মফমদা পীশিনগদবা রাজ্য অসিগী তোঙান তোঙানবা মফমদগী সিগনেচর লিশিং তরা য়াওগদবা মেমোরেন্দম অমা পীশিন্নবা ৱারেপ্নখি।
মীফমদা লখিপুর মিউনিসিপাল বোর্দকী ৱার্দ কমিসনার লৈশুংবম রবীন্দ্র সিংহ, খুনৌ হায়স্কুলগী হেদমাস্টর সাপম রবীন্দ্র সিংহ, অল আসাম মণিপুরী স্টুদেন্টস্ ইউনিয়ন (আমসু) লখিপুর দিস্ট্রিক্ট কমিতিগী প্রেসিদেন্ট কে বিক্রমজিৎ সিংহ, অল আসাম মণিপুরী মুসলিম স্টুদেন্টস্ ইউনিয়নগী প্রেসিদেন্ট আব্দুল মান্নান, সিঙ্গেরবন্দ হায়স্কুলগী হেদমাস্টার কে চম্পালাল সিংহ নচিংবা মীওই কয়ানা থৌরমগা মরীলৈননা ৱা ঙাংখি। পনবা য়াই, ২০১৯গী আগস্ট ৫দা থোকখিবা রাজ্য সরকারগী চেরোল অমগী মতুং ইন্না এ.পি.এস.সি. গী ক্বালিফাইং পেপরদা আসামিস, বেঙ্গলি নত্রগা বোড়োনা লৌবগী ৱাফম লাউথোরকখি। অদুগা ডিমা হাসাও অমসুং কার্বিআংলোংগী ওইনদি হায়রিবা পথাপ অসিগী ৱাংমদা লৈহনখি। আসাম সরকারগী অসিগুম্বা থৌওং অসিনা আসামদা লৈরিবা মণিপুরীশিংদা থোইদোক্না অৱাবা পোৎলুম অমা ওইহল্লকপা অসিনা মরম ওইরদুনা রাজ্য সরকারগী মফমদা মণিপুরী কেন্দিদেট শিংবু অনৌবা পথাপ অসিগী ৱাংমদা লৈহনবিবা নত্রগা এ.পি.এস.সি. গী ক্বালিফাইং পেপরদা মণিপুরীসু য়াওহন্নবা দাবী তৌখি।
------------------------------------------------------------
Get latest News Updates Please Download our Android app > CLICK HERE
To Subscribe our YouTube Channel > CLICK HERE
------------------------------------------------------------


text:
হকশেল অমসুং য়াইফ-য়ুম্বাল মন্ত্রালয়
য়ুনিভর্সেল ইম্ম্যুনাইজেসনদা মীৎয়েং চংবা: দা. হর্শ বর্ধন্না ইন্তেন্সিফাইদ মিসন ইন্দ্রধনুশ (আই.এম.আই.) ৩.০ হৌদোকখ্রে
আই.এম.আই. ৩.০ অসি রাজ্য/য়ু.ই. ২৯দা খঙদোক্লবা জিলা/সহরগী মফম ২৫০দা ফেব্রুৱারী ২২দগী হৌদুনা মার্চ ২২ ফাওবা তাঙ্কক অনি থোক্না পাঙথোক্কনি
“অঙাং অমসুং মীরোনবী নুপী অমা ফাওবা বেক্সিন্না ঙাকথোকপা ঙম্বা লাইনাশিংদগী ঙাকশেল পীদবা তৌহরোই হায়না ঐখোয়না ৱারেপ লৌরসি”
Posted On:
19 FEB 2021 4:53PM by PIB Imphal
হকশেল অমসুং য়াইফ-য়ুম্বাল মন্ত্রালয়গী কেন্দ্রগী মন্ত্রী দা. হর্শ বর্ধন্না ঙসি ইন্তেন্সিফাইদ মিসন ইন্দ্রধনুশ ৩.০ হৌদোকখ্রে। ভিদিও কনফরেন্সকী খুত্থাংদা থৌর অদুদা হকশেল অমসুং য়াইফ-য়ুম্বালগী রাজ্য মন্ত্রী শ্রী অশ্বিনি চৌবে অমসুং বিহারগী হকশেল মন্ত্রী শ্রী মঙ্গল পান্দেসু শরুক য়াখ্রে।
কেন্দ্রগী মন্ত্রীনা আই.এম.আই. ৩.০ পোর্তেলসু হৌদোকখ্রে অমদি আই.এম.আই. ৩.০গী ওপরেস্নেল গাইদলাইনশিং অমসুং কেম্পেন অসিগী শরুক ওইনা শেমখিবা এৱের্নেস মেতরিএল/আই.ই.সি. পেজেক অদুসু ফোঙখ্রে।
দা. হর্শ বর্ধন্না মমা ওইবী অমসুং অঙাং খুদিংমক ইম্ম্যুনাইজ তৌনবা শেম শারিবা অসিনা মহাক্না নুংঙাইবা ফোঙদোকখ্রে। ইন্তেন্সিফাইদ মিসন ইন্দ্রধনুশ ৩.০ অসি ফেব্রৱারী ২২দগী হৌরগা মার্চ ২২, ২০২১ ফাওবদা চত্থগনি অমদি তাঙ্ককঅনি লৈগনি অমসুং লৈবাক অসিগী রাজ্য/য়ু.তি. ২৯গী হান্ননা খঙদোক্লবা জিলা/সহরগী মফম ২৫০দা পাঙথোক্কনি। আই.এম.আই. ৩.০না কোবিদ-১৯ লাইচৎ মনুংদা মখোয়গী বেক্সিনগী দোজশিং থকপা/কাপ্পা ৱাৎহৌবা অঙাংশিং অমসুং মীরোনবী নুপীশিংদা মীৎয়েং চংগনি। মখোয় আই.এম.আই. ৩.০গী তাঙ্কক অনি অসিগী মনুংদা মশক খঙদোক্তুনা বেক্সিন থাগনি। তাঙ্কক অমদা নুমিৎ ১৫নি ওইগনি। ময়ুম হোংলকপশিংনা লৈআ মফমশিং অমসুং য়ৌশিনবা ঙমদবা মফমশিংগী বেনিফিসরীশিং তার্গেৎ তৌগনি মরমদি কোবিদ১৯ লাইচৎ মনুংদা মখোয়গী বেক্সিনগী দোজ কাপহৌরমদবা য়াই।
দা. হর্শ বর্ধন্না হায় আই.এম.আই. ৩.০ অসি কেম্পেনগী মমাংগী ফেসশিংদগী ফংলকপা কান্নবশিংদা য়ুম্ফম ওইগনি অমসুং য়ুনিভর্সেল ইম্ম্যুনাইজেসনদা মতম শাংনা কান্নবা ফংহনগদবা ওইহনগনি। “মিসন ইন্দ্রধনুশনা মাগী অহানবা ফেসতগী হৌরগা জিলা ৬৯০ কভর তৌখি অমসুং অঙাং মিলিয়ন ৩৭.৬৪ অমসুং মীরোনবী নুপী মিলিয়ন ৯.৪৬ বেক্সিন কাপখি। হৌজিক্কী পাঙথোক্কদবা নিপানশুবা কেম্পেন অসিনা লৈবাক অসিগী জিলা পুম্নমক্তা ফুল ইম্ম্যুনাইজেসন কভরেজ (এফ.আই.সি.) ৯০% ফংবা ঙম্নবা পান্দম থমগনি অমসুং ইম্ম্যুনাইজেসন সিস্তেমগী খুত্থাংদা ভারতনা সস্তেনেবল দিবেলপমেন্ত গোলশিংগীদমক চংশিল্লিবা অসি মপাঙ্গল কনখৎহনদুনা চাউনা কভর তৌগনি।” মিসন ইন্দ্রধনুশ অসি লৈবাক অসিগী প্রজা পুম্নমক্তা হোংনা অমসুং লায়না হেল্থকিয়র ফংহন্নবা ইকাই খুম্নরবা প্রধান মন্ত্রী শ্রী নরেন্দ্র মোদীজিগী লুচিং মখাদা ২০১৪দা হৌদোকখি, হায়না কেন্দ্রগী হকশেল মন্ত্রীনা ফোঙদোকখ্রে।
আই.এম.আই. ৩.০গী গাইদলাইনশিংগী মতুং ইন্না জিলাশিং অসি লো রিস্ক ৩১৩; মিদিয়ম রিস্ক ১৫২ অমসুং হায় রিস্ক ২৫০ হায়না খাইদোকখ্রে।
হৌজিক লৈরিবা কোবিদ-১৯গী অকিবা অসি য়েংলগা কেম্পেসন অসিগী থৌদাং হেনগৎহনবগী মতাংদা মহাক্না হায়, “লৈবাক অসিনা কোবিদ১৯ মাই পাক্না লাকশিনখ্রে অমসুং লমদম অসিদা শাজবা বেক্সিন অনিগী দ্রাইভ লৈবাক অসিদা পাঙথোক্লি। মসিগা লোইননা বেক্সিন অমগী মরু ওইবা অদু হেন্না খঙবা ঙমহনখি। চহি খুদিংগী বেক্সিন্না ঙাকথোকহনবা ঙম্বা লাইনা মখল ১২দগী অঙাং করোর ২.৬৫ অমসুং মীরোনবী করোর ২.৯ বেক্সিন কাপতুনা ঙাকথোকহনবগী চহি খুদিংগী য়ুনিভর্সেল ইম্ম্যুনাইজেসন পাঙথোকখি। রাজ্য অমসুং য়ু.তি. পুম্নমক্না হোৎনরিবসু অঙাং অমসুং মীরোনবী খরদি বেক্সিন কাপবদা চিৎথবা য়াওহৌখি। মিসন ইন্দ্রধনুশ অসি কাপহৌদবা খুদিংমক য়ৌশিন্নবা মাই পাক্লবা লালোং অমনি। ইম্ম্যুনাইজেসন কভের অসি রাজ্য ২২গী এন.এফ.ঐচ.এস.৫কী দেতা মতুং ইন্না শিংথানিংঙাই ওইনা ফগৎলকপা উবা ফংখ্রে।”
প্রজা খুদিংমক্তা হকশেলগী কান্নবা ফংহন্নবা চাউনা হোৎনবা অমদা “কোবিদ-১৯ বেক্সিন রোল আউৎ তৌরিঙৈ মনুংদা ইন্তেন্সিফাইদ মিসন ইন্দ্রধনুশ (আই.এম.আই.) ৩.০গুম্বা অচৌবা কেম্পেন ইমপ্লিমেন্ত তৌবা অসিনা ভারতকী হেল্থ সিস্তেম অসি নোংমা নোংমাগী মপাঙ্গল কনখৎলক্লি হায়বা ময়েক শেংনা উখ্রে। ইন্তেন্সিফাইদ মিসন ইন্দ্রধনুশ (আই.এম.আই.) ৩.০না য়ুনিভর্সেল ইম্ম্যুনাইজেসন প্রোগ্রাম (য়ু.আই.পি.)গী মখাদা লৈরিবা বেক্সিন পুম্নমক্কা লোইননা য়ৌশিনবা ঙমদনা লৈরিবা মীওইশিংদা য়ৌশিন্নবা পান্দম থমখি অমসুং অসুম্না ইম্ম্যুনাইজেসন মপুং ফানা তৌদুনা অঙাংশিং অমসুং মীরোনবীশিং মপুং ফানা ইম্ম্যুনাইজেসনগী কভর তৌগনি” হায়না মন্ত্রীনা ফোঙদোকখ্রে। মহাক্না বজেৎ অসিগী প্রোবিজনশিংনা হেল্থ অমসুং ৱেলবিংদা চাউনা মীৎয়েং চংলি হায়নসু ফোঙদোকখ্রে।
শ্রী অশ্বিনি কুমার চৌবেনা হায়, “মিসন ইন্দ্রধনুশ কেম্পেনশিং অসি ভারতকা চান্না শেমখি অমসুং মমাংগী ফেসশিংদা কান্নবা ফলশিং পীবা ঙমখ্রে। মিসন ইন্দ্রধনুশ অমসুং ইন্তেন্সিফাইদ মিসন ইন্দ্রধনুশ অসিনা চেক শাফম, কনস্ত্রক্সন সাইৎশং অমসুং নোমেদিক পোপুলেসন য়াওনা য়ৌশিনবা ৱাবা অমসুং হায়-রিস্ক ওইবা মফমশিংদা ইম্ম্যুনাইজেসন সিস্তেম লৈহনবা ঙমহনখি। মমাংগী কেম্পেনশিং অসিনা মাইক্রো-প্লানিং, ইম্ম্যুনাইজেসন সর্ভিসেসকী দিমান্দ পীবা হেনগৎহনখি অমসুং সপ্পোর্তিং সিস্তেমশিং মপাঙ্গল কনখৎহনবদা মতেং পাংখি।”
মন্ত্রীনা কোবিদকা চুন্নবা চৎন-লোনচৎ অসি আই.এম.আই. ৩.০. কেম্পেনগী শরুক ওইনা পাঙথোক্কদবা ইম্ম্যুনাইজেসনগী থবক-থৌরমশিংদা ঙাক্না চৎকনি হায়বা অসিদা অপেনবা ফোঙদোকখ্রে। সেসন সাইৎশিংদা মী চিনদনবা “স্তেগর্দ এপ্রোচ” ঙাক্না চৎনবা রাজ্যশিংদা খঙহনখ্রে অমসুং করিগুম্বা স্তেগর্দ এপ্রোচনা মী চিনবা লাকশিনবা ঙমদবা তারদি ব্রেক-অপ সেসন থৌরাং তৌনবা হায়খ্রে। সেসন সাইৎতা অপীবা মতম অমদা অমুক্তা বেনিফিসরী ১০দগী হেনহনদনবা মওংদা সেসনশিং অসি পাঙথোক্নবা মওংদা শিনখ্রে।
নেস্নেল হেল্থ মিসনগী এদিস্নেল সেক্রেতরী অমসুং মিসন দিরেক্তর মিস ভন্দনা গুর্নানি, জোইন্ত সেক্রেতরী (রিপ্রদক্তিব এন্দ চাইল্দ হেল্থ) মিস প্রীতি পান্ত অমসুং মন্ত্রালয় অসিগী অতোপ্পা মকোক থোংবা ওফিসিএলশিংসু থৌরম অসিদা শরুক য়াখ্রে।
রাজ্য সরকারশিংগী মকোক থোংবা হেল্থ ওফিসিএলশিং অমসুং য়ু.এন.দি.পি., বি.এ.জি.এফ.কুম্বা দিবেলপমেন্ত পার্তনরশিংগী মীহুৎশিংনা ভর্চ্যুএল ওইনা শরুক য়াখ্রে।
****
(Release ID: 1699574)
Visitor Counter : 40


text:
শেল-থুম মন্ত্রালয়
প্রধান মন্ত্রী জন-ধন য়োজনা (পি.এম.জে.দি.ৱাই.) – ফাইনান্সিএল ইনক্লুজনগী নেস্নেল মিসন অসি মায় পাকনা ইমপ্লিমেন্ত তৌখিবা চহি তরুক মপুং ফাখ্রে
পি.এম.জে.দি.ৱাই. অসি মোদী সরকারনা মীয়ামগীদমক লৌখৎলিবা শেন্মীৎলোন ফগৎনবা খোঙথাংশিং অসিগী হৌরকফম ওইরি – শেন-থুমগী মন্ত্রী
লুপা কোতি লাখ ১.৩১ চংদুনা পি.এম.জে.দি.ৱাই. হৌরকপদগী বেনিফিসরী কোতি ৪০.৩৫ হেনবদা বেঙ্ক শীজিন্নহনখ্রে
খুঙ্গংগী পি.এম.জে.দি.ৱাই. একাউন্ত ৬৩.৬%; নুপীগী পি.এম.জে.দি.ৱাই. একাউন্ত ৫৫.২%
পি.এম. গরিব কল্যান য়োজনাগী মখাদা এপ্রিল-জুন, ২০২০গী মনুংদা পি.এম.জে.দি.ৱাই.গী নুপী একাউন্ত হোল্দরশিংগী একাউন্ততা পুন্না লুপা কোতি ৩০,৭০৫ হাপখ্রে
তোঙান তোঙানবা স্কিমশিংগী মখাদা পি.এম.জে.দি.ৱাই.গী একাউন্ত হোল্দর কোতি ৮রোমদা দাইরেক্ত বেনিফিৎ ত্রান্সফর (দি.বি.তি.) ফংহনখ্রে
Posted On:
28 AUG 2020 7:27AM by PIB Imphal
শেন-থুমগী মন্ত্রালয়না শোত্থরবা অমসুং হৌজিক ফাওবদা সোসিও-ইকোনোমিক্তা য়েংশিনবীদ্রবা কাংলুপশিংদা ফাইনান্সিএল ইনক্লুজন অমসুং তেংবাং ফংহন্নবা হোৎনখ্রে। ফাইনান্সিএল ইনক্লুজন অসি লৈবা অসিগী সরকারনা খ্বাইদগী মরু ওইনা লৌরি মরমদি মসিনা ইনক্লুসিব গ্রোথ হেনগৎহল্লি। মসি মরু ওই মরমদি মসিনা লায়রবশিংনা মখোয়গী তুংশিনজরিবা অদু ফোর্মেল ফাইনান্সিএল সিস্তেমদা পুশিন্নবা থৌওং অমা ওইরি, শেল শান্দোক্লিবা শেন্দোই চাং য়াম্না লৌরিবা মীওইশিংদগী নান্থোকহনবদা নত্তনা মখোয়গী খুঙ্গংশিংদা লৈরিবা ইমুং মনুংশিংদা শেল থাবা য়ানবা থৌওং অমনি। মসিগীদমক হোৎনরিবা অসিদা প্রধান মন্ত্রী জন ধন য়োজনা (পি.এম.জে.দি.ৱাই.) অসিনা মরু ওইবা খোঙথাং অমা ওইদুনা মসি মালেমগী ওইনা খ্বাইদগী চাউবা ফাইনান্সিএল ইনক্লুজনগী খোঙথাং অমনি।
পি.এম.জে.দি.ৱাই. অসি ওগস্ত ১৫, ২০১৪কী নিংখা তম্বগী নুমিৎতা প্রধান মন্ত্রী শ্রী নরেন্দ্র মোদীনা লাউথোকখি। ওগস্ত ২৮দা প্রোগ্রাম অসি হৌদোকখিবা মতমদা প্রধান মন্ত্রীনা থৌরম অসি লায়রবশিংবু ধর্মা লৈতবা অৱাবা পীরিবা অসিদগী কোকপীবগী পাল্লন তৌনবা কুম্মৈ অমনি হায়না ফোঙদোকখি।
পি.এম.জে.দি.ৱাই.গী ৬শুবা মপোক কুমওনদা কেন্দ্রগী ফাইনান্স অমসুং কোর্পরেৎ এফিয়র্সকী মন্ত্রী শ্রীমতি নির্মলা সিতারমননা স্কিম অসিগী কান্নবা অদু অমুক হন্না ফোঙদোকখি “পি.এম.জে.দি.ৱাই. অসি মোদী সরকারনা মীয়ামগীদমক লৌখৎলিবা শেন্মীৎলোন ফগৎনবা খোঙথাংশিং অসিগী হৌরকফম ওইরি। মসি দাইরেক্ত বেনিফিৎ ত্রান্সফরশিং, কোবিদ-১৯গী শেলগী তেংবাং, পি.এম.-কিসান, এম.জি.এন.আর.ই.জি.এ.গী মখাদা খুশুমল হেনগৎহনবা, শীখিবা অমসুং নারকপদা ইন্সুরেন্সনা কোনশিনবা অমা হেক্তা ওইরবসু অহানবা খোঙথাংদি মীওই খুদিংমক্তা বেঙ্ক একাউন্ত লৈহনবা অসি পি.এম.জে.দি.ৱাই.না মপুং ফানা ঙমখ্রে।” হায়না মহাক্না ফোঙদোকখি।
ফাইনান্স অমসুং কোর্পরেৎ এফিয়র্সকী মিনিস্তর ওফ স্তেৎ শ্রী অনুরাগ থাকুরনসু থৌরম অসিদা পি.এম.জে.দি.ৱাই.গী মতাংদা মহাক্কী ৱাখল্লোন ফোঙদোকখি। মহাক্না হায় “প্রধান মন্ত্রী নরেন্দ্র মোদীগী লুচিং মখাদা, পি.এম.জে.দি.ৱাই.না বেঙ্ক শীজিন্নদবশিং বেঙ্কিং সিস্তেমদা পুশিনবা ঙমখ্রে ভারতকী ফাইনান্সিএল আর্কিতেকচর চাউথোকহনবা অমসুং একাউন্ত হোল্দর কোতি ৪০গী মথক্তা ফাইনান্সিএল ইনক্লুজন পুরকপা ঙমখ্রে। অয়াম্বা বেনিফিসরীশিং অসি নুপীনা ওই অমসুং অয়াম্বা একাউন্তশিং অসি ভারতকী খুঙ্গংশিংদগী ওইরি। ঙসিগী কোবিদ১৯গী মতম অসিদা খুন্নাই অসিগী শোত্থরবা কাংলুপশিং অসি দি.বি.তি.শিংগী খুত্থাংদা শীংথানিংঙাই ওইনা লেপ্তনা থৌগৎপা অমসুং শেলগী তেংবাং পীবা উবা ফংলে। মরু ওইরিবা অমদি পি.এম. জন ধন একাউন্তশিংগী থোংদা দি.বি.তি.শিংনা ফংফম থোকপা শেম অদু মখোয়গী বেনিফিসরীদা ফংহন্নবা অমসুং সিস্তেমদা অহোবা লৈতনবা হোৎনবা অসিনি।”
স্কিম অসি মায় পাকনা ইপ্লিমেন্ত তৌবা চহি ৬ মপুং ফারকপা অসিদা, স্কিম অসিগী মপুং ওইবশিং অমসুং হৌজিক ফাওবদা মায় পাকখিবশিং অদু খঙমিন্নসি।
নুংগী ওইবা ৱারোল
প্রধান মন্ত্রী জন-ধন য়োজনা (পি.এম.জে.দি.ৱাই.) অসি বেঙ্কিং/সেভিংস অমসুং দিপোজিৎ একাউন্তশিং, শেলগী মতেং, ক্রেদিৎ ইন্সুরেন্স, পেন্সন অসিগুম্বা শেল-থুমগী খুদোংচাবশিং অসি অরায়বা মওং অমদা ফংবা ঙমহন্নবা ফাইনান্সিএল ইনক্লুজন তৌনবা নেস্নেল মিসন অমনি।
১. পান্দমশিং:
-
- শেল চংদনা ফাইনান্সিএল প্রদক্তশিং অমসুং সর্ভিসশিং ফংহনবা
- তেক্নোলোজী শীজিন্নদুনা শেল চংবা হন্থহন্দুনা অমসুং মীপুম খুদিংদা য়ৌহনবা
২. স্কিম অসিগী মরু ওইবা ৱাফমশিং
-
- বেঙ্ক শীজিন্নদববু বেঙ্ক শীজিন্নহনবা - চেচাং য়াম্না চংদনা, কে.ৱাই.সি., ই-কে.ৱাই.সি. কোমথোক্তুনা, কেম্প মোদ, জেরো বেলেন্স অমসুং জেরো চার্জেস্তা একাউন্ত হাংবগা লোয়ননা বেসিক সেভিংস বেঙ্ক দিপোজিৎ (বি.এস.বি.দি.)গী একাউন্তশিং হাংবা
- অনসেক্যুরবু সেক্যুর তৌবা - লাখ ২গী লেম্না খুদোংথিবা থোকপদা কোনশিনবা ইন্সুরেন্সকা লোয়ননা মর্চেন্ত লোকেসনশিংদা শেল লৌউথোকপা অমসুং পেমেন্তশিংগী ইন্দিজিনস দেবিৎ কার্দ পীবা
- শেন্থং ফংদবশিংদা শেন্থং পীবা - মাইক্রো-ইন্সুরেন্স, ওভরদ্রাফকী কঞ্জুম্পসন, মাইক্রো-পেন্সন অমসুং মাইক্রো ক্রেদিৎগুম্বা অতোপ্পা ফাইনান্সিএল প্রদক্তশিং।
৩. হৌদোকখিবগী
মখাদা পীরীবা ৱারোল ৬ অসিদা য়ুম্ফম ওইরগা স্কিম অসি হৌদোকখি:
- মীপুম খুদিংমক্তা বেঙ্কিং সর্ভিসশিং ফংহনবা – ব্রঞ্চ অমসুং বি.সি.
- য়ুমথোং খুদিংদা লুপা ১০,০০০গী ওভরদ্রাফকী খুদোংচাবগা লোয়ননা তঙাই ফদবা সেভিংস বেঙ্ক একাউন্তশিং
- ফাইনান্সিএল লিতরেসী প্রোগ্রাম– সেভিংস হেগৎহনবা, এ.তি.এম.শিং শীজিন্নবা, ক্রেদিৎ য়াহনবা, ইন্সুরেন্স অমসুং পেন্সনশিং ফংহনবা, বেঙ্কিংগীদমক মোবাইল ফোন শীজিন্নবা
- ক্রেদিৎ গরেন্তী ফন্দ ফংহনবা– দিফোল্তশিং থোকপদা বেঙ্কশিংদা গরেন্তী খরা ফংহনবা
- ইনসুরেন্স –ওগস্ত ১২, ২০১৪দগী জনুৱারী ৩১, ২০১৫ ফাওবগী মনুংদা হাংবা একাউন্তশিংদা খুদোংথিবা থোকপদা লুপা ১,০০,০০০ ফাওবা অমসুং শীখিবদা লুপা ৩০,০০০ কোভর তৌগনি
- অনওর্গনাইজ সেক্তরগী পেন্সন স্কিম
৪. পি.এম.জে.দি.ৱাই.না মমাংগী এক্সপিরিয়েন্সতা য়ুম্ফম ওইরগা লৌখৎপা মরু ওইবা এপ্রোচ:
-
- হাংখ্রিবা একাউন্তশিং অসি মমাংদা ওফলাইন্দা একাউন্ত হাংবগী পাম্বৈশিং অদুগী মহুত্তা ভেন্দর অদু তেক্নোলোজী লোক-ইন তৌদুনা বেঙ্কশিংগী মপুং ওইবা বেঙ্কিং সিস্তেমদা হাংবা ওনলাইন একাউন্তশিংনি।
- রুপে দেবিৎ কার্দ নত্রগা আধার ইনেবল পেমেন্ত সিস্তেম (এ.ই.পি.এস)কী খুত্থাংদা ইন্তর-ওপরেবিলিতী ওইহনবা
- ফিক্স-পোইন্ত বিজিনেস করেস্পোন্দেন্তশিং
- কে.ৱাই.সি.গী মতম চংবা মওং অদুগী মহুত্তা কে.ৱাই.সি./ই-কে.ৱাই.সি. তৌবদা লায়থোকহনবা
৫. অনৌবা ফিচরশিং অসিগা লোয়ননা পি.এম.জে.দি.ৱাই. চাউথোকহনবা –
সরকারনা পুম্নমক য়াওরবা পি.এম.জে.দি.ৱাই.গী প্রোগ্রাম অসি ২৮.৮.২০১৯গী মখা তারকপদা শেমদোকপশিং খরগা লোয়ননা চাউথোকহনবা
v ‘য়ুমথোং খুদিং’দা মীৎয়েং থমলম্বদগী বেঙ্ক শীজিন্নদবা মীয়াই চল্লবা মীওই খুদিংদা’ ওন্থোকপা
v রুরে কার্দ ইন্সুরেন্স - ২৮.৮.২০১৮গী মতুংদা হাংবা পি.এম.জে.দি.ৱাই.গী একাউন্তশিংগী রুপে কার্দশিংদা লুপা লাখ ২দগী লুপা লাখ ২ ফাওবগী এক্সিদেন্তেল ইন্সুরেন্সনা লেম্না কভর তৌবা।
v ওভরদ্রাফ ফেসিলিতীশিংদা হেনগৎহনবা-
- ও.দি.গী লিমিৎ অসি লুপা ৫,০০০/-দগী লুপা ১০,০০০/-দা শরুক অনি হেনগৎপা; ও.দি. লুপা ২,০০০/- ফাওবা (কন্দিসন অমত্তা থমদনা)
- ও.দি.গী অপর এজ লিমিৎ ৬০দগী চহি ৬৫দা হেনগৎপা
৬. পি.এম.জে.দি.ৱাই.গী মখাদা মায় পাকখ্রবশিং - ওগস্ত ১৯, ২০২০ ফাওবদা:
- পি.এম.জে.দি.ৱাই. একাউন্তশিং
- ওপরেতিব পি.এম.জে.দি.ৱাই. একাউন্তশিং –
- আর.বি.আই.গী চৎনা কাঙলোনশিংগী মতুং ইন্না, করিগুম্বা চহি অনিগী মতমগী মনুংদা একাউন্ত অসিদা কস্তমরনা ত্রাঞ্জেক্সনশিং তৌদ্রবদি পি.এম.জে.দি.ৱাই. একাউন্ত অমবু ইনওপরেতিব ওইনা লৌগনি।
- ওগস্ত ২০দা পি.এম.জে.দি.ৱাই.গী অপুনবা একাউন্ত কোতি ৪০.৩৫গী মনুংদা কোতি ৩৪.৮১ (৮৬.৩%) ওপরেতিব ওই।
- ওপরেতিব একাউন্তশিং লেপ্তনা হেনগৎহনবা অসি নুমিৎ খুদিংগী হায়রিবা একাউন্তশিং অসি কস্তমরশিংনা শীজিন্নরি হায়না তাক্লি।
- পি.এম.জে.দি.ৱাই.গী একাউন্তশিংগী মখাদা দিপোজিৎ তৌবা -
- পি.এম.জে.দি.ৱাই. একাউন্তশিংগী মখাদা পুন্না দিপোজিৎ তৌখিবা বেলেন্স অসি লুপা কোতি লাখ ১.৩১ শুখ্রে
- একাউন্তশিংদা শরুক ২.৩ হেনগৎপগা লোয়ননা দিপোজিৎ তৌবা অসি শরুক ৫.৭ হেনগৎখ্রে (ওগস্ত’২০/ওগস্ত’১৫)
- পি.এম.জে.দি.ৱাই.গী একাউন্ত অমদা চাংচৎ ওইনা তৌবা দিপোজিৎ -
- একাউন্ত অমদা চাংচৎতা তৌবা দিপোজিৎ অসি লুপা ৩২৩৯নি
- ওগস্ত’১৫ ফাওবদা একাউন্ত অমদা চাংচৎতা তৌবা দিপোজিৎ অসি শরুক ২.৫ হেনগৎখ্রে
- চাংচৎতা দিপোজিৎ তৌবগী হেনগৎলকপা অসিনা ঐকাউন্তশিং শীজিন্নবা হেনগৎপা অমসুং একাউন্ত হোল্দরশিংগী মরক্তা শেল তুশিনবগী হৈনবা হনল্লি হায়বসু তাক্লি।
- পি.এম.জে.দি.ৱাই.গী একাউন্ত হোল্দরশিংদা রুপে কার্দ ফংহনবা
৭. জন ধন দারশক এপ
লৈবাক অসিদা বেঙ্ক ব্রঞ্চশিং, এ.তি.এম.শিং, বেঙ্ক মিত্রাশিং, পোস্ত ওফিসশিং অসিগুম্বা বেঙ্কিং তচপোইন্তশিং খঙদোকনবা প্রজাশিংগী ওইবা প্লেৎফোর্ম অমা পীনবা মোবাইল এপ্লিকেসন অমা লোঞ্চ তৌখি। জি.আই.এস. এপ্তা বেঙ্কিং তচপোইন্ত লাখ ৮ হেন্না হাপখ্রে। মীয়ামগী অপাম্বা অমসুং মথৌ তাবগী মতুং ইন্না জন ধন দার্শক এপকী মখাদা খুদোংচাবশিং ফংহনগনি। এপ্লিকেসন অসিগী ৱেব ভর্জন লিঙ্ক অসিদা ফংগনি http://findmybank.gov.in।
এপ অসিনা কি.মি ৫গী মনুংদা লৈবা বেঙ্কিং তচপোইন্তগী মখাদা লৈতবা খুঙ্গংশিং খঙদোকপদসু শীজিন্নৈ, হায়রিবা খঙদোক্লবা খুঙ্গংশিং অসিগী মরী লৈনবা এস.এল.বি.সি.শিংনা বেঙ্কিং আউৎলেৎশিং হাংনবা তোঙান তোঙানবা বেঙ্কশিং তাক্কনি। হোৎনবা অসিনা অসিগুম্বা খুঙ্গংশিংগী মশিং অসি শীংথানিংঙাই ওইনা হন্থহনবা ঙমখ্রে।
৮. পি.এম.জে.দি.ৱাই নুপী বেনিফিসরীশিংগী প্রধান মন্ত্রী গরিব কল্যান পেকেজ (পি.এম.জি.কে.পি)
ইকাই খুম্নরিবা শেন থুমগী মন্ত্রীনা ২৬.৩.২০২০দা লাউথোকখিবগী মতুং ইন্না প্রধান মন্ত্রী জন ধন য়োজনা (পি.এম.জে.দি.ৱাই)গী মখাদা লৈবা নুপী একাউন্ত হোল্দরশিংগী একাউন্তশিংদা থা অহুমগী (এপ্রিল’২০দগী জুন’২০ ফাওবা) থা অমগী লুপা ৫০০/-গী শেনফম পি.এম. গরিব কল্যান য়োজনাগী মখাদা হাপখি। পি.এম.জে.দি.ৱাই গী নুপী একাউন্ত হোল্দরশিংগী একাউন্তদা এপ্রিল-জুন, ২০২০গী মনুংদা পুনা লুপা কোতি ৩০,৭০৫ হাপখি।
৯. দি.বি.তি. ত্রাঞ্জেক্সনশিং লায়না তৌহনবা ঙম্নবা মায়কৈদা:
বেঙ্কশিংনা পীরকপা পাউগী মতুং ইন্না, সরকারগী তোঙান তোঙানবা স্কিমশিংগী মখাদা পি.এম.জে.দি.ৱাই. একাউন্ত হোল্দর কোতি ৮ রোমদা দাইরেক্ত বেনিফিৎ ত্রান্সফর (দি.ব.তি.) ফংহনখ্রে। ফংফম থোকপা বেনিফিসরীশিংদা মখোয়গী দি.বি.তি. মতম চানা ফংহন্নবা, বিভাগনা দি.বি.তি.দা অশোইবা লৈতনবা দি.বি.তি. মিসন, এন.পি.সি.আই., বেঙ্কশিং অমসুং তোঙান তোঙানবা মন্ত্রালয়শিংগা লোয়ননা খন্নদুনা খঙদোক্নবা হোৎনবদা অচৌবা থৌদাং লৌরি। বেঙ্কশিং অমসুং এন.পি.সি.আই.গা লোয়ননা চাং নায়না ভি.সি.শিং তৌবগী খুত্থাংদা হীরম অসি কুপ্না য়েংশিন্দুনা তঙাইফদবা মরমশিংনা দি.বি.তি.দা অশোইবা য়াওবা অসিগী চাং অসি এপ্রিল’১৯দা লাখ ৫.২৩ (০.২০%) ওইরম্বদগী জুন’২০দা লাখ ১.১ (০.০৪%) ওইদুনা চাউনা হন্থবা উবা ফংখি।
১০. মাংদা লৈরিবা লম্বেল
- মাইক্রো ইন্সুরেন্স স্কিমশিংগী মখাদা পি.এম.জে.দি.ৱাই. একাউন্ত হোল্দরশিং কোনশিন্নবা হোৎনবা। মতিক চাবা পি.এম.জে.দি.ৱাই. একাউন্ত হোল্দরশিং খন্দোক্তুনা পি.এম.জে.জে.বি.ৱাই অ,সুং পি.এম.এস.বি.ৱাই.গী মখাদা কোনশিনবা। মসিগী মতাংদা বেঙ্কশিংদা মাংজৌননা পাউ খঙহনখ্রে।
- ভারত পুম্বদা এসেপ্তেন্স ইনফ্রাস্ত্রকচর লৈহনবগী খুত্থাংদা পি.এম.জে.দি.ৱাই. একাউন্ত হোল্দরশিংগী মরক্তা রুরে দিবিৎ কার্দ শীজিন্নবা য়াওনা দিজিতেল পেমেন্ত তৌহনবা
- পি.এম.জে.দি.ৱাই. একাউন্ত হোল্দরশিংদা ফ্লেক্সি-রিকরিং দিপোজিৎগুম্বা মাইক্রো-ক্রেদিৎ অমসুং মাইক্রো ইনবেস্তমেন্ত ফংহনবা হেনগৎহনবা।
***
(Release ID: 1649093)
Visitor Counter : 55
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
ইলেক্ত্রোনিক্স অমসুং আই.তি. মন্ত্রালয়
ভারত রকারনা ভারত্তা লৈবা য়ুজরশিংনা মোবাইল এপ ৪৩ শীজিন্নবদা অথিংবা থমখ্রে
এম.ই.আই.তি.ৱাই.না ইনফোর্মেসন তেক্নোলোজী এক্তকী সেক্সন ৬৯এ.গী মখাদা এপশিং অসি অথিংবা থম্নবা ওর্দর থোকখি
Posted On:
24 NOV 2020 4:53PM by PIB Imphal
ভারত সরকারগী ইলেক্ত্রোনিক্স অমসুং ইনফোর্মেসন তেক্নোলোজী মন্ত্রালয়না ঙসি ইনফোর্মেসন তেক্নোলোজী এক্তকী সেক্সন ৬৯এ.গী মখাদা এপ ৪৩দা অথিংবা থম্বগী ওর্দর থোকখি। এপশিং অসিনা ভারতকী সোবরেন্তী অমসুং ইন্তিগ্রিতীদা, ভারতকী ঙাকশেল, লৈবাক অসিগী সেক্যুরিতী অমসুং পব্লিক ওর্দরদা অকাইবা পীবা য়াবা থবক থৌরমশিং চৎথৈ হায়বগী মতাংদা ফংবা পাউদা য়ুম্ফম ওইরগা খোঙথাং অসি লৌখৎখিবনি। ইলেক্ত্রোনিক্স অমসুং ইনফোর্মেসন তেক্নোলোজী মন্ত্রালয়না ইন্দিয়ন সাইবর ক্রাইম কো-ওর্দিনেসন সেন্তর, গৃহ মন্ত্রালয়দগী ফংবা মপুং ফাবা রিপোর্তশিংদা য়ুম্ফম ওইরগা ভারত্তা লৈবা য়ুজরশিংনা এপশিং অসি শীজিন্নবদা অথিংবা থম্নবা ওর্দর থোকখি।
মমাংদা ভারত সরকারনা ইনফোর্মেসন তেক্নোলোজী এক্তকী সেক্সন ৬৯এ.গী মখাদা জুন ২৯, ২০২০দা মোবাইল এপ ৫৯ অথিংবা থমখি অমসুং সেপ্তেম্বর ২, ২০২০দা এপ ১১৮গী মথক্তা অথিংবা থমখি। সরকারনা প্রজাগী অপাম্বশিং অমসুং ভারতকী সোবরেন্তী অমসুং ইন্তিগ্রিতীবু লম পুম্নমক্তা ঙাক শেন্নবা হোৎনরি অমসুং মসি শোকহন্দনবা লৌখৎপা য়াবা খোঙথাং পুম্নমক লৌখৎকনি।
ঙসিগী ওর্দরনা ভারত্তা শীজিন্নবদা অথিংবা থমখ্রবা এপশিংগী লিস্ত অদু এতেচ তৌরিবা এনেক্সরদা পীরি।
এনেক্সর
১. অলিসপ্লাইয়র্স মোবাইল এপ
২. অলিবাবা ৱার্কবেঞ্চ
৩. অলিএক্সপ্রেস – স্মার্তর শোপ্পিং, বেতর লিবিং
৪. অলিপে কেসিয়র
৫. লালামুফ ইন্দিয়া – দেলিবরী এপ
৬. দ্রাইফ ৱিথ লালামুফ ইন্দিয়া
৭. স্নেল ভিদিও
৮. কেমকার্দ – বিজিনেস কার্দ রীদর
৯. কেমকার্দ – বি.সি.আর. (ৱেস্তর্ন)
১০. সোল – ফোলো দি সোল তু ফাইন্দ য়ু
১১. চাইনেজ সোসিএল – ফ্রী ওনলাইন দেতিং ভিদিও এপ এন্দ চেৎ
১২. দেৎ ইন এসিয়া – দেতিং এন্দ চেৎ ফোর এসিয়ন সিঙ্গল্স
১৩. ৱিদেৎ - দেতিং এপ
১৪. ফ্রী দেতিং এপ – সিঙ্গল, স্তার্ত য়োর দেৎ!
১৫. এদোর এপ
১৬. ত্রুলী চাইনিজ – চাইনিজ দেতিং এপ
১৭. ত্রুলী এসিয়ন – এসিয়ন দেতিং এপ
১৮. চাইনা লফ: দেতিং এপ ফোর চাইনিজ সিঙ্গল্স
১৯. দেৎ মাই এজ: চেৎ, মীৎ, দেৎ মেচ্যুর সিঙ্গল্স ওনলাইন
২০. এসিয়ন দেৎ: ফাইন্দ এসিয়ন সিঙ্গল্স
২১. ফ্লর্তৱিশ: চেৎ ৱিথ সিঙ্গল্স
২২. গাইস ওনলী দেতিং: গে চেৎ
২৩. তুবিৎ: লাইফ স্ত্রীমস
২৪. ৱি ৱার্ক চাইনা
২৫. ফার্স্ত লফ লাইফ – সুপর হোৎ লাইফ ব্যুতীস লাইফ ওনলাইন
২৬. রেলা – লেস্বিয়ন সোসিএল নেৎৱার্ক
২৭. কেসিয়র ৱালেৎ
২৮. মেঙ্গো তি.ভি.
২৯. এম.জি.তি.ভি. – হুনান তি.ভি. ওফিসিএল তি.ভি. এপ
৩০. ৱি তি.ভি. – তি.ভি. বর্জন
৩১. ৱি তি.ভি. – সি.দ্রামা, কে.দ্রমা এন্দ মোর
৩২. ৱি তি.ভি. লাইৎ
৩৩. লক্কী লাইফ – লাইফ ভিদিও স্ত্রীমিং এপ
৩৪. তাওবাও লাইফ
৩৫. দিংতোল
৩৬. আইদেন্তিতী ভি
৩৭. আইসোলেন্দ ২: এসেস ওফ তাইম
৩৮. বোক্স স্তার (অর্লী এক্সেস)
৩৯. হিরোস ইভোলব
৪০. হেপী ফিশ
৪১.জেলিপোপ মেচ – দেকোরেৎ য়োর দ্রীম আইলেন্দ !
৪২. মঞ্চকিন মেচ: মেজিক হোম বিল্দিং
৪৩. কোনক্বিস্তা ওনলাইন II
******
(Release ID: 1675546)
Visitor Counter : 54


text: লখিপুরওনলাইন নিউজ দেস্কঃ স্মাইল চেরিতি এনজিও না শিল্লাংদুনা হৌখিবা দিসেম্বরগী তাং ১ মালেমগী ঐইদস্ নুমিৎকী থৌরম সোনাবারি ঘাটতা পাঙথোকখ্রে। পোথারবা ওজা আইনুল হোক চৌধুরীনা মীফম মপু ওইদুনা পাঙথোকখিবা থৌরমদা কাছার জিলা ত্রিনামুল কংগ্রেসকী জেনরেল সেক্রেটরী অদুগা সোনাই কেন্দ্রগী মীরেপ ওইগদৌরিবা ডাঃ মাইমোম শান্তিকুমারনা অথোইবা মীথুংলেন ওইনা শরুক য়াখি। সোনাবারিঘাট জিপিগী নোমিনি ওইরিবা আলতাফ হুসেন বরভুইয়া অমসুং এপিদিসিএলগী এসদিও ওইনা থৌ পুরিবা আলি আহমেদ চৌধুরী থৌরমসিদা মীথুং ওইনা শরুক য়াখি। নুমিৎ অসি স্মাইল চেরিতি এনজিওগী শাফোংলকখিবা নুমিৎসু ওইখি। থৌরমগা মরী লৈননা ৱা ঙাংলদুনা অথোইবা মীথুংলেন ডাঃ মাইমোম শান্তিকুমার না ৱার্লদ ঐইদস্ দে করম্না হৌদোকখিবনো হায়বগী মতাংদা পনখি। থৌরম অসি মরুওইনা পাঙথোকপগী পান্দমদি মীওইবা খুদিংমক্না ঐইদস্ অসি ঙাকথোক্নবগী দমক করি তৌবা তায় হায়ব অদু ঐখোয় পুন্না খঙমিন্নদুনা লায়না অসিদগী চেকশিন্না লৈনবা খৃকুমজা ১৯৮৮ দগী হৌরদুনা চহি খুদিংগী দিসেম্বরগী তাং ১ দগী হৌদুনা নুমিৎ অসি পাঙথোকতুনা লাকপনি হায়খি। (Pao Asi YouTube ta Yengbiyu)


text:
লৈবাক অসিগী কোনুংদা লৈরিবা বিগ্যান ভবন্দা হয়েং প্রধান মন্ত্রী নরেন্দ্র মোদীনা দ দিল্লী এণ্ড তি বি সমিৎ হৌদোক্কনি। সমিৎ অসি হকশেল অমসুং য়াইফ-য়ুম্বাল মন্ত্রালয়, দবল্যু এচ ও সাউথ ইস্ত এসিয়া রিজনেল ওফিস (এস ই এ আর ও) অমসুং স্তোপ তি বি পার্তনরশিপনা পুন্না য়ুম্বু ওইদুনা পাংথোক্কনি।
থৌরম অসিদা প্রধান মন্ত্রীনা ত্যুবরকুলোসিস ফ্রী ইন্দিয়া কেম্পেন হৌদোক্কনি। তি বি ফ্রী ইন্দিয়া কেম্পেন্না মিসন চত্থদুনা তি বি মুত্থৎনবা মাং থানা চংশিন্নবগীদমক নেস্নেল স্ত্রাতেজিক প্লানগী থবক থৌরমশিং পায়খৎকনি। তি বি মুত্থৎনবগীদমক নেস্নেল স্ত্রাতেজিক প্লান অসি মথংগী চহি অহুমগী ওইনা লুপা কোতি ১২,০০০ থাদদুনা তি বিনা নারবা মীপুম খুদিংমকপু ক্বালিতী লৈবা দাইগ্নোসিস, ত্রিতমেন্ত অমসুং মতেং ফংহন্নবা থবক পাইখৎপনি।
ইং ২০২৫ ফাওবদা তি বি মুত্থৎনবা প্রধান মন্ত্রীগী মীৎয়েং থম্লি। এস দি জিগী রিভাইজ নেস্নেল ত্যুবরকুলোসিস প্রোগ্রাম্না ১৯৯৭তগী হৌরগী অনাবা মীওই কোতি ২ হেন্না লায়েংখ্রে।
PM @narendramodi will inaugurate The Delhi End TB Summit at Vigyan Bhawan tomorrow. The Summit will be co-hosted by the Ministry of Health and Family Welfare, WHO South East Asia Regional Office (SEARO) and Stop TB Partnership.— PMO India (@PMOIndia) March 12, 2018
The Prime Minister will launch Tuberculosis Free India Campaign on this occasion. TB free India Campaign will take the activities of National Strategic Plan for TB elimination forward in mission mode.— PMO India (@PMOIndia) March 12, 2018


text:
লক্ষীপুর, এপ্রিল 3 - রেজিস্ট্রার জেনরেল অব ইন্দিয়ানা লাউথোকখিবা সেন্সস ২০১১ গী প্রোবিজনেল ফিগরগী মতুং ইন্না ঐখোয়গী রাজ্য আসামগী অপুনবা মীশীং অসি নুপা ১,৫৯,৫৪,৯২৭ অমসুং নুপী ১,৫২,১৪,৩৪৫ য়াওরগা পুন্না আসামগী মীশীং অসি ৩,১১,৬৯,২৭২ ওইরে। হৌখিবা চহী ১০ অসিদা রাজ্য অসিগী মীশীং ৪৫,১৩,৭৭৪ হেনগত্খ্রে । লৈবাক অসিগী ওইনা মীশীং হেনগৎপগী চাং ১৭.৬৪ ওইবদা রাজ্য অসিগী মীশীং হেনগৎপগী চাং অসি ১৬.৯৩ তমক ওইরি। আসাম রাজ্যগী অপুনবা মীশীং ৩,১১,৬৯,২৭২ গী মনুংদা চহী ৬ কী মখাদা লৈবা অঙাংগী মশিংনা ৪৫,১১,৩০৭ নি। ভারত পুম্বগী ওইনা য়েংনবদা মীশীং হেৎনগৎপগী চাং অসি আসাম রাজ্যনা হন্থনা লৈরি। লাইরিক ময়েক চত্পগী চাংনা চাদা ৭৩.১৮ ওইরি। নুপানা চাদা ৭৮.৮১ অদুগা নুপীনা ৬৭.২৭ ওইরি। মিজোরামগী সারচীপ জিলানা চাদা ৯৮.৭৬ গী চাংদা লৈদুনা লাইরিক ময়েক চৎপগী মশীং খ্বাইদগী হেল্লী অদুগা মধ্যপ্রদেশকী আলিরাজপুর জিলানা চাদা ৩৭.২২ দা লৈদুনা লাইরিক ময়েক চৎপদা খৱাইদগী হন্থবা চাংদা লৈরি। মী কুংনা তাবগী চাংনা আসাম রাজ্য অসিগী বর্গ কিলোমিটার অমমমদা মীওই ৩৯৭ খুন্দারি। হন্দক্কী মীশীং থীবসিগী মতুং ইন্না কাছার জিলাগী মীশীং ১৭,৩৬,৩১৯ ওইরি। অদুগা করিমগঞ্জকীনা ১২,১৭,০০২ অমসুং হাইলাকান্দিনা ৬,৫৯,২৬০ ওইরি। পনবা য়াই, কাছার জিলাদা হৌখিবা চহী ১০ অসিদা মীশীং ২,৯১,৩৯৮ হেনগত্খ্রে । (Source: Lakhipuronline
)


text:
প্রধান মন্ত্রী শ্রী নরেন্দ্র মোদীনা হয়েং নহা ওইরিবা ইনোভেতরশিং অমসুং স্তার্ত-অপ ইন্ত্রপ্রিনরশিংগা উনদুনা ৱারী শান্নবগী থৌরমদা শরুক য়াগনি।
প্রধান মন্ত্রীনা হায়খি, “হয়েং অয়ুক পুং ৯:৩০ তাবা মতমদা, ঐহাক্না স্তার্ত-অপ অমসুং ইনোভেসনগী, মালেম পুম্বদগী লাকপা নহাশিংগা উনদুনা ৱারী শান্নগনি। ৱারী শান্নবা অসিনা লমজিং-লমতাক্লিবা নহা ওইরিবা ইনোভেতরশিংগী মফমদগী মখোয়গী ৱাফমশিং তাবগী খুদোংচাবা অদু ফংলগনি।
ভারত্তা স্তার্ত-অপ্স অমসুং ইনোভেসনগী হব অমা উবা ফংলি। হয়েংগী ৱারী শান্নবা অসিদা মকোকথোংবা ইনক্যুবেসন সেন্তরশিং অমসুং লেবোরেতরীশিংদগী নহাশিংসু শরুক য়াগনি।
হয়েংগী উনদুনা ৱারী শান্নবগী থৌরম অসিদা শরুক য়ারনবা ঐহাক্না অখন্ননা ঐহাক্কী নহা ওইরিবা মরূপশিংগী মফমদা খঙহঞ্জরি। উনদুনা ৱারী শান্নবগী থৌরম অসি নখোয়না নরেন্দ্র মোদী মোবাইল এপ্লিকেসন নত্রগা @DDNewsLiveকী থোংদা শরুক য়াবা য়াগনি। করিগুম্বা নখোয়না মখল অমা হেক্তগী ৱাখল্লোন নত্রগা সজেসন লৈরগদি সোসিয়েল মীদিয়াদা সেয়র তৌবীয়ু।”


text:
মণিপুরী সাহিত্য পরিষদ ইম্ফালনা কুমজা ২০১৯ গী ওইনা মণিপুরী সাহিত্যগী তোঙান তোঙানবা লমদা মনা পীগদবা অইবা অইবীশিংগী মিং লাউথোকখ্রে। জুনগী তাং ১০ দা পরিষদকী মীফমদা লাউথোকখিবা অইবা শিংগী মনুংদা বরাক তম্পাক্কী শক্নাইরবা অইবা ডা. কুঞ্জলাল য়েন্দ্রেম্বম অমসুং অব্দুল হামিদ য়াওরকলে। অব্দুল হামিদকী "ৱাংমগী তোর্ব্বানদুদা" হায়রিবা শৈরেং লাইরিকতা কামিনী কুমার সনাগী মেডল অদুগা ডা. য়েনদ্রেম্বম কুঞ্জলালগী উপন্যাস "ইবেমহল" দা এলাংবম দীনমনি সাহিত্য মনা পীরগনি। মনা অসি মণিপুরী সাহিত্য পরিষদ ইম্ফালগী ৮৪শুবা চহীগী মীফমগা মরী লৈননা জুনগী তাং ২৪ দা জৱাহরলাল নেহরু মণিপুরী দান্স একাদেমি ইম্ফালদা পাঙথোক্কদবা থৌরমগী নিনি চনবা নুমিত্তা লান্থোক্কনি হায়না জেনরেল সেক্রেটরী এলাংবম প্রিয়ব্রত সিংহনা থোকপা চেরোল অমদা হায়রি।
মণিপুরী সাহিত্য পরিষদ ইম্ফালনা মনা পীগদবা অইবা অইবশিং দি -
- নাওরোইবম ইন্দ্রমনি - পোইরৈ নাৎকী ৱারেং (অরিবা নাৎকী মরমদা নৈনবা) - রানী খেরদানী (এলাংবী) দেবী মনা।
- নিংঙোম্ব জাদুমনি - অপুনবনা পাঙ্গলনি (দ্রামা) - অশাংবম মীনকেতন অঙাং নৱা সাহিত্য মনা।
- কৈথেল্লাকপম লন্দন - বোমদুনা পোকখায়খ্রবসু (ৱারীমচা) - য়ুম্নাম লালা সিংহ অমসুং বিধুমুখি দেবী নীংশিং মনা।
- মাইবম নবকিশোর - থম্মোয়গী মরী (ৱারীমচা) - নোংথোম্বম কুঞ্জমোহন সাহিত্য মনা।
- অব্দুল হামিদ - ৱাংমগী তোর্ব্বানদুদা (শৈরেং) - কামিনী কুমার সনাগী মেডল।
- ডা এল গোজেন্দ্র - মণিপুরী থিয়েটর অমদি দ্রামাগী খোমজিনবা ৱারেং (নৈন ৱারেং) - যামিনীসুন্দর গুহ সনাগী মেডল।
- ডা কুন্ঞলাল য়েন্দ্রেম্বম - ইবেমহল (উপন্যাস) - এলাংবম দীনমনি সাহিত্য মনা।
- ইরাবোৎ নিংথৌজা - মীতৈ পেনা মৈহৌরোল পূৱারী (নাৎকী মরমদা নৈনবা) - সৌগাইজম জিতেন্দ্র (সিদাম) অমসুং রুহিনী নীংশিং মনা।